xukhdukh.com July 08, 2014\nপলকতে ৰেল বাজেটখন\nদেশৰ ৰেলমন্ত্ৰী সদানন্দ গৌড়াই আজি সংসদত ৰেল বাজেট উত্থাপন কৰে। তাৰ পাছতে বাজেট যোগে দেশৰ সামগ্ৰিক ৰেলৱে ব্যৱস্থাৰ উন্নীতকৰণৰ বাবে ব্যৱস্থা গ্ৰহণ কৰা হৈছে বুলি প্ৰধানমন্ত্ৰী নৰেন্দ্ৰ মোদীয়ে সংবাদ মাধ্যম যোগে ৰাইজক অৱগত কৰিছে। পূৰ্বৰ ৰেলমন্ত্ৰী সকলে নিজৰ নিজৰ অঞ্চলৰ বাব ৰাজনৈতিক লাভালাভৰ বাবে ৰেল বাজেটক ব্যৱহাৰ কৰাৰ অভিযোগৰ বিপৰীতে দেশৰ সামগ্ৰিক যোগাযোগ ব্যৱস্থাৰ উন্নীতকৰণৰ দিশে কাম কৰাকৈ প্ৰথমবাৰৰ বাবে দেশে ৰেলৱে বাজেট লাভ কৰা বুলিও মত প্ৰকাশ কৰিছে।\nকিছুমান ক্ষেত্ৰত ৰেলৱে ব্যৱস্থাক সংশোধনৰ বাবে তিতা দৰৱৰ ব্যৱস্থা কৰা হৈছে যদিও ই ভৱিষ্যতে অমৃত ৰূপে পৰিগণিত হব বুলি ওৰেলমন্ত্ৰীয়ে মত প্ৰকাশ কৰিছে। পূৰ্বৰ চৰকাৰৰ মন-ভূলোৱা কিছুমান নীতিক এই বাজেটযোগে আঁতৰাবলৈ চেষ্টা কৰা হৈছে যদিও আন কেতবোৰ পদক্ষেপ সাধাৰণ জনতাৰ মন আকৰ্ষণ কৰিবলৈকে বাজেটত ঘোষণা কৰা বুলিও চৰ্চিত হৈছে। ৰেল বাজেটৰ বিষয়ে জানিব লগা কেতবোৰ কথা ইয়াত আলোচনা কৰিবলৈ লোৱা হৈছে।\n১. নতুন ৰেলঃ\nমুঠ ৫৮খন নতুন ৰেল চলোৱাৰ প্ৰস্তাৱ ৰখা হৈছে । নতুন ৰেল হিচাবে ৫খন জনসাধাৰণ, ৫খন প্ৰীমিয়াম, ৬খন বাতানুকূল সেৱাৰ, ২৭খন এক্সপ্ৰেছ ট্ৰেইন, ৮খন পেচেঞ্জাৰ, দুখন মেমো(MEMO) আৰু ৫খন ডেমো(DEMU) সেৱাৰ ট্ৰেইন চলাব বুলি ঘোষণা কৰা হৈছে৷ ১১খন ৰেল সেৱাক বৰ্ধিত ৰূপত চলাবলৈকো ব্যৱস্থা কৰা হৈছে৷ ১৮টাকৈ নতুন ৰেলপথ স্থাপন, ১০টা পথত ৰেলৰ ট্ৰেক বৃদ্ধি কৰাৰ প্ৰস্তাৱো ঘোষণা কৰা হৈছে৷\nলগতে দেশত প্ৰথমবাৰৰ বাবে বুলেট ট্ৰেইন প্ৰবৰ্তনৰ এক সপোন বাস্তৱৰ দিশে নিবৰ বাবে প্ৰাৰম্ভিক ১০০কোটি খৰছেৰে এই কৌশল সন্দৰ্ভত ৰেলৱেৰ কৰ্মচাৰী সকলক সচেতন, প্ৰশিক্ষণ দি প্ৰকল্পটো বাস্তৱায়িত কৰাৰ দিশত আগুৱাই নিবৰ বাবে চেষ্টা কৰিবলৈ ব্যৱস্থা কৰা হৈছে। বাস্তৱত মুম্বাই-আহমেদাবাদৰ মাজত প্ৰস্তাৱ ৰখা এই বুলেট ট্ৰেইনৰ বাবে আন্তঃগাঁথনি নিৰ্মাণৰ বাবে কমেও দহ-বাৰ বছৰৰ প্ৰয়োজন হব বুলি ক্ষেত্ৰটোৰ বিশেষজ্ঞ সকলে প্ৰকাশ কৰিছে। প্ৰকল্পটোৰ বাবে ইউপিএ চৰকাৰে বিশদ অধ্যয়নৰ ব্যৱস্থা কৰিছিল আৰু তাৰ ৰিপৰ্ট এতিয়া তৈয়াৰ হৈ উঠিছে আৰু এই প্ৰকল্পৰ বাবে ৬০হাজাৰ কোটি টকা বিনিয়োগৰ প্ৰয়োজন হব৷\nছেমি বুলেট (১৬০কি.মি./ঘণ্টা বেগী) দিল্লী-কানপুৰ, দিল্লী আগ্ৰা, চেন্নাই-হাইদৰাবাদ, নাগপুৰ-বিলাসপুৰ আৰু দিল্লী-পাঠানকোটৰ মাজত চলোৱাৰ বাবে প্ৰস্তাৱ ৰখা হৈছে। মুম্বাইত লোকেল ট্ৰেইনৰ বাবে ৮৬০টা নতুন ডবাৰ ব্যৱস্থা কৰাৰো সুখবৰ প্ৰকাশিত হৈছে।\nদেশৰ সকলো ধৰ্মৰ তীৰ্থযাত্ৰী সকলৰ বাবে ধাৰ্মিক যাত্ৰাৰ বাবে তীৰ্থযাত্ৰাৰ বাবে বিশেষ ৰেলৰ ব্যৱস্থা কৰা হব। আৰু তীৰ্থস্থল সমূহক ৰেলসেৱাৰে সংলগ্ন কৰাৰ লক্ষ্যৰে নতুন ৰেল লাইন স্থাপন কৰিব বুলিও ঘোষণা কৰিছে। স্বামী বিবেকানন্দৰ আদৰ্শ আৰু জীৱনীক প্ৰচাৰৰ বাবেও বিশেষ ট্ৰেইন দেশজুৰি চলোৱা হব বুলিও প্ৰকাশ পাইছে।\n২. ৰেলযাত্ৰীৰ বাবে উন্নত সেৱা\nৰেলযাত্ৰী সকলৰ বাবে ৱাই-ফাই ইণ্টাৰনেট সেৱা সকলো প্ৰথম শ্ৰেণীৰ ষ্টেচনতে\nউপলদ্ধ কৰাৰ প্ৰতিশ্ৰুতিৰ লগতে কিছু নিৰ্বাচিত ট্ৰেইনত ইণ্টাৰনেট সেৱা দিয়াৰ কথাও প্ৰস্তাৱ কৰা কৰা হৈছে।\nমোবাইল নিৰ্ভৰ তথ্যৰে যাত্ৰীক সজাগ কৰা, সকলো ষ্টেচনৰে যাত্ৰী জিৰণী কোঠাত অনলাইন বুকিংৰ সুবিধা প্ৰদান, বিশেষ কিছুমান ব্ৰেণ্ডৰ আগতে ৰন্ধা-খোৱাৰ বাবে ৰেডি থকা খাদ্য সামগ্ৰী কেইবাটাও স্তৰত প্ৰবৰ্তন কৰা, বনোৱাৰ-বাবে ৰেডি থকা কিছুমান ব্ৰেণ্ডেড খোৱা বস্তুৰ ব্যৱহাৰ কৰি ৰেলৱেৰ খোৱা-বোৱাক উন্নীত কৰাৰো প্ৰস্তাৱ ৰখা হৈছে।\nখোজকাঢ়িবলৈ অভাৰব্ৰীজ, এচকেলেটৰ, লিফ্ট আদিৰ ব্যৱস্থা প্ৰাইভেট পাব্লিক পাৰ্টনাৰশ্বিপ মডেলত কৰা, ৫০টা বিশেষ ষ্টেচনত অভিজ্ঞ চাফাই কোম্পানীক চাফচিকুণতাৰ দ্বায়িত্ব প্ৰদান কৰা, ষ্টেচন আৰু ট্ৰেইনত ৰিৰ্ভাছ অচম'চিচ থকা পানী ফিল্টাৰ সেৱা আদিৰে যাত্ৰী সকলক অধিক আৰাম অনুভৱ কৰাবলৈ বিচৰা হৈছে। চাফচিকুণতাৰ ওপৰত চিচি টিভিৰেও নজৰ ৰখা হব আৰু ৰাইজে পোনপটীয়াকৈ কম্পিউটাৰাইজড চীষ্টেম যোগে এনে বিষয়ত অভিযোগ দাখিল কৰাৰ ব্যৱস্থা কৰা হব।\nএতিয়া প্ৰতি মিনিটত ২৪০০ টিকট অনলাইন বুকিং কৰিব পৰা ব্যৱস্থাৰ সলনি\nপ্ৰতি মিনিটত ৭২০০ টিকেট ইচ্যু কৰিব পৰাকৈ আই.আৰ.চি.টি.চিৰ সেৱাক উন্নত চাৰ্ভাৰলৈ স্থানান্তৰিতকৰণৰ কাম ইতিমধ্যেই আৰম্ভ হৈছে। মোবাইল যোগে টিকট বুকিং আৰু স্থানীয় ডাকঘৰতো ৰেলৱে টিকট দিয়াৰ ব্যৱস্থাৰে টিকট বুকিঙক সহজলভ্য কৰিবলৈ বিচৰা বুলিও প্ৰকাশ পাইছে। একে সময়তে ১লাখ ২০হাজাৰ ব্যৱহাৰকাৰীয়ে অনলাইন বুকিংৰ বাবে সমান্তৰালভাৱে লগ-ইন কৰিব পৰাকৈ ব্যৱস্থা কৰাৰো প্ৰতিশ্ৰুতি প্ৰকাশ পাইছে।\nযাত্ৰীক সুৰক্ষাৰ বাবে ১৭০০০ আৰ.পি.এ কনিষ্টবল নিয়োগ কৰা হব । মহিলাৰ\nবাবে সংৰক্ষিত ডবাত মহিলা সুৰক্ষাকৰ্মী নিয়োগ কৰা, অকলশৰীয়া মহিলাৰ বাবে বিশেষ সুৰক্ষাৰ ব্যৱস্থা কৰাৰ লক্ষ্যৰে অচিৰেই ৪০০০ মহিলা কনিষ্টবল\nনিযু্ক্তি দিয়া হব বুলিও প্ৰকাশ কৰিছে।\nতীব্ৰ বেগী ট্ৰেইনেৰ ডাঙৰ মহানগৰ সমূহ সংলগ্ন কৰি এক বহুমাত্ৰিক নেটৱৰ্ক\nগঢ়াৰ লক্ষ্য স্থিৰ কৰাৰ লগতে ট্ৰেইনৰ গতিবেগ ১৬০-২০০ কিল'মিটাৰ পৰ্যন্ত\nনিৰ্বাচিত নটা খণ্ডত উপনীত হবলৈ চেষ্টা চলোৱা হব।\nঅহা পাঁচবছৰত ৰেলৱেত উন্নত আৰু কাগজ বিহীন কাৰ্যালয়ৰ ৰূপত গঢ়ি তুলিবলৈকো লক্ষ্য স্থিৰ কৰা হৈছে।\nৰেলৱেই এখন ৰেল বিশ্ববিদ্যালয় স্থাপন কৰিব য'ত কাৰিকৰী আৰু ব্যৱস্থানা\nবিষয়ক শিক্ষাদানেৰে ৰেলৱে ব্যৱস্থাপনাৰ বাবে উন্নত মানৱ সম্পদ গঢ় দিব\nপৰা যাব। নতুন ধৰণৰ চিন্তাক বিকাশ কৰিবলৈ ইনোভেচন-ইনকিউবেচন কেন্দ্ৰ স্থাপনৰো প্ৰস্তাৱ লোৱা হৈছে। আৰু এটা পাইলট প্ৰজেক্ট যোগে উভতি অহা ৰেল ভাড়াৰ ক্ষেত্ৰত ৰেহাই দিবলৈকো চেষ্টা চলোৱা হব বুলি প্ৰকাশ পাইছে।\nমুঠ ইন্ধন ব্যয়ৰ অন্ততঃ পাঁচ শতাংশ বায়' ডিজেল ব্যৱহাৰ কৰাৰ দিশেও কাম\nকৰাৰ প্ৰতিশ্ৰুতি প্ৰকাশ কৰিছে। ১৭৮৫কোটি টকা খৰছ কৰি পুল অভাৰব্ৰীজ আদি নিৰ্মাণেৰে মানৱ-বিহীন ৰেলৱে ক্ৰছিংৰ দুৰ্ঘটনাৰ পৰা হাত সাৰিবলৈকো\nব্যৱস্থা কৰা হৈছে।\nবিগত বৰ্ষত প্ৰতিজন যাত্ৰীৰ বিপৰীতে ২৩ পইচাকৈ ৰেলৱেই লোকচান ভৰিব লগা অৰ্থনৈতিক স্থিতিৰ কথাও সংসদক অৱগত কৰা হৈছে। বিগত বৰ্ষৰ সামাজিক দ্বায়িত্বৰ ভৰ ২০হাজাৰ কোটি টকা, এটকাৰ মাত্ৰ ৬পইচাহে ৰাহি হোৱালৈ আঙুলিয়াই দি বৰ্ধিত অপাৰেটিং খৰছৰ দিশটোতো বাজেটত আলোকপাত কৰা হৈছে।\nৰেলৱে সেৱাৰ খণ্ডত বিদেশী বিনিয়োগৰ দুৱাৰ খুলি দিয়াৰ বাবেও কেবিনেটৰ\nঅনুমোদনৰ বাবে ৰেলৱেই প্ৰস্তাৱ দিব। এই বিনিয়োগৰ বাবে অৱশ্যে কাৰ্য-ব্যৱস্থা পৰিচালনা ক্ষেত্ৰ মুকলি কৰি দিয়া নহব।\nচলি থকা প্ৰকল্পসমূহৰ সফল সমাপ্তিৰ বাবেই প্ৰায় ৫লাখ কোটি টকা এতিয়া ৰেলৱেক প্ৰয়োজন। ২০১৪-১৫ বৰ্ষত ১.৬৪কোটি টকাৰ ৰাজহ গোট খাব বুলি আশা প্ৰকাশ কৰাৰ বিপৰীতে ব্যয় ১.৪৯লাখ টকা হব বুলিও বাজেটত প্ৰকাশ পাইছে। বিত্ত মন্ত্ৰণালয়ে অতিৰিক্ত মূলধন হিচাবে ১১০০কোটি আৰু অংশীদাৰীত্বৰ বাবদ ২৭৩কোটি টকা মোকালাই দিছে। ইফালে সদ্য-বৰ্ধিত ৰেলভাড়াৰ পৰা অতিৰিক্ত ৮০০০কোটি টকাৰ ৰাজহ সংগ্ৰ্হ হোৱাৰ সম্ভাৱনা আছে৷\nউত্তৰ-পূৱৰ প্ৰকল্প সমূহৰ ৰূপায়ণক গুৰুত্ব আৰোপ কৰি বিগত বৰ্ষতকৈ প্ৰায় ৫৪শতাংশ অতিৰিক্ত ধন এই প্ৰকল্প সমূহৰ বাবে মোকলাই দিয়াৰ ব্যৱস্থা হব বুলি প্ৰকাশ পাইছে।\nউত্তৰ-পূৱত ইক'-টুৰিজিম আৰু শৈক্ষিক পৰ্যটনৰ বাবে ৰেলৱেই বিশেষ পদক্ষেপ গ্ৰহণ কৰিব বুলিও প্ৰকাশ পাইছে। অসমৰ বাবে মুঠ সাতখনকৈ নতুন ট্ৰেইন চলোৱাৰ প্ৰস্তাৱ দিয়াৰ সুখবৰো প্ৰকাশিত হৈছে। পিছে উত্তৰ-পাৰত এতিয়াও ব্ৰডগজৰ কাম সমাপ্ত নোহোৱাক লৈ চলি থকা অনিশ্চয়তা বিষয়ত কোনো উত্তৰ বাজেট ভাষণত উল্লেখ নহ'ল৷ৰেল বাজেট অনুসৰি অসমলৈ দিয়া মুঠ ৭ খন নতুন ৰেলৰ এখন প্ৰিমিয়াম ৰেল, এখন বাতানুকুল দ্ৰুতগামী (এক্সপ্ৰেচ), তিনিখন দ্ৰুতগামী ৰেল আৰু দুখন দৈনিক পেচেঞ্জাৰ...\n(১) কামাখ্যা - বাংগালুৰু (প্ৰিমিয়াম)\n(২) নাহৰলগুন - নতুন দিল্লী (বাতানুকুল দ্ৰুতগামী)\n(৩) গুৱাহাটী - নাহৰলগুন (দৈনিক ইন্টাৰচিটি, দ্ৰুতগামী )\n(৪) গুৱাহাটী - মুৰ্কংচেলেক (দৈনিক ইন্টাৰচিটি, দ্ৰুতগামী )\n(৫) কামাখ্যা - কাট্ৰা (সপ্তাহিক, দ্ৰুতগামী )\n(৬) গুৱাহাটী - মেন্দিপথাৰ (দৈনিক পেচেঞ্জাৰ)\n(৭) ৰঙিয়া - ৰঙাপাৰা নৰ্থ (দৈনিক পেচেঞ্জাৰ)\nৰেলৱে বাজেট উত্থাপনৰ সম্পূৰ্ণ ভাষণৰ পিডিএফ পাবলৈ ইয়াত ক্লিক কৰক\nBy xukhdukh.com on July 08, 2014


অচিনাকী হৈ পৰিল আয়েশা টাকিয়া, ধুনীয়া হ’বলৈ গৈ আয়েশাই এয়া কি কৰিলে? – News Time Assam by Pratham Khabar\nঘৰ/বলিউড/অচিনাকী হৈ পৰিল আয়েশা টাকিয়া, ধুনীয়া হ’বলৈ গৈ আয়েশাই এয়া কি কৰিলে?\nঅচিনাকী হৈ পৰিল আয়েশা টাকিয়া, ধুনীয়া হ’বলৈ গৈ আয়েশাই এয়া কি কৰিলে?\nইনষ্টাগ্ৰামত এটা বুমেৰাং ভিডিঅ' শ্বেয়াৰ কৰি ট্ৰলৰ সন্মুখীন হৈছে আয়েশা\n0 399 1 মিনিট পঢ়া\nNetizens troll Aayesha Takia for her looks\n‘তাৰজান’, ‘দিল মাংগে ম’ৰ’, ‘চ’সা থা না’, ‘সাদী নাম্বাৰ ১’, ‘সাদী চে পেহলে’ আদিৰ দৰে বহুকেইখন জনপ্ৰিয় চিনেমাত সাৱলীল অভিনয়ৰে দৰ্শকৰ মন মুহিবলৈ সক্ষম হোৱা বলিউডৰ অভিনেত্ৰী আয়েশা টাকিয়া বহুতৰে প্ৰিয় অভিনেত্ৰী। কিন্তু শেহতীয়াকৈ চৰ্চালৈ আহিছে অভিনেত্ৰীগৰাকী।\nদীৰ্ঘদিন ধৰি বলিউডৰ পৰ্দাত ভুমুকি নমৰা অভিনেত্ৰীগৰাকীক লৈ সকলোৰে মাজত চলিছে ব্যাপক চৰ্চা। ইনষ্টাগ্ৰামত এটা বুমেৰাং ভিডিঅ’ শ্বেয়াৰ কৰি ট্ৰলৰ সন্মুখীন হৈছে আয়েশা।\nসেউজীয়া ৰঙৰ এযোৰ পোছাক পিন্ধি আয়েশাই আপলোড কৰা ভিডিঅ’ দেখি হতাশ হৈ পৰে অভিনেত্ৰীগৰাকীৰ অনুৰাগী। ওঁঠ আৰু মুখৰ প্লাষ্টিক চাৰ্জাৰী কৰা অভিনেত্ৰীগৰাকীক দেখি আয়েশাক ট্ৰল কৰে অনুৰাগীসকলে।\nবহুতেই কয় যে, পূৰ্বতে অভিনেত্ৰীগৰাকী দেখাত এতিয়াতকৈ বেছি ভাল আছিল। শেহতীয়াকৈ তেখেতক কৰা ট্ৰল সন্দৰ্ভত মুখ খুলে আয়েশা টাকিয়াই। তেওঁ কয় যে, ‘কোনোবাই যদি আপোনাক সমালোচনা কৰে বা দেখাক লৈ কিবা কয়, তেন্তে মনত ৰাখিব যে, আপুনি অদ্বিতীয় আৰু কোনো গুণেই আনতকৈ কম নহয়। আপুনি যি সপোন পুহি ৰাখিছে, তাৰবাবে নিজেই যুঁজিব লাগিব’। দেখাক লৈ অভিনেত্ৰী আয়েশা টাকিয়াক লৈ কৰা ট্ৰলৰ উচিত প্ৰত্যুত্তৰ দি অভিনেত্ৰীগৰাকীয়ে দেখুৱাইছে তেখেতে সমালোচনাৰ সন্মুখীন হ’ব পৰা সাহসৰ কথা।\nAssam Ayesha Takia Bollywood Actress Bollywood Gossip Netizens troll Aayesha Takia for her looks News Time Assam Pratham Khabar 24x7 Pratham Khabar TV Tarjan Actress\nঅপ্ৰতিৰোধ্য চুপাৰ ম'ম মেৰী কম


ভাৰতীয় ক্ৰিকেটৰ Black Saturday, ৩৬ ৰানতে শেষ ইনিংছ | MyNewsNE\nভাৰতীয় ক্ৰিকেটৰ Black Saturday, ৩৬ ৰানতে শেষ ইনিংছ\nবার্চিলোনাৰ হৈ ৭৫০খন খেল খেলাৰ পাছত ৰঙা কার্ড পালে মেছিয়ে\nএডিলেইড অভেলত স্বৰূপ উন্মোচিত হ’ল টীম ইণ্ডিয়াৰ শক্তিশালী বেটিং লাইনআপৰ৷ প্ৰশংসকে বিশ্বশ্ৰেষ্ঠ বুলিও ক’ব খোজা বিৰাট কোহলিৰ দল মুখথেকেছা খাই পৰিল অষ্ট্ৰেলিয়াৰ এডিলেইড অভেলৰ ২২ গজৰ মহাৰণত৷ অষ্ট্ৰেলিয়াৰ বিশ্বত্ৰাস ফার্ষ্ট বলিঙৰ ওচৰত বিনাযুদ্ধে আত্মসমপৰ্ণ কৰিলে টীম ইণ্ডিয়াৰ সকলো বেটছমেনে। অষ্ট্ৰেলিয়াৰ বিৰুদ্ধে শৃংখলাৰ প্ৰথম টেষ্টত নিজৰ দ্বিতীয় ইনিংছত ২১ অভাৰ ২টা বলত মাত্ৰ ৩৬ ৰানতে ইনিংছ সামৰিবলৈ বাধ্য হ’ল কোহলিবাহিনী। অনায়াসে অষ্ট্ৰেলিয়াই মাত্ৰ দুটা উইকেট হেৰুৱাই ৯০ ৰানৰ লক্ষ্যত উপনীত হৈ ভাৰতক ধৰাশায়ী কৰিলে। প্ৰথম ইনিংছত ৫৩ ৰানৰ অগ্ৰগতি লৈ শুকুৰবাৰে এটা উইকেটৰ বিনিময়ত ৯ ৰান সংগ্ৰহ কৰিছিল ভাৰতে। কিন্তু শনিবাৰ আছিল শনি লগা। ক’ব পাৰি ভাৰতীয় ক্ৰিকেটৰ বাবে ব্লেক ছেটাৰডে’। নাইট ৱাটছমেন বুমৰাহেৰে আৰম্ভ হ’ল ভাৰতীয় বেটছমেনৰ পেভিলিয়নমুখী যাত্ৰা। চেতশ্বৰ পূজাৰা ০, ৰাহানে ০, অশ্বিন ০। কোহলি ৪, ঋদ্ধিমান সাহা ৪। হনুমা বিহাৰী ৮, মায়ং আগৰৱাল ৯। আৰু শেষত মহম্মদ স্বামী আঘাতপ্ৰাপ্ত হৈ বাহিৰ। উমেশ যাদৱ চাৰি ৰানত নট আউট৷ এয়াই আছিল ভাৰতীয় বেটছমেনৰ অৱদান। অষ্ট্ৰেলিয়াৰ ফার্ষ্ট বলাৰ হেজেল উদৰ ৫ উইকেট, কামিনছৰ ৪টা উইকেট। হেজেল উদৰ বলিং বিশ্লেষণ পাঁচ অভাৰ তিনিটা মেইডেন আঠ ৰান পাঁচটা উইকেট। হেজেল উদৰ আৰু কামিনছৰ স্বপ্নৰ স্পেলত তাচপাতৰ দৰে খহি পৰিল টীম ইণ্ডিয়াৰ বেটিং লাইনআপ। জয়ৰ বাবে মাত্ৰ ৯০ ৰানৰ লক্ষ্যৰে দ্বিতীয় ইনিংছ আৰম্ভ কৰি জ’ বাৰ্ণৰ অৰ্ধশতকেৰে অনায়াসে প্ৰথম টেষ্ট বিজয় সাব্যস্ত কৰে অষ্ট্ৰেলিয়াই। চাৰিখন টেষ্টৰ ছিৰিজত ১-০ত অগ্ৰগতি অষ্ট্ৰেলিয়াৰ। ভাৰতৰ ৩৬ ৰানত শেষ হোৱা ইনিংছটো টেষ্ট ক্ৰিকেটৰ সবৰ্নিম্ন ৰানৰ ইনিংছৰ তালিকাৰ পঞ্চম স্থানত বহিল।\nবিশ্বৰ টেষ্ট ক্ৰিকেটৰ সবৰ্নিম্ন ৰানৰ ইনিংছত ভাৰত পঞ্চমত\nইংলেণ্ডৰ বিৰুদ্ধে ২৬ ৰানত ইনিংছ সামৰি তালিকাৰ শীৰ্ষত নিউজীলেণ্ড\nদ্বিতীয়, তৃতীয়, চতুৰ্থ আৰু পঞ্চম সবৰ্নিম্ন ৰানৰ ইনিংছ দক্ষিণ আফ্ৰিকাৰ\nইংলেণ্ডৰ বিপক্ষে দুবাৰকৈ ৩০ ৰানত অল আউট দক্ষিণ আফ্ৰিকা\nইংলেণ্ডৰ বিপক্ষে এবাৰ ৩৫ ৰানত অল আউট হৈছিল দক্ষিণ আফ্ৰিকা\nঅষ্ট্ৰেলিয়াৰ বিপক্ষে এবাৰ ৩৬ ৰানত অল আউট হৈছিল দক্ষিণ আফ্ৰিকা\nঅষ্ট্ৰেলিয়াও ইংলেণ্ডৰ বিপক্ষে ৩৬ ৰানত এবাৰ হৈছিল অল আউট\nতাৰ পিছতে এডিলেইডত ভাৰতৰ ৩৬ ৰানৰ এই ইনিংছ\nআনহাতে টেষ্ট ক্ৰিকেটৰ ইতিহাসত এইবাৰেই ভাৰতৰ আটাইতকৈ সবৰ্নিম্ন ৰানৰ ইনিংছ, ইয়াৰ পূৰ্বে ইংলেণ্ডৰ বিৰুদ্ধে ১৯৭৪ চনত ৪২ ৰানত অল আউট হৈছিল ভাৰত, ১৯৫২ত অষ্ট্ৰেলিয়াৰ বিৰুদ্ধে ৫৮, ১৯৯৬ত দক্ষিণ আফ্ৰিকাৰ বিৰুদ্ধে ৬৪, মুঠতে শনিবাৰে টেষ্ট ক্ৰিকেটত লজ্জাজনক অভিলেখ টীম ইণ্ডিয়াৰ।\nপ্ৰথম টেষ্টত এনে এক শোচনীয় পৰাজয়ৰ পিছত বাকী থকা তিনিখন টেষ্টত ভাৰতৰ আৰু কি দশা হয় সেয়া ভাবি হতাশ হৈছে ভাৰতীয় ক্ৰিকেট অনুৰাগী। আশাৰস্থলী কেপ্টেইন কোহলিয়ে দলটোক অথাই সাগৰত এৰি উভতিব দেশলৈ। ৰোহিত শৰ্মাই দ্বিতীয় টেষ্ট খেলিব পাৰেনে নে নোৱাৰে অনিশ্চিত। কোহলিৰ অনুপস্থিতিত অধিনায়ক হ’ব ফৰ্মত নথকা আজিংকা ৰাহানে। আঘাতপ্ৰাপ্ত জাদেজা, শনিবাৰে আঘাতপ্ৰাপ্ত ফাষ্টৰ্ বলাৰ মহম্মদ স্বামী। মুঠতে অষ্ট্ৰেলিয়াত ভাৰতীয় টেষ্ট ক্ৰিকেট দলৰ অৱশিষ্ট সন্মানকণো লাঘৱ হোৱাৰ আশংকা।\nTags: assam newsaustraliabirat kohliindia recordlowest runmynewsneteam indiatest match\nআপোনাৰ ৰাশি কি? আজিৰ দিনটো কেনেকুৱা হ’ব\nপ্ৰশংসাৰে কৰিণাই ওপচাই পেলালে নৰা ফাটেহিক, কিন্তু কিয়?\nছেফ-কৰিণাৰ ফৰচুন হাইটছৰ বাহিৰত টহল নিৰাপত্তা বাহিনীৰ\nভাৰতৰ দুজন খেলুৱৈয়েহে অষ্ট্ৰেলিয়াত সুযোগ পালে চাৰিওখন টেষ্ট খেলিবলৈ\nকেৰালাৰ হৈ ৩৭ বলত শতক কৰি চমক ‘আজহাৰউদ্দিনৰ’\nমানুহক নহয়, সংগীতৰ আনন্দ দিয়ে বন্যপ্রাণীকহে\n৫৫ লাখ টকা দি বঢ়ালে নিজৰ উচ্চতা


ইউনাইটেড পিপলছ পাৰ্টি লিবাৰেল - অসমীয়া ৱিকিপিডিয়া\nনেতা উৰ্খাউ গৌড়া ব্ৰহ্ম\nসভাপতি প্ৰমোদ বড়ো\nপ্ৰতিষ্ঠা ৫ আগষ্ট ২০১৫\nমূখ্য কাৰ্যালয় মৱিদাৰ খ'ৰ' (হাতীমাতা), কোকৰাঝাৰ জিলা, বড়োলেণ্ড, অসম\nদলীয় ৰং হালধীয়া (আধিকাৰীক)\nইউনাইটেড পিপলছ পাৰ্টি লিবাৰেল (ইংৰাজী: United People's Party Liberal) চমুকৈ ইউপিপিএল ভাৰতৰ অসম ৰাজ্যৰ এটা স্বীকৃতিপ্ৰাপ্ত আঞ্চলিক ৰাজনৈতিক দল। দলটো বিশেষকৈ অসমৰ বড়োলেণ্ড অঞ্চলত সক্ৰিয়। ২০১৫ চনৰ ৫ আগষ্ট তাৰিখে দলটি গঠন কৰা হৈছিল। উৰ্খাউ গৌড়া ব্ৰহ্ম ইয়াৰ প্ৰতিষ্ঠাপক সভাপতি আছিল। দলটিৰ মুখ্য কাৰ্যালয় কোকৰাঝাৰ জিলাৰ মৱিদাৰ খ'ৰ'ত (হাতীমাতা) অৱস্থিত। ২০১৫ চনৰ বড়োলেণ্ড ক্ষেত্ৰীয় পৰিষদৰ পৰিষদীয় নিৰ্বাচনত ইউপিপিলয়ে প্ৰথমবাৰৰ বাবে নিৰ্বাচনত অংশগ্ৰহণ কৰিছিল যদিও এটা সমষ্টিতো জয়ী হব পৰা নাছিল। ২০২০ চনৰ পৰিষদীয় নিৰ্বাচনত ইউপিপিএলয়ে ১২খন আসনত জয়ী হয়। ১০খন আসনত জয়ী ভাৰতীয় জনতা পাৰ্টি আৰু ১খন আসনত জয়ী গণ সুৰক্ষা পাৰ্টিৰ সহযোগত ইউপিপিএলে পৰিষদ দখল কৰে আৰু ইউপিপিএলৰ বৰ্তমান সভাপতি প্ৰমোদ বড়োয়ে বড়োলেণ্ড ক্ষেত্ৰীয় পৰিষদৰ মুখ্য কাৰ্যবাহী সদস্য পদত অধিষ্ঠিত হয়।\nইউপিপিএল ২০১৫ চনৰ ৫ অক্টোবৰ তাৰিখে গঠন কৰা হৈছিল। পূৰ্বতে পিপলছ কৰ্ডিনেশ্বন ফৰ ডেমক্ৰেটিক ৰাইট (পিচিডিআৰ) আছিল। জাতি, ধৰ্ম বৰ্ণ নিৰ্বিশেষে জনকল্যাণৰ বাবে কাম কৰাৰ উদ্দেশ্যৰে দলটো গঠন কৰা হৈছিল। বড়ো সাহিত্যিক আৰু সাংসদ উৰ্খাউ গৌড়া ব্ৰহ্ম ইয়াৰ প্ৰতিষ্ঠাপক সভাপতি আছিল।\nইউনাইটেড পিপলছ পাৰ্টি লিবাৰেলৰ পতাকা\nইউপিপিএলৰ পতাকা তিনিবৰণীয়া। ইয়াৰ ওপৰত হালধীয়া, মাজত বগা আৰু তলত সেউজীয়া। পাৰ্টিৰ চিহ্নটো ট্ৰেক্টৰ আৰু ই বগা অংশৰ মাজত অৱস্থিত।\n↑ "United People's Party Liberal (UPPL) of Kokrajhar to go alone in forthcoming Lok Sabha election: UG Brahma". 2018-10-03. https://www.sentinelassam.com/news/united-peoples-party-liberal-uppl-of-kokrajhar-to-go-alone-in-forthcoming-lok-sabha-election-ug-brahma/। আহৰণ কৰা হৈছে: January 30, 2020.\n↑ "Urkhao Gwra Brahma: Urkhao Gwra Brahma United Peoples Party, Liberal from KOKRAJHAR in Lok Sabha Elections | Urkhao Gwra Brahma News, images and videos". https://economictimes.indiatimes.com/urkhao-gwra-brahma/candidates/candidateid-8243.cms?from=mdr। আহৰণ কৰা হৈছে: January 30, 2020.\n↑ "Urkhao Gwra Brahma(United Peoples Party, Liberal):Constituency- KOKRAJHAR(ASSAM) - Affidavit Information of Candidate". http://myneta.info/LokSabha2019/candidate.php?candidate_id=8243। আহৰণ কৰা হৈছে: January 30, 2020.\n↑ "BPF Campaigns in Kokrajhar, United People's Party Liberal (UPPL) in Bijni". 2019-04-21. https://www.sentinelassam.com/north-east-india-news/assam-news/bpf-campaigns-in-kokrajhar-united-peoples-party-liberal-uppl-in-bijni/। আহৰণ কৰা হৈছে: January 30, 2020.\n↑ "Assam: United People's Party Liberal releases poll manifesto at Kokrajhar". https://nenow.in/north-east-news/assam-united-peoples-party-liberal-releases-ls-poll-manifesto-at-kokrajhar.html। আহৰণ কৰা হৈছে: January 30, 2020.\n↑ "AIUDF forms alliance with UPPL in Assam". Business Standard India. 2019-04-08. https://www.business-standard.com/article/pti-stories/aiudf-forms-alliance-with-uppl-in-assam-119040801127_1.html.\n↑ "PCDR to form new party". Assam Times. 2015-08-05. https://www.assamtimes.org/node/14445.\n↑ "New party launched in BTC". Telegraph India. 2015-08-06. https://www.telegraphindia.com/north-east/new-party-launched-in-btc/cid/1392706.\n"https://as.wikipedia.org/w/index.php?title=ইউনাইটেড_পিপলছ_পাৰ্টি_লিবাৰেল&oldid=254900"ৰ পৰা অনা হৈছে\nএই পৃষ্ঠাখন ১৭ ডিচেম্বৰ, ২০২০ তাৰিখে ০৮:৩২ বজাত অন্তিম সংশোধন কৰা হৈছিল।


শ্ৰোণীৰ প্ৰদাহ ৰোগ — বিকাশপেডিয়া\nমূল পৃষ্ঠা / স্বাস্থ্য / ৰোগসমূহ / যৌন সংক্ৰমিত ৰোগ / শ্ৰোণীৰ প্ৰদাহ ৰোগ\nইয়াত শ্ৰোণীৰ প্ৰদাহ ৰোগৰ বিষয়ে আলোচনা কৰা হৈছে।\nপি আই ডি কাক কয়?\nপি আই ডি হ’ল পেলভিক ইনফ্লেমেটৰি ডিজিজ। সাধাৰণতে জৰায়ু, ডিম্বনলী আৰু আন প্ৰজনন অংগৰ সংক্ৰামণক এই ৰোগ বোলা হয়।\nমহিলাসকলে কি দৰে এই ৰোগত আক্ৰান্ত হয়?\nকোনো এগৰাকী মহিলাৰ যোনী অথবা জৰায়ু মুখৰ পৰা বেক্টেৰিয়াবোৰে যেতিয়া ক্ৰমাত ওপৰফালৰ প্ৰজনন অংগবোৰত সোমাই পৰি সংক্ৰমণ ঘটায়-তেতিয়াই এই ৰোগ আৰম্ভ হয়। পি আই ডি বিভিন্ন কাৰণত হব পাৰে। কিন্তু যৌন সংক্ৰামক দুটি ৰোগৰ বেক্টেৰিয়াৰ বাবে মূলত এই ৰোগ হোৱা দেখা যায়। এই দুটা ক্লামোডিয়া আৰু গনৰিয়া। যৌনসংগমত সক্ৰিয় মহিলাৰ প্ৰসৱৰ বছৰটোত সংক্ৰমণ হোৱাৰ ভয় বেছি। ২৫ বছৰৰ মহিলাৰ এনে ৰোগ হোৱাৰ সম্ভাৱনা ২৫ বছৰতকৈ বেছি বয়সৰ মহিলাতকৈ অধিক। যিহেতু কিশোৰী আৰু যুৱতীসকলৰ জৰায়ু মুখ ভালদৰে পৈনত নহয়, সেইবাবে তেনে মহিলাৰ পি আই ডি ৰ লগত যৌনসংক্ৰামক ৰোগত আক্ৰান্ত হোৱাৰ সম্ভাৱনা বেছি থাকে।\nএই ৰোগৰ লক্ষণ আৰু উপসৰ্গবোৰ কি?\nএই ৰোগৰ লক্ষণবোৰ কেতিয়াবা ধৰিবই পৰা নাযায় আৰু কেতিয়াবা খুব সাংঘাটিক ধৰণেৰে দেখা দিয়ে। ক্লামোডিয়াৰ বেক্টেৰিয়াৰ সংক্ৰামিত হ’লে মহিলাসকলৰ কোনো উপসৰ্গই দেখা নিদিয়ে বা অলপ দেখা দিয়ে। কিন্তু আভ্যন্তৰীণ প্ৰজনন অংগবোৰৰ ভয়াবহ ক্ষতি হৈ থাকে। পি আই ডি ত আক্ৰান্ত মহিলাৰ সাধাৰণ এটা উপসৰ্গ হ’ল- তলপেটৰ বিষ। আন উপসৰ্গবোৰৰ ভিতৰত জ্বৰ, অস্বাভাৱিক বেয়া গোন্ধযুক্ত যোনীশ্ৰাৱ, যৌন সংগম কৰাৰ সময়ত কষ্ট পোৱা আৰু অনিয়মীয়া ঋতুস্ৰাৱ।\nপিআইডি কেনেকৈ প্ৰতিৰোধ কৰিব পাৰি?\nযিকোনো যৌন সংক্ৰমণ প্ৰতিৰোধৰ উচিত উপায় হ’ল-যৌন সম্পৰ্ক নকৰা অথবা যৌন সংক্ৰামক ৰোগ নথবা ব্যক্তি এগৰাকীক যৌন সংগী কৰি লোৱা।\nপৃষ্ঠাৰ মান নিৰ্ধাৰণ (83 ভোট দিয়ক)\nশেহতীয়া উন্নীতকৰণ: Aug 10, 2019


নহৰুঃ — Vikaspedia\nকেনেদৰে নহৰু খাব-\nনহৰুৰ গন্ধ দূৰ কৰাৰ উপায়-\nবিভিন্ন ৰোগত নহৰুৰ ব্যৱহাৰঃ\nমানুহৰ শৰীৰৰ কাৰণে অতি উপকাৰী। নহৰু দুই প্ৰকাৰৰ- (১) এককোষী নহৰু (২)বহুমুখী নহৰু। এককোষী নহৰু বেছি উপকাৰী।\nনহৰুত ভিটামিন এ, ভিটামিন বি, ভিটামিন চি, ভিটামিন ডি, কেলছিয়াম, ফছফৰাছ, আইৰন, আয়ডিন আৰু উগ্ৰ শক্তিৰ জীৱাণুনাশক শক্তি আছে। কেলিফৰ্নিয়া চহৰত কেইবছৰমান আগতে বিশ্বৰ নহৰু বিশেষজ্ঞসকলৰ মাজত এখন আলোচনা চক্ৰ হৈছিল। বিশেষজ্ঞসকলে একো একোটি ৰোগৰ ওপৰত চলোৱা পৰীক্ষা-নিৰীক্ষাৰ পৰা জনা গৈছে যে বাহ্য প্ৰয়োগত, যেনে- বিছাৰ কামোৰ, বৰলৰ কামোৰ আৰু ফোঁহাত নহৰু প্ৰয়োগ কৰি ভাল ফল পোৱা গৈছে। আভ্যন্তৰীণ প্ৰযোগ, যেনে- কোষ্ঠবদ্ধতা, হাত-ভৰিত শিলামূৰী ধৰা, ইনফ্লুয়েঞ্জা, ধমনীৰ সংকোচন, পানীলগা কাহ, হাঁপানী, ডিঙি বুকু জ্বলা কৰা, অগ্নিমান্দ্য, অন্ত্ৰপ্ৰদাহ, পিত্তমোনাৰ পাথৰি, উচ্চ ৰক্তচাপ, অৰ্শ, যকৃতৰ ৰোগ, স্নায়ৱিক দুৰ্বলতা, ফেৰেনজাইটিছ, ডিপথেৰিয়া, নানা ধৰণৰ চৰ্মৰোগ, ক্ষয়ৰোগ, গলগণ্ড, ক্ৰিমি, হুপিং কাহ, বমি, বুকু ধৰফৰণিত নহৰু ব্যৱহাৰ কৰিলে ভাল ফল পোৱা যায়।\n(১) তেল বা ঘিউত ভাজি শাক বা তৰকাৰীৰ সৈতে খাব পাৰে।\n(২) আটা বা ময়দাৰ ভিতৰত নহৰু বটি দি তাৰে ৰুটি বা লুচি তৈয়াৰ কৰি খাব পাৰে।\n(৩) ছাটুৰ সৈতে নহৰু বটি খাব পাৰে।\n(৪) গৰম গাখীৰৰ সৈতে নহৰু বটা মিহলাই লৈ খাব পাৰে।\n(৫) কেঁচা নহৰু বা নহৰু সিদ্ধ কৰি ভাতৰ প্ৰথম গ্ৰাসৰ সৈতে খাব পাৰে।\nনহৰুৰ বাকলি গুচাই টুকুৰা টুকুৰা কৰি লৈ ৰাতি দৈ গাখীৰত তিয়াই ৰাখিব। পিছদিনা খোৱাৰ আগতে পানীত ধুই খাব, তেতিয়াহ’লে নহৰুৰ গন্ধ নাথাকিব আৰু খাদ্যগুণও বজাই থাকিব।\n(১) যৌৱনশক্তি বৃদ্ধি- নাৰী আৰু পুৰুষ প্ৰত্যেকে যদি প্ৰতিদিন ২ চামুচ আমলখিৰ ৰসৰ সৈতে ২ কোঁহ নহৰু বটি খায়, তেতিয়া যৌৱনশক্তি বৃদ্ধি হ’ব।\n(২) বাতৰ বেদনাঃ প্ৰতিদিন এক কোঁহকৈ নহৰু গৰম ভাতৰ সৈতে চোবাই খালে বা ১০০ গ্ৰাম তেলত ২০ কোঁহ নহৰু ভাজি সেই তেল মালিচ কৰিলে বাত বেদনা কমে।\n(৩) পেটৰ বায়ুঃ এক কাপ ঠাণ্ডা পানীত ৪-৫ টোপা নহৰুৰ ৰস মিহলাই প্ৰতিদিন ৰাতিপুৱা ৭ দিন খালে পেটৰ বায়ু জমা বন্ধ হ’ব।\n(৪) অকাল বাৰ্দ্ধক্য ৰোধঃ প্ৰতিদিন ৪ কোঁহকৈ নহৰু ভাজি বা বটি তৰকাৰী, আটা, ময়দা বা ছাটুৰ সৈতে খালে অকাল বাৰ্দ্ধক্য দূৰ হ’ব।\n(৫) দেহৰ ক্ষয়ঃ এক কাপ গাখীৰৰ সৈতে ২-৩ কোঁহ নহৰু সিদ্ধ কৰি মিহলাই খালে শৰীৰৰ ওজন বৃদ্ধি পাব আৰু ক্ষয় ৰোধ হ’ব।\n(৬) গৰু-ম’হৰ ঘা বা পোকঃ ৮-১০ কোঁহ নহৰু বটি ঘা হোৱা ঠাইত লগালে ঘা শুকাই যাব। অন্ততঃ ৭ দিন লগাব লাগিব।\n(৭) পুৰণি ঘাঃ ৪-৫ কোঁহ নহৰু বটি ঘা হোৱা ঠাইত লগালে সাত দিনতে ঘা শুকাই যাব।\n(৮) ভৰিৰ তলুৱাৰ শালচকুৱাঃ এক কোঁহ নহৰু দুটুকুৰা কৰি এটুকুৰা শালচকুৱাৰ ওপৰত লগাই লৈ লিউকোপ্লাষ্টেৰে বান্ধি ৰাখিব। এইদৰে তিনিদিন লগালে ৰোগ নিৰাময় হ’ব।\n(৯) শুক্ৰতাৰল্যঃ এক কাপ গৰম গাখীৰৰ সৈতে ২-৩ কোঁহ নহৰু সিদ্ধ কৰি মিহলাই খালে শুক্ৰতাৰল্য নহ’ব, হাড়ৰ শক্তি বাঢ়িব আৰু ক্ষয় ৰোধ হ’ব।\n(১০) মদ খোৱাৰ কাৰণে পেটৰ বিষ হ’লেঃ মদ খোৱাৰ কাৰণে পেটৰ বিষ হ’লে দুই কোঁহকৈ নহৰু দৈনিক খালে মদ খোৱাৰ অভ্যাসেই দূৰ হ’ব।\n(১১) মূৰৰ বিষঃ মূৰৰ বিষ হ’লে ১-২ টোপা নহৰুৰ ৰস নাকেৰে উজাই নিলে মূৰৰ বিষ বা মূৰ কামোৰণি ভাল হ’ব।\n(১২) এমফাইচিচাঃ এইটো এক ধৰণৰ হাঁপানি ৰোগ। এই ৰোগ হ’লে ৰোগীয়ে নিঃশ্বাস এৰাত কষ্ট হয়। এই ৰোগত ৫-৬ কোঁহ নহৰুৰ ৰস গাখীৰ গৰম কৰি ঠাণ্ডা হ’লে তাৰ সৈতে মিলাই খালে উপকাৰ পোৱা যায়।\n(১৩) টি.বি. প্ৰতিৰোধঃ প্ৰতিদিন এক কোঁহ নহৰু বটি গৰম গাখীৰৰ সৈতে খালে টি.বি. ৰোগ নিৰাময় হয়।\n(১৪) পুৰণি জ্বৰঃ জ্বৰ হৈছে, সেয়া বাঢ়িছে আৰু কমিছে, কিন্তু সম্পূৰ্ণৰূপে ভাল হোৱা নাই। এনেকুৱা হ’লে ৫-৬ কোঁহ নহৰুৰ ৰস ঘিউৰ সৈতে মিহলাই ৩-৪ দিন খালে জ্বৰ কমি যাব।\n(১৫) ক্ষীণ শিশুৰ কাৰণেঃ বহুত শিশু আছে যিয়ে খোৱা আহাৰ খোৱাৰ পিছতো স্বাস্থ্যৰ উন্নতি হোৱা নাই। এনে ক্ষেত্ৰত আধা কোঁহ নহৰু ঘোলৰ সৈতে মিহলাই খালে শিশুৰ পুষ্টি বাঢ়িব।\n(১৬) আৰ্টাৰি আৰু স্কেলেৰোচিচঃ বয়স বৃদ্ধিৰ লগে লগে সূক্ষ্ম ধমনীৰ স্থিতিস্থাপকতা কম হোৱা কাৰণে ৰক্তৰ চাপ বাঢ়ে। এনে অৱস্থাত দৈনিক এক কোঁহ নহৰু ভাতৰ লগত খালে ভাল ফল পোৱা যায়।\n(১৭) কুকুৰে কামোৰাঃ প্ৰতিদিন ৫-৬ কোঁহ নহৰুৰ ৰস গৰম গাখীৰৰ সৈতে খালে কুকুৰে কামোৰা বিষ নাশ হয়।


মোৰ অনুভৱ: ৰ’দ নিদিয়া আৰু বৰষুণ নপৰা মানুহ\nৰাতিপুৱা ৪ বাজিবৰ হ’ল৷ এতিয়াও এচাইনমেন্ট টো শেষ হোৱা নাই ৷ আজিও সূৰ্য্যোদয় হোৱাৰ আগত শুব পৰাৰ আশা একেবাৰে কম ৷ এতিয়াও ৰুমত গ্ৰুপৰ লগৰকেইটাৰ ব্ৰেইন ষ্টৰমিং চলিয়েই আছে৷\nদুৱাৰখন খুলি বেলকনিলৈ ওলাই আহিলো৷ এচাতি চেচা বতাহে আহি মুখখন চুই গ’ল৷ যোৱা এটা বছৰত শেষৰাতিৰ এই বতাহজাক যেন মোৰ অতি চিনাকী হৈ পৰিছে ৷ বতাহজাকেও যেন বুজি পায় আমাৰ কথা ৷ গা-মন সতেজ কৰি তোলা এই বতাহজাকে উদ্যম ঘুৰাই অনাত কেতিয়াও বিফল নহয় ৷ মা'ৰ ৰাতিপুৱাৰ চাহটুপিৰ দৰেই কাম কৰে বতাহজাকে ৷\nযোৱা এটা বছৰত কিমান যে পৰিৱৰ্ত্তন আহিছে জীৱনলৈ ৷ যেতিয়া আন মানুহ শোৱাপাটীৰপৰা উঠে সিহঁত শুবলৈ যায় ৷ ৪-৫ ঘন্টাৰ টোপনী মাৰি কৰ্কশ এলাৰ্মৰ শব্দত সাৰ পাই উঠি দৌৰ মাৰে পুনৰ ক্লাছলৈ ৷ ব্ৰেকফাষ্ট কৰাই নহয় প্ৰায়েই ৷ প্ৰথম আহোতে খুবেই কষ্টকৰ হৈছিল কিন্তু এতিয়া এইবিলাক সাধাৰণ হৈ পৰিছে ৷ কৰিব লাগিব এয়াই৷ বিকল্পটো নাই আমাৰ হাতত ৷\nহঠাৎ সৰুতে পঢ়া গাত ৰ’দ নিদিয়া আৰু বৰষুণ নপৰা মানুহজনৰ সাধুটো মনলৈ আহি গ’ল৷ মনত পেলাবলৈ চেষ্টা কৰি থাকিলো সাধুটোৰ কথা ৷ এলেহুৱা ৰাজকুমাৰৰ স্হান আছেনে বাৰু আজিৰ যুগত? আছে কিয় নাথাকিব!! নহ'লে আমাৰ ৰাহুল বাবাই আজি ইমান ফটফটাই থাকিব নোৱাৰিলে হেতেন হয়৷ কিন্তু মইতো তেও নহয়৷ সোণৰ চামুচ মুখত লৈ জন্ম হোৱা নাই৷ আজি মই গাত ৰদ নিদিয়া আৰু বৰষুণ নপৰা মানুহজন হ’বই লাগিব ৷ ইয়াৰ কোনো বিকল্প নাই\n“ঐ লাগি ধৰিলি যে বাহিৰত গৈ ৷ সোনকালে আহ পি পি টি বনাই চাবমিট কৰিব লাগে ৷ ডেদলাইন আছে ৬ বজাত” ৰুমৰ ভিতৰৰপৰা ভাহি আহিল লগৰটোৰ মাত – আহ কি যে অনুভৱ এই ডেদলাইনৰো ৷ সকলোৱে ডেদলাইনৰ পাছে পাছে দৌৰে ৷ সকলোৱে কয় ইয়াত- “deadlines are sacrosanct”\nএটা দীঘল নিশ্বাস এৰি ৰুমৰ ভিতৰলৈ সোমাই আহিলো –\nমনে মনে আওৰালেো ৰবাৰ্ট ফ্ৰষ্টৰ কবিতাটো –\nলেপটপটো খুলি বহি পৰিলো বাকী থকা কামখিনি শেষ কৰাৰ উদ্দেশ্যৰে ৷ মনত পৰিল আকৌ ৰ'দ নিদিয়া আৰু বৰষুণ নপৰা মানুহজনৰ কথা !!!!\nPosted by manash dutta at 11:17 AM


ব্ৰুচ লীক অনুপ্ৰাণিত কৰা এজন ভাৰতীয় - গামা পেহেলৱান\nসমগ্ৰ বিশ্বৰে সমৰ কলা ক্ষেত্ৰখনৰ এটা পৰিচিত নাম ব্ৰুচ লী।হলীউডৰ এগৰাকী জনপ্ৰিয় অভিনেতা,পৰিচালক, যুৱ প্ৰজন্মৰ বহুতৰে 'Role model' ব্ৰুচ লী। কিন্তু ব্ৰুচ লীৰ 'Role model' কোন আছিল জানেনে? কোনজন ব্যক্তিৰ সমৰ কলাই বাৰু ব্ৰুচ লীক অনুপ্ৰাণিত কৰিছিল? আপুনি হয়তো অনুমান কৰিব যে সেইজন ব্যক্তি নিশ্চয় চীন দেশৰ দৰে সমৰ কলাত আগশাৰীৰ দেশৰে কোনোবা সমৰকলাবিদ । কিন্তু আপোনাক আচৰিত কৰি জনাওঁ যে সেই ব্যক্তিজন আছিল ভাৰতবৰ্ষৰ পাঞ্জাবৰ।আপুনি হয়তো তেওঁৰ নামটো কেতিয়াও শুনা নাই। নুশুনাটোৱেই স্বাভাৱিক কিয়নো এসময়ত 'the Lion of Punjab' হিচাপে খ্যাত সমৰ কলাৰ পিতৃপুৰুষজন এতিয়া পাহৰণিৰ গৰ্ভত।\nতেওঁৰ নাম গুলাম মহম্মদ।১৮৭৮ চনত পাঞ্জাবৰ অমৃতসৰ চহৰত জন্ম হোৱা এইজন প্ৰবাদ পুৰুষে প্ৰাক স্বাধীনতা কালতেই সমৰ কলাত পাঁচ দশকজোৰা অপ্ৰতিৰোধ্য কেৰিয়াৰ গঢ়িবলৈ সক্ষম হৈছিল।সমগ্ৰ জীৱন কালত ৰেচলিঙ গ্ৰাউণ্ডৰ বাহিৰে মাটিত কমেই ভৰি দিয়া গুলাম মহম্মদ 'গ্ৰেট গামা' আৰু 'গামা পেহেলৱান' নামেৰে বেছি জনপ্ৰিয় আছিল।১৯১০ চনত Stanislaus Zbyszko, Frank Gotch, Benjamin Roller আদি বিশ্ব চেম্পিয়নক হেৰুৱাই 'ৱৰ্ল্ড হেভিৱেইট' খিতাপ লাভ কৰিছিল।মল্লযুঁজত কোনো দিন পৰাজিত নোহোৱা এইজন অপৰাজেয় যোদ্ধা 'ৰুস্তম এ জমানা' খিতাপেৰেও সন্মানিত হৈছিল।এবাৰ তেওঁ ১২,০০ কিলোগ্ৰামৰ এটা শিল দাঙি উপস্থিত দৰ্শকক আচৰিত কৰিছিল।এই প্ৰকাণ্ড শিলটো এতিয়াও বৰোডাৰ সংগ্ৰহালয়ত সংগ্ৰহ কৰি থোৱা হৈছে।\nপাহৰণিৰ গৰ্ভত হেৰাই যোৱা এইজন অপৰাজেয় যোদ্ধাৰ জীৱনক কেন্দ্ৰ কৰি বলীউডত এখন চলচ্চিত্ৰ নিৰ্মাণৰ প্ৰস্তুতি চলাইছে অভিনেতা-পৰিচালক পৰমিত শেঠীয়ে।চলচ্চিত্ৰ খনত গুলাম মহম্মদৰ চৰিত্ৰত অভিনয় কৰিব অভিনেতা জন আব্ৰাহামে।ছবিখনত মল্লযুঁজাৰু জনৰ জীৱন পৰিক্ৰমা, তেওঁৰ সংগ্ৰাম আৰু সামৰিক ক্ৰীড়াৰ ইতিহাসত তেওঁৰ অৱদান চিত্ৰায়ন কৰা হব।\nতেওঁৰ পিতৃ মহম্মদ আজিজো আছিল এজন খ্যাতিসম্পন্ন মল্লযুঁজাৰু।মহম্মদ আজিজে তেওঁৰ সন্তানক মল্লযুঁজৰ প্ৰশিক্ষণ দিয়াৰ কথা ভাবিছিল যদিও গুলাম মহম্মদৰ পাঁচ বছৰ বয়সতে তেওঁৰ বিয়োগ ঘটিছিল।পৰৱৰ্তী সময়ত গুলাম মহম্মদক সমৰ কলাৰ প্ৰশিক্ষণ দিয়াৰ দায়িত্ব লৈছিল তেওঁৰ খুৰাকে।আৰু অতি কম সময়তে গুলাম মহম্মদ সমৰ কলাত পাৰদৰ্শী হৈ পৰিছিল।\nদৈনিক পাঁচহাজাৰ বাৰকৈ উঠা-বহা আৰু পুছ-আপ কৰা গুলাম মহম্মদৰ দৈনিক খাদ্য তালিকাত আছিল দহ লিটাৰ গাখীৰ, ছটা দেশী কুকুৰা আৰু টনিক হিচাপে এক পাউণ্ড বাদামৰ পেষ্ট।\nদহ বছৰ বয়সৰ পৰা তেওঁ মল্লযুঁজত পাৰদৰ্শী হৈ পৰিছিল।তেওঁৰ প্ৰতিদ্বন্দী প্ৰতিজন যোদ্ধাকে তেওঁ হৰুৱাইছিল।পাঁচ ফুট সাত ইঞ্চি উচ্চতাৰ গুলাম মহম্মদক ঠাট্টা মস্কৰা কৰিছিল আন মল্লযুঁজৰু সকলে।কিন্তু তেওঁ সেইবোৰ গুৰুত্ব নিদিছিল। সমৰথলীত জয়ী হোৱাটোৱে আছিল তেওঁৰ একমাত্ৰ লক্ষ্য।\n১৯৪৭ চনত স্বাধীনতাৰ পিছত ভাৰত পাকিস্তান বিভাজনৰ সময়ত গুলাম মহম্মদ পাকিস্তানলৈ গৈছিল।১৯৬০ চনত এজমা আৰু হৃদৰোগত আক্ৰান্ত হৈ এই অপৰাজেয় যোদ্ধা জনে পৃথিৱীৰ পৰা বিদায় লৈছিল।কিন্তু তাৰ আগলৈকে ১৯৫২ চনলৈকে তেওঁ সমৰ কলাৰ ক্ষেত্ৰখনৰ লগত জড়িত আছিল।\nগামাৰ সমৰ শৈলীৰ দ্বাৰা অনুপ্ৰাণিত হৈছিল সমৰ কলাৰ আন এজন প্ৰবাদ পুৰুষ ব্ৰুচ লী। ব্ৰুচ লীয়ে গামাৰ পৰা ‘The Cat Stretch’ শীৰ্ষক এক শৈলী শিকি লোৱাৰ উপৰি তেওঁৰ দ্বাৰা অনুপ্ৰাণিত হৈ আঁঠু ভাঁজৰ শৈলীও আয়ত্ব কৰিছিল।এনে এজন অপৰাজেয় যোদ্ধাৰ জীৱনক লৈ চলচ্চিত্ৰ নিৰ্মাণে নিশ্চিতভাৱে তেওঁক বিস্মৃতিৰ গৰ্ভৰ পৰা বিশ্ববাসীক নতুনকৈ পৰিচিত কৰাব।\nমূল: থিংক চেঞ্জ ইণ্ডিয়া\nঅনলাইন টিভিৰ ধাৰণাক বাস্তৱ ৰূপ দিয়া এজন ভাৰতীয় : উদয় ৰেড্ডি\nনন্দিনী ফুকনে কলকাতাত আগবঢ়াইছে ডক্টৰ অন কল সেৱা\nডমিন’জৰ পদ্ধতিৰে ভাৰতীয় খাদ্য গ্ৰাহকলৈ লৈ যোৱাৰ প্ৰচেষ্টা চাৰক'ল বিৰিয়ানীৰ


৮ গিলাচ নহয়, বয়স অনুসৰি আপুনি কিমান পানী খাব লাগিব জানি লওঁক । How Much Water Should We Drink Per Day? - Dimpu Baruah\nHome HEALTH TIPS ৮ গিলাচ নহয়, বয়স অনুসৰি আপুনি কিমান পানী খাব লাগিব জানি লওঁক । How Much Water Should We Drink Per Day?\nDATA ONE April 15, 2021 HEALTH TIPS,\nএই কথাষাৰ সচৰাচৰ শুনা যায় যে সকলোৱে স্বাস্থ্যৰ বাবে প্ৰায় দৈনিক ৮ গিলাচ পানী খাব লাগে, কিন্তু প্ৰকৃততে শৰীৰে প্ৰয়োজন হোৱা পানীৰ পৰিমাণ বিভিন্ন দিশৰ ওপৰত নিৰ্ভৰ কৰে। যেনে ব্যক্তিজনৰ লিংগ, বয়স, শাৰীৰিক কাৰ্যকলাপ আৰু চাৰিওফালৰ জলবায়ু। এনে পৰিস্থিতিত, আপোনাৰ বয়স আৰু শাৰীৰিক গঠন অনুসৰি কিমান পানী খাব লাগে জনাটো অতি গুৰুত্বপূৰ্ণ। সেই বিষয়েই আজি আমি আপোনাক জনাম । যদি আমাৰ এই লিখনিটো গুৰুত্বপূৰ্ণ বুলি ভাবে তেন্তে শ্বেয়াৰ কৰিব নাপাহৰিব ।\nWater Consumption depending upon your Health\nস্বাস্থ্য বিশেষজ্ঞসকলে আঙুলিয়াই দিছে যে যিজন ব্যক্তিৰ দুয়োটা কিডনী সঠিকভাৱে কাম কৰি আছে তেওঁ প্ৰতিদিনে তেওঁৰ শৰীৰৰ ওজনৰ অনুপাতত প্ৰতি কিলোগ্ৰামত ৩০ মিলি পানী খাব লাগে। একে সময়তে, আপুনি জনা উচিত যে বয়স অনুসৰি শৰীৰক কিমান পানীৰ প্ৰয়োজন। প্ৰায় মানুহে বয়স বাঢ়ি অহাৰ লগে লগে খোৱা পানীৰ পৰিমাণ হ্ৰাস কৰে, কিন্তু প্ৰকৃততে তেঁওলোকে এক নিৰ্দিষ্ট পৰিমাণৰ পানী খোৱাটো শৰীৰৰ বাবে অতি গুৰুত্বপূৰ্ণ। গতিকে 1 বছৰৰ পৰা 60 বছৰ বয়সৰ এজন ব্যক্তিয়ে সুস্বাস্থ্যৰ বাবে কিমান পানী খাব লাগিব জানো আহক ।\nদৰাচলতে, একৰ পৰা আঠ বছৰ বয়সৰ শিশুৱে দৈনিক প্ৰায় ১.৩ ৰ পৰা ১.৭ লিটাৰ পানী খাব লাগে অৰ্থাৎ পাঁচৰ পৰা ছয় গিলাচ। ৯ ৰ পৰা ১৭ বছৰ বয়সৰ কিশোৰসকলে প্ৰায় আঢ়ৈ লিটাৰ অৰ্থাৎ প্ৰায় ১২ গিলাচ পানী খাব লাগিব। ১৮ বছৰৰ পৰা ৬০ বছৰ বয়সলৈকে পুৰুষসকলে দৈনিক ১৪ (14) গিলাচ পানী বা তিনি লিটাৰ পানী খাব লাগে। আনহাতে এগৰাকী প্ৰাপ্তবয়স্ক মহিলাই দৈনিক প্ৰায় 2.2 লিটাৰ পানী, বা প্ৰায় 10 গিলাচ পানী খাব লাগে।\nWater Consumption based on exercise\nবয়সৰ উপৰিও, শাৰীৰিক কাৰ্যকলাপেও শৰীৰৰ বাবে প্ৰয়োজনীয় পানীৰ পৰিমাণ নিৰ্ধাৰণ কৰে। উদাহৰণ স্বৰূপে, যদি আপুনি নিয়মীয়াকৈ ব্যায়াম কৰে, আপোনাৰ শৰীৰে ঘাম হিচাপে নিশ্চিতভাৱে অধিক পানী এৰি দিব। গতিকে আপুনি ইয়াক পূৰাবলৈ আপুনি অধিক পানী খোৱা উচিত। ইয়াৰ বাবে আপুনি আধা ঘণ্টা ব্যায়াম কৰাৰ পিছত এক বা দুই গিলাচ পানী খাব লাগে। আনহাতে, যদি আপুনি দীঘলীয়া সময়ৰ বাবে বা গৰম পৰিৱেশত ব্যায়াম কৰে, তেন্তে কমেও তিনি গিলাচ অতিৰিক্ত পানী খাব লাগে।\nWater Consumption based surrounding\nদৰাচলতে, শৰীৰৰ বাবে পানীৰ প্ৰয়োজনীয়তা আপোনাৰ পৰিৱেশৰ ওপৰতো নিৰ্ভৰ কৰে কিয়নো গৰম বতৰত ঘাম ওলোৱাৰ ফলত আপোনাৰ শৰীৰৰ বেছিভাগ পানী ওলাই যায়। এনে পৰিস্থিতিত, ইয়াক পূৰণ কৰিবলৈ অধিক পানী খাব লাগে। একে সময়তে, অধিক উচ্চতাত বাস কৰা লোকসকলেও স্বাভাৱিকতকৈ অধিক পানী খাব লাগে, কিয়নো অক্সিজেনৰ অভাৱৰ ফলত দ্ৰুত উশাহ লয় যাৰ ফলত সেই সময়ত অধিক আৰ্দ্ৰতা হ্ৰাস হয়। এই ক্ষেত্ৰত, শৰীৰক অধিক পানীৰ প্ৰয়োজন।\nWritten by DATA ONE at April 15, 2021


xukhdukh.com January 06, 2016 AJOY LAL DUTTA, CURRENT ISSUES, অজয় লাল দত্ত, সাম্প্ৰতিক প্ৰসংগ,\nনতুন বছৰটোৰ আৰম্ভণিতেই ৰাষ্ট্ৰ কঁপালে পাঠানকোটৰ ভাৰতীয় বায়ু সেনা শিবিৰত সন্ত্ৰাসবাদীৰ আক্ৰমণৰ বাতৰিয়ে৷ এয়া আন্তৰ্জাতিক সন্ত্ৰাসবাদৰেই ক্ৰমবৰ্ধমান হাতোৰাৰ শেহতীয়া যোগসূত্ৰৰ ফল বুলিও প্ৰতিৰক্ষা বিশেষজ্ঞ সকলে মত প্ৰকাশ কৰিছে৷ পাকিস্তানৰ ভূমিৰ পৰা চলি থকা ভাৰত বিৰোধী সন্ত্ৰাসবাদী সংগঠন সমূহৰ পৰিচালনাত, আত্মঘাতী সন্ত্ৰাসবাদীৰ দ্বাৰা সংঘটিত হোৱা ঘটনাৰ প্ৰাথমিক তথ্যই কেইবাটাও দিশৰ উন্মোচন কৰিছে৷ অহা ১৫জানুৱাৰীত ভাৰতৰ সৈতে পাকিস্তানৰ বৈদিশিক সচিব পৰ্যায়ত আয়োজিত আলোচনা প্ৰক্ৰিয়াক কাৰ্যত ব্যাহত কৰাৰ বাবেই দক্ষিণ-পূৱ এছিয়াৰ প্ৰতিবেশী দুখনৰ মাজত শান্তি কামনা নকৰা সন্ত্ৰাসবাদী শক্তিৰ এই প্ৰদৰ্শন বুলিও কূটনীতিবিদ সকলে আঙুলিয়াই দিছে৷ নৱাজ শ্বৰীফৰ জন্মদিনৰ শুভেচ্ছা জনোৱাৰ বাবে হঠাত লাহোৰত উপস্থিত হৈ ‘জন্মদিনৰ কূটনীতি’ৰ প্ৰশংসা বোটলা তথা বন্ধুত্বৰ হাত আগবঢ়াই দিয়া ভাৰতীয় প্ৰধানমন্ত্ৰীৰ সৌজন্যতাৰ প্ৰতিদান, প্ৰতিবেশীয়ে এয়া কি দিলে বুলিও প্ৰশ্ন উঠিছে৷\nএই বিষয়ত বাজপেয়ী চৰকাৰৰ দিনত বৈদেশিক মন্ত্ৰী হিচাবে সেৱা আগবঢ়োৱা যশবন্ত সিনহাদেৱে কিছু গুৰুত্বপূৰ্ণ মন্তব্য কৰিছে৷ বাস্তৱিকতে ধৰাতলত সম্পৰ্কৰ কোনো উন্নতি নঘটাকৈ তথা পূৰ্বৰ সন্ত্ৰাসবাদী আক্ৰমণৰ ঘটনাৰাজিৰ বিষয়ত পাকিস্তানত বসবাস কৰি থকা সন্ত্ৰাবাদীৰ বিৰুদ্ধে প্ৰমাণ দিয়াৰ পাছতো কোনো কঠোৰ ব্যৱস্থা গ্ৰহণ নকৰা বৰ্তমানৰ শ্বৰীফ চৰকাৰখনৰ সৈতে, হঠাত মোদী ডাঙৰীয়াৰ কিনো দৰদ উথলি উঠিল তাকে লৈও প্ৰশ্ন তুলিছে৷ তেখেতে লাহোৰলৈ বাজপেয়ীৰ ঐতিহাসিক বাছ যাত্ৰাৰ পাছতে কাৰ্গিলৰ যুদ্ধ, পাৰভেজ মুছাৰফৰ আজমীৰ ভ্ৰমণৰ পাছতে সংসদ ভৱনৰ ওপৰত হোৱা আক্ৰমণৰ সৈতে পাকিস্তানৰ সৈতে সু-সম্পৰ্ক গঢ়াৰ পদক্ষেপবোৰৰ তিতা অভিজ্ঞতাৰ কথাবোৰলৈকো আঙুলিয়াই দিয়ে৷ মোদী চাহাবৰ আকস্মিক ভ্ৰমণে যে এনেকুৱা আকস্মিক আক্ৰমণৰো সংকেতেই কঢ়িয়াই অনাতো স্বাভাৱিক, সেয়া অনুমান কৰাতো পাকিস্তানৰ সৈতে সম্পৰ্কৰ বুৰঞ্জী জনা লোকৰ বাবে কঠিন কথা নাছিল বুলিও উল্লেখ কৰিছে৷\nপাকিস্তানৰ ৰাজনৈতিক পটভূমি ভাৰতৰ দৰে শান্তিপূৰ্ণ গণতান্ত্ৰিক ব্যৱস্থাৰ দৰে সৰল নহয়৷ সামৰিক বাহিনীৰ ৰাউলপিণ্ডিস্থ মুখ্য কাৰ্যালয়ৰ মতৰ সৈতে অসন্মত হৈ কোনো অসামৰিক চৰকাৰে যে তাত শাসন চলাব পাৰে, সেয়া কল্পনাৰো অগোচৰ৷ এই প্ৰসংগতে ৰাজদীপ সৰদেশাইৰ '২০১৪: দ্য ইলেকচন ডেট চেঞ্জ ইণ্ডিয়া'ত প্ৰকাশ পোৱা এষাৰ কথা উল্লেখ কৰিব পাৰি৷ ভাৰতত এজন প্ৰধানমন্ত্ৰী সলনি হ'লে ইজনে সিজনক ফুলৰ তোৰাৰে বিদায় দিব পাৰে, কিন্তু পাকিস্তানত হব লগা হয় দেশান্তৰিত! এই কথা হেনো খোদ শ্বৰীফ চাহাবৰ মুখৰ কথা! আনকি ধনী সামন্ত প্ৰভূ সকলৰ পৰিয়ালৰ সতি-সন্ততিৰ হাততে এতিয়াও পাকিস্তানৰ সামৰিক বাহিনীৰ শক্তি বন্দী৷ এই বিষয়ত আলোকপাত কৰাৰ অপৰাধতে সেই দেশৰ লেখিকা আয়েশা চিদ্দিকাৰ গ্ৰন্থ 'মিলিটেৰী ইংকঃ ইনছাইড পাকিস্তানচ মিলিটেৰী ইকনমি' এতিয়াও তাত নিষিদ্ধ ঘোষিত হৈ আছে! সামৰিক প্ৰতিষ্ঠানৰ বিলিয়ন ডলাৰৰ বাণিজ্য সাম্ৰাজ্য, সামৰিক অভ্যুত্থানৰ ইতিহাস, চোৰাংচোৱা সংস্থা আই.এছ.আইৰ নিয়ন্ত্ৰণ, বিভিন্ন সংস্থা, ফাউণ্ডেচনৰ বেনাৰত মৌলবাদী শক্তি সমূহক পুষ্ট কৰি ভাৰতক অস্থিৰ কৰাৰ লক্ষ্যত ছাঁয়াযুদ্ধৰ সেই কথাবোৰক আলোকপাত কৰিবলৈ দেশ এখনে দিবইবা কেনেকৈ? তাৰোপৰি, ভৌগোলিক কাৰণত নিয়ন্ত্ৰণহীন কিছু অঞ্চল, সন্ত্ৰাসবাদীৰ বিৰুদ্ধে স্পষ্ট, কঠোৰ আৰু কাৰ্যকৰী কৰিব নোৱাৰা ধূসৰ নীতিয়ে পাকিস্তানকেই বেছিকৈ ক্ষতিগ্ৰস্ত কৰিছে৷ নিজৰ মাটিত বিষফলৰ গছ প্ৰতিপালন কৰাৰ ফল পাকিস্তানৰ মানুহেই বেছিকৈ ভূগিছে৷ পেছোৱাৰৰ ঘটনাৰ দৰে নিশংসতা, মালালাৰ বিৰুদ্ধে আক্ৰমণ, ধৰ্মীয়স্থল, ৰাজহুৱা স্থানত আক্ৰমণৰ সঘন ঘটনাৰাজিয়ে সেই দেশৰ অন্তঃদেৰ্শীয় সমস্যা আৰু সংঘাতকো প্ৰতীয়মান কৰেই৷\nচ'ছিয়েল মেডিয়া যোগে এতিয়া কিন্তু, মৌলবাদী তথা চৰকাৰী তন্ত্ৰৰ প্ৰত্যক্ষ-পৰোক্ষ পৃষ্ঠপোষকতাত সাৰপানী পাই অহা এনে সন্ত্ৰাসবাদৰ বিৰুদ্ধে নৱ-প্ৰজন্মই প্ৰতিবাদ কৰিবলৈ লৈছে৷ এই বিষয়ে ইণ্টাৰনেটত সমলৰ সন্ধান কৰিলেই এনে প্ৰচেষ্টাবোৰ জিলিকি উঠাতো আশাপ্ৰদ কথা হৈছে৷ গোড়া তথা যুগৰ সৈতে খাপ নোখোৱা ধৰ্মীয় চিন্তাৰে নতুন সকলৰ জীৱন-যাত্ৰাক প্ৰভাৱিত কৰিব বিচৰাৰ বিৰুদ্ধে হাস্য-ব্যংগ তথা চিৰিয়াছ দুয়ো ধৰণেৰেই প্ৰচেষ্টা তাতো চলি আছে! তাতো শিক্ষিত-ধনিক শ্ৰেণীৰ বিলাসী-অত্যাধুনিক জীৱনৰ বিপৰীতে বেছিভাগ দৰিদ্ৰ-অশিক্ষিতৰ ধৰ্মীয় গোড়ামিৰ চেপাঁৰ সৈতে নৰকসদৃশ জীৱন যন্ত্ৰণা ভাৰততকৈ কিছু ক্ষেত্ৰত বেছি পুতৌলগাহে! এই আধুনিকতা, ধৰ্মীয় প্ৰভাৱে কেনেকৈ পৰিয়াল সমূহত প্ৰভাৱ পেলাইছে, এজন ভাতৃক আমেৰিকাত সংগীতৰ গৱেষক কৰিছে আনজনক তালিবানী, তাৰেই কেঁচা ঘাঁবোৰ 'খোদা কে লিয়ে'ৰ দৰে পাকিস্তানী চিনেমাই উন্মোচনো কৰি দিছে৷ ইউ-টিউবতো ছবিখন উপলদ্ধ, আগ্ৰহী পাঠকে সন্ত্ৰাসবাদৰ পোখা আৰু হাতোৰা বিষয়ৰ কিছু মৰ্ম চিনেমাখনৰ জৰিয়তে উপলদ্ধি কৰিবলৈ সক্ষম হব৷\nপাঠানকোটৰ এই আক্ৰমণৰ ঘটনাৰ বাবে ভাৰতে ৰাষ্ট্ৰ হিচাবে নিজৰ আন্তৰ্জাতিক সীমাৰ নিছিদ্ৰতা আৰু গৃহভূমিৰ সুৰক্ষাৰ প্ৰশ্নত নিজকে কাঠগড়াত তুলিব লগা পৰিস্থিতিৰ উদ্ভৱ হৈছে৷ জম্মুৰ কাষতে থকা পাঠানকোট দেশৰ সামৰিক সুৰক্ষাৰ ক্ষেত্ৰত এটা বিশাল কৌশলগত আস্থান৷ ইয়াত কেৱল বায়ুসেনাৰে নহয়, আছে স্থল সেনাৰো ভেটি৷ অতি অত্যাধুনিক প্ৰযুক্তিৰ মিগ ২১ বিমান, আক্ৰমণ চলাব পৰা হেলিকপ্তাৰ সমৃদ্ধ এয়াৰ বেছটোত কেইজনমান সন্ত্ৰাসবাদীয়ে সুৰক্ষা বেষ্টনী ফালি কেনেকৈ ভিতৰত প্ৰৱেশ কৰিলে, সেয়া দেশকেই লজ্জানত কৰা বিষয় নহয়নে? পুৱতি নিশা তথাকথিত সুৰক্ষাৰ জাল ভেদি এয়াৰ বেছত প্ৰৱেশ কৰা আততায়ী সকলক কেণ্টিনত পুৱা ব্ৰেকফাষ্ট বনাই থকা অৱ্স্থাৰ পৰা এজন ৰান্ধনিয়ে দেখি আক্ৰমণ কৰি সন্ত্ৰাসবাদীক নিহত কৰাৰ খবৰটোৱে বাস্তৱিকতে সকলোকে সচকিত কৰিছে৷ সঁচাই এয়াই নে দেশৰ নিৰাপত্তাৰ দ্বায়িত্বত থকা এটা বিশাল বায়ুসেনা ঘাটিৰ সুৰক্ষাৰ নমুনা!\nআনফালে আকৌ খবৰ, কাষৰীয়া জিলা গুৰুদাসপুৰৰ আৰক্ষী অধীক্ষকৰ গাড়ী অপহৰণ কৰি তেওঁক পেলাই থৈ যোৱাৰ প্ৰায় ২৪ঘণ্টাৰ পাছতো এয়াৰ বেছৰ সুৰক্ষাক ছিদ্ৰশূণ্য কৰা নহ'ল কিয়? এগৰাকী এছপিয়ে আৰ্মীৰ ড্ৰেছত সন্ত্ৰাসবাদীয়ে গাড়ী কাঢ়ি নিয়াৰ খবৰ দিয়াৰ পাছতো যদি প্ৰতিৰোধ গঢ়াত বিফল হ'ল, তেন্তে একোজন সাধাৰণ মানুহে দিয়া খবৰৰ ভিত্তিত সুৰক্ষা এজেন্সি সমূহে কি দৰে পদক্ষেপ লয় সেয়া সহজেই অনুমান কৰিব নোৱাৰিনে? সীমান্তইদি কেনেকৈ পাৰ হৈ আহিল সন্ত্ৰাসবাদী, আহিলেই যদি ৰাজ্যৰ মাটিলৈ, তেন্তে তাৰ পাছৰ দায়িত্ব সীমা সুৰক্ষা বলৰ পৰা কেতিয়া পাঞ্জাৱ পুলিচলৈ আহিল, কিমান ঘটনা গুৰুতৰ হ'লে তাৰ পাছত স্থল সেনাই দায়িত্ব লব, নেচনেল চিকিউৰিটি গাৰ্ডে দায়িত্ব লব, এয়াৰ বেছৰ সুৰক্ষা ফালি সোমালে কোনে সন্ত্ৰাসবাদীক আক্ৰমণ কৰিব, এইবোৰ বিষয়ত সমন্বয়হীনতাৰ কথাও এই ঘটনাৰ আলোচনা কৰি দেশৰ সুৰক্ষা বিশেষজ্ঞ সকলে আঙুলিয়াই দিছে৷ এতিয়া গোচৰ হব, প্ৰতিৰক্ষা তথা গৃহ বিভাগে নিজা নিজা তদন্ত কৰিব৷ তাৰ ফলাফল কি ওলাব কোনেও নাজানে, কিন্তু দেশৰ ৰাইজে ভৱিষ্যতে কোনো পক্ষৰ পৰাই কোনোধৰণৰ সুৰুঙা যে আশা কৰা নকৰে, সেই কথা কিন্তু স্পষ্ট হৈ পৰিছে৷\nবিষয়টোত মুম্বাই পুলিচৰ সন্ত্ৰাবাদী প্ৰতিৰোধ স্কোৱাডৰ প্ৰাক্তন এগৰাকী মুৰব্বীয়ে এই আক্ৰমণৰ ঘটনাৰ পৰিকল্পনা কৰা সকলৰ হাতত নিশ্চয়কৈ এয়াৰ বেছৰ ভিতৰুৱা তথ্য থাকিবই লাগিব বুলি দাবী কৰিছে৷ জি.পি.এচ, গুগোল মেপৰ যুগতো কিন্তু ভিতৰুৱা নক্সা অবিহনে এনে আঁচনি সম্ভৱ নহয়৷ কিছুদিন পূৰ্বে এগৰাকী সেনা বিষয়াই ইণ্টাৰনেটৰ জৰিয়তে চিনাকি হোৱা কোনো সুন্দৰীৰ জালত পৰি এনেকুৱা গোপন কথা সদৰী কৰাৰ খবৰে ৰাষ্ট্ৰীয় সংবাদ শিৰোনাম দখল কৰিছিল৷ লক্ষণীয় কথা যে, এতিয়া আক্ৰমণ হোৱা কেম্পটোৰ সন্দৰ্ভতো এই হ'নী ট্ৰেপিংৰ জৰিয়তে বছৰ পূৰ্বে তথ্য নিগৰাৰ কথা বাতৰিটোত উল্লেখ আছিল! চোৰাংচোৱাৰ আগতীয়া ইনপুট থকা স্বত্বেও কিয় ছিদ্ৰশূণ্য নহ’ল, সেই বিষয়টোত আসোঁৱাহ থকাৰ কথা প্ৰতিৰক্ষা মন্ত্ৰী মনোহৰ পাৰিকৰে মানি লৈ তদন্ত ঘোষণা কৰিছে আৰু দেশৰ অন্যান্য সামৰিক ঘাটি সমূহৰ সুৰক্ষা নিকপকপীয়া কৰিবলৈ জাননী জাৰি কৰিছে। কেন্দ্ৰীয় চৰকাৰে কথাবোৰৰ গুৰুত্ব এতিয়া উপলদ্ধি কৰি সামৰিক বিষয়া সকলৰ ব্যক্তিগত জীৱনক চ'ছিয়েল মেডিয়া যোগে শ্বেয়াৰ কৰাৰ ক্ষেত্ৰতো প্ৰায় দহোটা নতুন নীতি নিয়ম বান্ধি দিছে৷ তাৰে ভিতৰত কোন স্থানত কোন পষ্টত কৰ্মৰত তাৰ প্ৰকাশ কৰাত নিষেধাজ্ঞা, নীলা ছবি চোৱা তথা পুৰস্কাৰৰ প্ৰলোভন আদিৰ লিংকত ক্লিক নকৰা, ইউনিফৰ্মত ফটো আপলোড নকৰা, সুৰক্ষা তথা কৰ্মস্থান বিষয়ক কোনো আলোচনা, ফটো ইণ্টাৰনেট তথা চ'চিয়েল মেডিয়াৰ মাধ্যমত শ্বেয়াৰ নকৰিবলৈকো পৰামৰ্শ দিয়া হৈছে৷\nভাৰত শলঠেকত পৰিব লগা হৈছে কেইবাটাও কাৰণত। পূৰ্বৰ সন্ত্ৰাসবাদী ঘটনাবোৰৰ ক্ষেত্ৰত পদক্ষেপ নোলোৱা পৰ্যন্ত কোনো আলোচনাত নবহাৰ সিদ্ধান্তৰ নীতি, কাৰ স্বাৰ্থত এই চৰকাৰে সলনি কৰিছে তাকে লৈও প্ৰশ্ন উঠিছে। বহু কেইটা দেশীয় কোম্পানীৰ পাকিস্তানত বাণিজ্যিক প্ৰকল্প ৰাজনৈতিক সু-সম্পৰ্কৰ অভাৱৰ বাবে স্থবিৰ হৈ থকাৰ বাতৰিও উল্লেখযোগ্য। বিশেষকৈ আদানী গ্ৰুপৰ গুজৰাট উপকূলৰ পৰা ৪০০০মেগাৱাট বিজুলী পাকিস্তানত বিপনন কৰাৰ প্ৰকল্পৰ স্থবিৰতাক গতি দিয়াৰ বাবেহে মোদী চাহাবৰ লাহোৰ ইভেণ্টৰ সৌদাৰ্যতা বুলিও সমালোচকে আঙুলিয়াই দিব খোজে! আন্তৰ্জাতিক ভাৱে দক্ষিণ পূৱ এছিয়াত শান্তি প্ৰতিষ্ঠাৰ বাবে হেঁচা আছেই, আছে বহুকেইটা ৰাষ্ট্ৰীয় গুৰুত্ব থকা আন্তঃৰাষ্ট্ৰীয় প্ৰকল্পৰ স্বাৰ্থও। কিন্তু বাস্তৱিকতে পাকিস্তানৰ ৰাষ্ট্ৰীয় চৰিত্ৰৰ ডিএনএত ‘সন্ত্ৰাসবাদ’য়ে খোপনি লোৱাৰ অভিযোগটোও নুই কৰিব নোৱাৰা। প্ৰতিবেশীৰ সৈতে শান্তি প্ৰতিষ্ঠা কৰি পাকিস্তানৰ সৰ্বোচ্চ শাসক সামৰিক শক্তিয়ে কেতিয়াও পাকিস্তানী জনতাৰ চকুত নিজৰ প্ৰাগংসিকতা কমাব নোখোজে, হেৰুৱাব নোখোজে বিলিয়ন ডলাৰৰ বাণিজ্যৰ সাম্ৰাজ্যও। সেইদৰে কাশ্মীৰৰ দৰে এটা চিৰকলীয়া সমস্যাৰ আবেগৰ ধুমুহাৰ পৰাও এচাম মানুহৰ মনক নিস্কৃতি দিয়াটো প্ৰায় অসম্ভৱেই, তাতেই আকৌ ইছলামিক ষ্টেটৰ দৰে ধৰ্মীয় ভাবাবেগৰ জেহাদী শক্তিৰ ঘিউ ঢলাৰ বৰ্তমানৰ পৰিস্থিতিয়ে জইচ-ঈ-মহম্মদৰ দৰে শক্তিৰ উত্থান ঘটাইছে। ১৩টা সন্ত্ৰাসবাদী সংগঠনৰ সমন্বয়ৰক্ষী সমিতিয়ে এনে ছায়াযুদ্ধৰ আঁত ধৰাটো আজি ভাৰতৰ বাবে এটা গভীৰ প্ৰত্যাহ্বানেই। পাৰমাণৱিক শক্তি হিচাবে দুই দেশেই কেতিয়াও সমুখ সমৰত নামিব নোৱাৰাৰ পাছত এতিয়া প্ৰক্সি ৱাৰৰ এই বেমাৰটোৰেই যে প্ৰতিকাৰ কৰিব লাগিব, সেয়াও বাস্তৱ। উন্নত প্ৰযুক্তি, সামৰিক সমল আদিৰে কেৱল বেৰেক ভৰাই ৰখাৰ পৰিবৰ্তে সামৰিক শক্তিক যে দেশৰ আভ্যন্তৰিণ সুৰক্ষাৰ প্ৰশ্নটো কাৰ্যকৰী ৰূপত ব্যৱহাৰ কৰাৰ সময় আহিল সেই কথাও অনুধাৱন কৰিব লাগিব। ৰাজ্যৰ আৰক্ষী, সেনাৰ মাজত প্ৰয়োজনবোধে ইউনিফাইণ্ড কামাণ্ডৰ নিচিনা সমন্বয়সাধন কৰি ৰাষ্ট্ৰৰ বিভিন্ন স্পৰ্শকাতৰ স্থানত স্থায়ী সামৰিক তালাচী চকীৰ ব্যৱস্থাৰো প্ৰয়োজন হৈ পৰিছে। আন্তঃৰাষ্ট্ৰীয় সীমাত উন্নত প্ৰযুক্তিৰ ব্যৱহাৰ, মানৱ সম্পদক সদা সতৰ্ক আৰু জৱাবদিহি কৰা, নিৰ্দিষ্ট ৰোল-ৰোষ্টাৰ-ৰেচপনচিবিলিটিৰ সংজ্ঞা নিৰূপণ কৰি এনে ঘটনাৰ পুণৰাবৃত্তি নোহোৱাটোৰ নিশ্চিতি এতিয়া দেশবাসীয়ে আশা কৰিছে।\nআমেৰিকায়ো দক্ষিণ এছিয়াত শান্তি প্ৰতিষ্ঠাৰ নিশ্চিতিৰ বাবে পাকিস্তানক সন্ত্ৰাসবাদবিৰোধী কাৰ্যকৰী ব্যৱস্থা লবলৈ সঁকিয়াই দিছে। পাকিস্তানী প্ৰধানমন্ত্ৰীকো মোদী চাহাবে সন্ত্ৰাসবাদী আৰু তেওঁলোকৰ সাংগঠিক মুৰব্বী সকলৰ বিৰুদ্ধে দিয়া তথ্য আৰু প্ৰমাণৰ ভিত্তিত কাৰ্যব্যৱস্থা লবলৈ আহ্বান জনাইছে। তাৰ বিপৰীতে সন্ত্ৰাসৰ ক্ষেত্ৰত সদায়েই দুমুখীয়া সাপৰ ভূমিকা লোৱা পাকিস্তানৰ সৈতে আলোচনাত বহি আন্তৰ্জাতিক মঞ্চত সন্মান দি থকাৰ প্ৰয়োজন নাই, তাৰ বিপৰীতে পাকিস্তানৰ আচল চৰিত্ৰ উদঙাই দি আন্তঃৰাষ্ট্ৰীয় হেঁচাৰে সন্ত্ৰাসৰ পৃষ্ঠপোষক দেশ হিচাবে এঘৰীয়া কৰাৰ কূটনীতিৰহে আজি প্ৰয়োজন হৈছে বুলিও বৈদেশিক পৰিক্ৰমাৰ কিছু বিশেষজ্ঞই মত প্ৰকাশ কৰিছে। এনে বহুস্তৰীয় কাৰকেই যে ভাৰত-পাকিস্তানৰ সম্পৰ্কক জটিল কৰি ৰাখিছে সেই পটভূমিও আমি অনুধাৱন কৰিব লাগিব।\nমালালা ইউচুফজাইয়ে কৈছে, এটা গুলীয়ে এজন সন্ত্ৰাসবাদীক নিঃশেষ কৰিব পাৰে, কিন্তু শিক্ষাই সন্ত্ৰাসবাদকেই! গতিকে পাঠানকোটৰ এই ঘটনাৰ পৰা উচিত শিক্ষা লৈ কূটনৈতিক, সামৰিক, প্ৰতিৰোধমূলক অথবা ছায়াযুদ্ধৰে ভাৰতবিৰোধী সন্ত্ৰাসবাদৰেই পুলি পোখা উঘলাৰ বাবে প্ৰতিবেশীক উচিত শিক্ষা দিয়াৰ কথাও চিন্তা কৰিব লাগিব। সুপৰিকল্পনাৰে তাকে কৰিব নোৱাৰিলে, নিজৰ মাটিতে সাতোজন বীৰ শ্বহীদ হেৰুৱাৰ আৰু বিশগৰাকীতকৈ অধিক অংগক্ষত জোৱানৰ বেদনা, অনাগত দিনটো যে ভাৰত মাতাই বাৰে বাৰে পাই থাকিব লাগিব, সেই কথাও কিন্তু নিশ্চিত!\nBy xukhdukh.com on January 06, 2016\nUnknown January 8, 2016 at 12:47 PM\nI truly appreciate this article post.Thanks Again. Really Great......\nUnknown January 11, 2016 at 10:31 AM\nUnknown February 8, 2016 at 3:22 PM


আল-বাক্বাৰা - অসমীয়া ৱিকিপিডিয়া\n2nd chapter of the Quranসাঁচ:SHORTDESC:2nd chapter of the Quran\nআল-বাক্বাৰাৰ প্ৰথম আয়াত\nআল-বাক্বাৰা, বৈকল্পিকভাৱে ৰূপান্তৰিত আল-বাক্বাৰাহ (আৰবী: البقرة, ’al-baqarah; lit. "হাইফাৰ" বা "গৰু"), হৈছে কোৰআনৰ দ্বিতীয় আৰু দীঘলীয়া অধ্যায় (ছূৰা)। ইয়াত ২৮৬টা শ্লোক (আয়াত) আছে যিবোৰ "ৰহস্যময় আখৰ" ("মুকাত্তাত") এ.এল.এম-ৰ সৈতে আৰম্ভ হয়। আবৃত্তি কৰোঁতে আখৰবোৰৰ নাম (আলিফ, লাম আৰু মীম) ব্যৱহাৰ কৰা হয়, আচলতে সেইবোৰ শব্দ নহয় আৰবী হৰফ হে।\nছূৰাত বিভিন্ন বিষয় অন্তৰ্ভুক্ত আছে আৰু ইয়াত মুছলমানসকলৰ বাবে কেইবাটাও আদেশ আছে যেনে ৰমজান মাহত বিশ্বাসীৰ ওপৰত উপবাস ৰখা;  সুদ নিষিদ্ধ কৰা (ৰিবা); আৰু কেইবাটাও বিখ্যাত আয়াত যেনে সিংহাসন আয়াত, আল-বাক্বাৰা ২৫৬ আৰু অন্তিম দুটা বা তিনিটা আয়াত। ছূৰাবোৰে বিভিন্ন বিষয়সম্বোধন কৰে, যাৰ ভিতৰত আছে যথেষ্ট পৰিমাণৰ আইন, আৰু আদম, ইব্ৰাহিম আৰু মুছাৰ কাহিনী পুনৰ কোৱা। ইয়াৰ এটা মুখ্য বিষয় হৈছে নিৰ্দেশনা: পৌত্তলিক (আল-মুশ্ৰিকিন) আৰু মদিনাৰ ইহুদীসকলক ইছলাম ধৰ্ম গ্ৰহণ কৰিবলৈ অনুৰোধ কৰা, আৰু তেওঁলোকক আৰু ভণ্ডসকলক (মুনাফিকুন) ভৱিষ্যতৰ বিষয়ে সতৰ্ক কৰা যিসকলে তেওঁৰ আহ্বানক মানি লোৱাত বিফল হৈছিল।\nহিজৰৰ পিছত দীঘলীয়া সময়ৰ বাবে মদিনাত আল-বাক্বাৰা প্ৰকাশ পাইছিল বুলি বিশ্বাস কৰা হৈছিল, মুছলমানসকলে বিশ্বাস কৰা ৰিবা আয়াতবোৰৰ বাহিৰে, যিবোৰ মুহাম্মাদৰ অন্তিম হজ্জ বিদায় তীৰ্থযাত্ৰাৰ সময়ত প্ৰকাশ পাইছিল। বিশেষকৈ, এই অধ্যায়ৰ ২৮১ নং আয়াতটো কোৰআনৰ অন্তিম আয়াত বুলি বিশ্বাস কৰা হয়, আল-হজ্জ ১০ এ.এইচ.-ৰ দশম তাৰিখে, যেতিয়া মুহাম্মাদে মৃত্যুৰ ৮০ বা ৯০ দিন আগতে তেওঁৰ অন্তিম হজ্জ সম্পাদন কৰি আছিল।\n2 বিষয় বস্তু আৰু বিষয়বস্তু\n2.1 ১-৭ ঈশ্বৰৰ ভয়ত পুৰস্কৃত, অবিশ্বাসীসকলে পুনৰ প্ৰমাণ কৰিলে\n2.2 ৮-২০ ভণ্ড\n2.3 ২৫৫ "সিংহাসন আয়াত"\n2.4 ২৫৬ ধৰ্মত কোনো বাধ্যবাধকতা নাই\n2.5 282 "ঋণ আৰু মহিলাৰ সাক্ষ্যৰ আয়াত"\n4 লগতে চওক\n১-২০ অবিশ্বাসী আৰু ভণ্ডসকলে পুনৰ প্ৰমাণ কৰিলে\n২১-৩৮ প্ৰকৃত ঈশ্বৰৰ উপাসনাৰ বাবে উপদেশ\n৩৯-১০২ ইহুদী আৰু খ্ৰীষ্টানসকলে মুহাম্মাদক ঈশ্বৰৰ নবী বুলি দাবী কৰাটো স্বীকাৰ কৰিবলৈ আহ্বান জনাইছিল\n১০২-১১২ মুহাম্মাদৰ ভৱিষ্যতবাণীমূলক ভাওনাৰ প্ৰতি ইহুদী আৰু খ্ৰীষ্টানসকলৰ বিৰোধিতাই যুঁজ দিছিল\n১১৩ বাতিলৰ মতবাদ\n১১৫ এটা কিবলাক অপ্ৰয়োজনীয় বুলি ঘোষণা কৰা হৈছে\n১১৬-১৪১ ইহুদীসকলে নিন্দা কৰিছিল আৰু অব্ৰাহামৰ ধৰ্মক প্ৰকৃত ইছলাম বুলি ঘোষণা কৰা হৈছিল\n১৪২-১৫৩ ইহুদীসকলে অৱশেষত ত্যাগ কৰে আৰু আৰৱসকলে মক্কাক ইছলামৰ কিবলা হিচাপে গ্ৰহণ কৰি গ্ৰহণ কৰে\n১৫৪-১৬৩ বদৰৰ যুদ্ধত নিহত সকলৰ শোকসন্তপ্ত বন্ধুসকলে সান্ত্বনা দিছিল\n১৬৪-১৭২ মাক্কানসকলে ঈশ্বৰৰ ওপৰত বিশ্বাস ৰাখিবলৈ অনুৰোধ কৰিছিল আৰু নিষিদ্ধ মাংসক সন্মান কৰি আইন পালন কৰিবলৈ নিৰ্দেশ দিছিল\n১৭৩-১৭৬ আইনী আৰু বেআইনী খাদ্য সম্পৰ্কীয় আইন (মদিনাত প্ৰদান কৰা)\n১৭৭ মুছলমান কৰ্তব্যৰ যোগফল\n১৭৮-১৭৯ প্ৰতিশোধৰ আইন\n১৮০-১৮২ বিচাৰ সম্পৰ্কীয় আইন\n১৮৩-১৮৫ উপবাস সম্পৰ্কীয় আইন\n১৮৬-১৮৭ ৰমজানৰ উপবাস\n১৮৮-২০২ মক্কালৈ তীৰ্থযাত্ৰা আৰু বিশ্বাসৰ বাবে যুদ্ধ\n২০৩-২০৬ ভণ্ড আৰু প্ৰকৃত বিশ্বাসীসকলে ইয়াৰ বিপৰীত তাত কৈছিল\n২০৭-২০৮ ইছলামৰ এক হৃদয়স্পৰ্শী গ্ৰহণযোগ্যতাৰ বাবে উপদেশ\n২০৯ কাফেৰসকলৰ ধ্বংস উচ্চাৰণ\n২১০-২১২ ইহুদীসকলে ধিক্কাৰ দিছিল\n২১৩ ধৈৰ্য্যসহ্য কৰিব লগা দুখ\n২১৪-২৪২ ভিক্ষা দিয়া, যুদ্ধ, সুৰা, অনাথ আদি সম্পৰ্কীয় সুন্দ্ৰী আইন।\n২৪৩-২৫৩ পূৰ্বৰ ভৱিষ্যতবক্তাসকলৰ ইতিহাসৰ দ্বাৰা আদেশ দিয়া আৰু ধৰ্ম্মৰ প্ৰতিৰক্ষাৰ বাবে যুঁজ দিয়াৰ কৰ্তব্য\n২৫৫ সিংহাসন আয়াত\n২৫৬-২৫৭ লা ইক্ৰাহা ফিদ দীন।\n২৫৮-২৬০ পুনৰুত্থানৰ মতবাদৰ উদাহৰণ দিয়া হৈছে\n২৬১-২৭৪ ভিক্ষা কৰিবলৈ উপদেশ আৰু উৎসাহ\n২৭৫-২৭৭ সুদ নিষিদ্ধ\n২৭৮-২৮৩ কোৰআনৰ আটাইতকৈ দীঘল শ্লোকসহ ইছলামত ঋণ\n২৮৪-২৮৬ পৰমদেশীয় তিনিটা আয়াত।\nবিষয় বস্তু আৰু বিষয়বস্তু[সম্পাদনা কৰক]\n১-৭ ঈশ্বৰৰ ভয়ত পুৰস্কৃত, অবিশ্বাসীসকলে পুনৰ প্ৰমাণ কৰিলে[সম্পাদনা কৰক]\nমুকাত্তাৰ পিছত, আল-বাক্বাৰাই ঘোষণাৰে আৰম্ভ কৰে যে কোৰআন সেই কিতাপ যত কোনো ধৰণৰ সন্দেহ নাই আৰু তাকৱা থকা সকলৰ বাবে ইয়াত নিৰ্দেশনা আছে। Taqwā ব্যাকৰণগতভাৱে ত্ৰিআক্ষৰিক মূল ডব্লিউ-কিউ-ৱাই ৰ সৈতে সম্পৰ্কিত, যত্ন আৰু সুৰক্ষাৰ অনুভূতি। ঈশ্বৰ-ভয় (মুত্তাকিন) বুলি জনাজাত এই লোকসকলক আল-ঘাইব (নেদেখা, ঘাইব, জ্বলোৱা" বুলি বিশ্বাস কৰা লোক বুলি কোৱা হয়। "অনুপস্থিত।"  ছালাহ প্ৰদান কৰক, তেওঁলোকক প্ৰদান কৰা বিষয়বোৰৰ পৰা জাকাত খৰচ কৰক, মুহাম্মাদৰ ভৱিষ্যতবক্তা আৰু আন ভৱিষ্যতবক্তাসকলৰ ওপৰত বিশ্বাস ৰাখক, আৰু তেওঁলোকক প্ৰকাশ কৰা কিতাপবোৰ।\nকাফিৰ আৰু মুনাফিকৰ বৰ্ণনা অনুসৰণ কৰে। এই আয়াতবোৰৰ প্ৰথমটোত সত্য লুকুৱাই ৰখা এজনব্যক্তিক বৰ্ণনা কৰিবলৈ কাফিৰ শব্দটো ব্যৱহাৰ কৰা হয়, আৰু মুহাম্মাদক পৰামৰ্শ দিয়া হয় যে তেওঁলোকক তেওঁৰ প্ৰচেষ্টাস্বত্বেও বিশ্বাস নকৰিব কিয়নো ঈশ্বৰে তেওঁলোকৰ হৃদয় আৰু শ্ৰৱণ শক্তি বন্ধ কৰিছে, আৰু তেওঁলোকৰ চকু ঢাকি ৰাখিছে (যাতে তেওঁলোকে নিৰ্দেশনা চাব, শুনিব বা বুজিব নোৱাৰে), আৰু তেওঁলোকক এক ডাঙৰ যাতনাৰে শাস্তি দিয়া হ'ব। ইয়াৰ পিছত মুনাফিকসকলৰ এক বিতং বৰ্ণনা দিয়া হৈছে, যিসকলে কয় যে তেওঁলোকে ঈশ্বৰ আৰু অন্তিম বিচাৰত বিশ্বাস কৰে, কিন্তু প্ৰকৃততে সেইবোৰত বিশ্বাস নকৰে। কোৱা হয় যে তেওঁলোকে ঈশ্বৰ আৰু মমিনসকলক (বিশ্বাসী) প্ৰতাৰণা কৰিবলৈ চেষ্টা কৰে কিন্তু তেওঁলোকে কোনো ধাৰণা নোহোৱাকৈ নিজকে প্ৰতাৰণা কৰে, তেওঁলোকৰ হৃদয়ত এনে এক ৰোগ যাক ঈশ্বৰে বৃদ্ধি কৰে আৰু তেওঁলোকক এক বেদনাদায়ক যাতনাৰে শাস্তি দিয়া হ'ব। মুনাফিকসকলে শান্তি বিয়পা, আৰু বিশ্বাসীসকলক মুৰ্খ বুলি কোৱাৰ সময়ত দেশখনত ফাচাদ (বিশৃংখলতা/দুষ্টতা) বিয়পাই ছিল বুলিও কোৱা হয়। বিশ্বাসীসকলক তেওঁলোকে বিশ্বাস কৰে বুলি কয়, কিন্তু যেতিয়া তেওঁলোকে তেওঁলোকৰ শয়তানসকলৰ ওচৰলৈ ঘূৰি যায়, তেওঁলোকে তেওঁলোকৰ অবিশ্বাস স্বীকাৰ কৰে, কিন্তু তেওঁলোকে নাজানে যে ঈশ্বৰে তেওঁলোকক প্ৰতাৰণা কৰে আৰু তেওঁলোকৰ বিচ্যুতি বৃদ্ধি কৰে। তাৰ পিছত তেওঁলোকক লাভহীন ব্যৱসায়ত লিপ্ত হোৱা, নিৰ্দেশনাৰ সৈতে ত্ৰুটি ক্ৰয় কৰা বুলি কোৱা হয়। তাৰ পিছত মুনাফিকসকলক এনে এজন ব্যক্তিৰ সৈতে তুলনা কৰা হয় যিজুই আৰম্ভ কৰে আৰু ইয়াৰ ওচৰৰ চাৰিওফালে সুৰক্ষিত অনুভৱ কৰে, কিন্তু ঈশ্বৰে জুই নুমুৱায় আৰু ব্যক্তিজন অন্ধকাৰত আৱৰি থাকে। কোৰআনে তেতিয়া তেওঁলোকক বধিৰ, বোবা আৰু অন্ধ বুলি কয়। আন এটা উদাহৰণ হৈছে এজন ব্যক্তিয়ে বৰষুণ, বজ্ৰপাত আৰু বজ্ৰপাতত অন্ধকাৰত ভ্ৰমণ কৰা, যাতে তেওঁলোকে মৃত্যুৰ ভয়ত তেওঁলোকৰ কাণত আঙুলি দিব লাগিব। বজ্ৰপাত ইমানেই উজ্জ্বল যে ই তেওঁলোকৰ দৃষ্টি শক্তি প্ৰায় আঁতৰাই আনে, কিন্তু যেতিয়াই আঘাত কৰে তেওঁলোকে ইয়াৰ ফালে খোজ কাঢ়ে, আৰু আন্ধাৰ হ'লে ৰৈ যায়।\nতাৰ পিছত মানৱজাতিক তাকৱা আহৰণ কৰিবলৈ ঈশ্বৰৰ উপাসনা কৰিবলৈ কোৱা হয় আৰু ঈশ্বৰৰ সৃষ্টিৰ বৰ্ণনা অনুসৰণ কৰা হয়: পৃথিৱীখন এক বিশ্ৰামস্থলী হিচাপে, আকাশক ছাউনি হিচাপে আৰু বৰষুণৰ দ্বাৰা ফল আৰু ব্যৱস্থা আনিবলৈ আকাশৰ পৰা প্ৰেৰণ কৰা হয়। তেতিয়া তেওঁলোকক ঈশ্বৰৰ কাষত উপাসনাত আনক স্থাপন নকৰিবলৈ পৰামৰ্শ দিয়া হয়। যিসকলে সন্দেহ কৰে যে মুহাম্মাদৰ ওচৰত কোৰআন প্ৰকাশ কৰা হৈছিল তেওঁলোকক তেতিয়া ইয়াৰ দৰে এটা ছূৰা প্ৰস্তুত কৰিবলৈ প্ৰত্যাহ্বান জনোৱা হৈছিল। তেতিয়া কোৱা হয় যে তেওঁলোকে কেতিয়াও এই প্ৰত্যাহ্বান পূৰণ কৰিব নোৱাৰিব আৰু নৰকক ভয় কৰিবলৈ কোৱা হয়, যাক মানৱ আৰু শিলৰ সৈতে ইন্ধন যোগোৱা আৰু বিশেষভাৱে কাফিৰৰ বাবে প্ৰস্তুত কৰা বুলি বৰ্ণনা কৰা হয়।\nএই অধ্যায়ৰ কাহিনীবোৰ পাঠকক ইছলামত সত্যৰ ধৰ্মীয় ধাৰণা বুজাত সহায় কৰিবলৈ কোৱা হৈছে।\n৮-২০ ভণ্ড[সম্পাদনা কৰক]\nসুৰাআল বাকাৰাত (২:৮-২০ আয়াত) ভণ্ডসকলক (মুনাফিকুন) বুজায়। মুহাম্মাদৰ মক্কান পৰ্যায়ত, বিশ্বাসী আৰু মুশ্ৰিকীন (অবিশ্বাসী) নামৰ দুটা গোট আছিল। অৱশ্যে, হিজৰা (মদিনালৈ প্ৰব্ৰজন) মুহাম্মাদে মুছলমানসকলৰ বিৰুদ্ধে গোপনে ষড়যন্ত্ৰ কৰাৰ সময়ত মুকলিকৈ ইছলাম গ্ৰহণ কৰা সকলৰ বিৰোধিতাৰ সৈতে মোকাবিলা কৰিব লগা হৈছিল। তেওঁলোকৰ নেতা আছিল আব্দুল্লা ইবনে উবাই যাক মদিনাত মুহাম্মাদ (ছাঃ)ৰ আগমনৰ আগতে ৰজাৰ মুকুট পিন্ধিবলৈ ওলাইছিল। ভণ্ডসকলে মুছলমানসকলৰ পৰা লাভান্বিত হৈছিল আৰু অবিশ্বাসীসকলৰ সৈতে তেওঁলোকৰ সম্পৰ্ক হেৰুৱা নাছিল। তেওঁলোকক দুয়োটা দলৰ প্ৰতি বিশ্বাসঘাতক বুলি গণ্য কৰা হৈছিল আৰু যিসকলে তেওঁলোকক সাংসাৰিক অৰ্থত আটাইতকৈ বেছি লাভান্বিত কৰিছিল তেওঁলোকৰ প্ৰতি আকৰ্ষিত হৈছিল\nছূৰাটোৱে নিফাকৰ ধাৰণাটোৰ ওপৰতো আলোকপাত কৰে, যি আন্তৰিকতাৰ বিপৰীত। ই দুই প্ৰকাৰৰ:\n১) বিশ্বাসত নিফাক: বাহ্যিকভাৱে বিশ্বাস দেখুওৱা অৱশ্যে বাস্তৱত কোনো বিশ্বাস নাই\n২) নিফাক ব্যৱহাৰিকভাৱে: য'ত মানুহে বিশ্বাস কৰে যে তেওঁলোকে ভণ্ডৰ দৰে কাম কৰে। ভণ্ড এজনৰ চিহ্নহৈছে মিছা কোৱা, প্ৰতিশ্ৰুতি ভংগ কৰা, আমান বা বিশ্বাস নকৰা আৰু যেতিয়া তেওঁলোকে তৰ্ক কৰে তেতিয়া তেওঁলোকে অভিশাপ দিয়ে বা বেয়া ভাষা ব্যৱহাৰ কৰে।\nকামলুদ্দিন আহমেদ নামৰ এজন বিশিষ্ট পণ্ডিতৰ মতে, নিফাক হৈছে এনে এক বস্তু যি হৃদয়ৰ ভিতৰত আছে, সেয়েহে ঈশ্বৰৰ বাহিৰে ইয়াৰ অস্তিত্বৰ বিষয়ে কোনেও নাজানে। সেয়েহে, নিজৰ আত্ম-মূল্যায়নৰ জৰিয়তে কাকো ভণ্ড বা মুনাফিক বুলি ক'ব নোৱাৰি। ই তাকফিৰ অৰ্থাৎ কাৰোবাক কাফিৰ (অবিশ্বাসী) বুলি কোৱাৰ সমান হ'ব কিয়নো নিফাক (ভণ্ডামি) বিশ্বাসত কুফ্ৰ।\n২৬ ৰ সৈতে আৰম্ভ হয় ۞ (ৰুবʿ আল-হিজাব), এটা ইছলামিক প্ৰতীক।\n৮৭-১০৫ ছানা নিম্ন পাঠত সংৰক্ষণ কৰা হৈছে।\nদৰাচলতে, আমি মুছাক কিতাপখন দিছিলোঁ আৰু তেওঁৰ পিছত ক্ৰমান্বয়ে বাৰ্তাবাহক পঠিয়াইছিলোঁ। আৰু আমি মৰিয়মৰ পুত্ৰ যীচুক স্পষ্ট প্ৰমাণ দিছিলোঁ আৰু তেওঁক পবিত্ৰ আত্মাৰ দ্বাৰা সমৰ্থন কৰিছিলোঁ। কিন্তু যেতিয়াই এজন বাৰ্তাবাহক আপোনাৰ ওচৰলৈ আহিছিল, (হে ইস্ৰায়েলৰ সন্তান) আপোনাৰ আত্মাই যি বিচৰা নাছিল, আপুনি অহংকাৰী আছিল নে? আৰু এটা দল [বাৰ্তাবাহকৰ] আপুনি অস্বীকাৰ কৰিছিল আৰু আপুনি হত্যা কৰা আন এটা দল। [কোৰআন ২:৮৭]\nসুৰাযুক্ত পানীয় আৰু জুৱাৰ নিন্দাও প্ৰথমে অধ্যায়টোত পোৱা যায়, আৰু খ্ৰীষ্টানসকলক কিতাপখনৰ লোক বা "খ্ৰীষ্টৰ সহায়ক" শব্দৰ পৰিৱৰ্তে নাজাৰেন বুলি উল্লেখ কৰাটো কোৰআনৰ মাত্ৰ চাৰিটা অধ্যায়ৰ ভিতৰত এটা।\nআল-বাক্বাৰাত যুদ্ধৰ বিষয়টোৰ সৈতে সম্পৰ্কিত কেইবাটাও আয়াত আছে। কোৰআন ২:১৯০-১৯৪ ইছলামৰ যুদ্ধৰ প্ৰকৃতিৰ ওপৰত উদ্ধৃতি দিয়া হৈছে।\nছূৰাহত বিভিন্ন বিষয়ৰ সৈতে সম্পৰ্কিত কেইটামান ইছলামিক নিয়ম অন্তৰ্ভুক্ত আছে, যেনে: প্ৰাৰ্থনা, উপবাস, ঈশ্বৰৰ পথত চেষ্টা কৰা, মক্কালৈ তীৰ্থযাত্ৰা, জেৰুজালেমৰ পৰা মক্কালৈ প্ৰাৰ্থনাৰ দিশ (কিব্লাহ) পৰিৱৰ্তন, বিবাহ আৰু বিবাহ আৰু বিবাহ বিচ্ছেদ, বাণিজ্য, ঋণ, আৰু আগ্ৰহ বা সুদ সম্পৰ্কীয় বহুতো অধ্যাদেশ।\n২৫৫ "সিংহাসন আয়াত"[সম্পাদনা কৰক]\nকোৰআন ২-ত বহুতো আয়াত অন্তৰ্ভুক্ত আছে য'ত সিংহাসনৰ বিশেষ আয়াত (আয়াতুল কুৰ্চী)ৰ দৰে গুণ আছে। মুহাম্মাদে কৈছিল বুলি জনা গৈছে,\n"আপোনাৰ ঘৰবোৰ পৰিৱৰ্তন নকৰিব। ভেৰিলি, চয়তানে চুৰাট আল-বাক্বাৰাহ আবৃত্তি কৰা ঘৰটোত প্ৰৱেশ নকৰে।" [মুছলিম, তিৰ্মিধি, মুছনাদ আহমেদ]\nআদ-দাৰিমীয়ে লগতে লিপিবদ্ধ কৰিছিল যে আশ-শাবিয়ে কৈছিল যে 'আব্দুল্লাবিন মাছ'দই কৈছিল, "যিজনে এটা নিশাত ছূৰা আল-বাক্বাৰাৰ পৰা দহটা আয়াত আবৃত্তি কৰে, তেতিয়া চয়তানে সেই নিশা তেওঁৰ ঘৰত প্ৰৱেশ নকৰিব। (এই দহটা আয়াত হৈছে) আৰম্ভণিৰ পৰা চাৰিটা, আয়াত আল-কুৰ্চি (২৫৫), নিম্নলিখিত দুটা আয়াত (২৫৬-২৫৭) আৰু অন্তিম তিনিটা আয়াত। ]\n২৫৫ আয়াতটো হৈছে "সিংহাসন আয়াত" (آية الكرسي ʾāyatu-l-kursī). ই কোৰআনৰ আটাইতকৈ বিখ্যাত আয়াত আৰু ইছলামত ঈশ্বৰৰ সৰ্বশক্তিমানতাৰ জোৰদাৰ বৰ্ণনাৰ বাবে ইছলামিক জগতত ব্যাপকভাৱে মুখস্থ আৰু প্ৰদৰ্শিত হয়।\n২৫৬ আয়াতটো কোৰআনৰ আটাইতকৈ উদ্ধৃত আয়াতসমূহৰ ভিতৰত এটা। ইয়াত বিখ্যাত ভাৱে উল্লেখ কৰা হৈছে যে "ধৰ্মত কোনো বাধ্যবাধকতা নাই।" আন দুটা আয়াত, ২৮৫ আৰু ২৮৬, কেতিয়াবা "সিংহাসন আয়াত"ৰ অংশ বুলি গণ্য কৰা হয়।\n২৫৬ ধৰ্মত কোনো বাধ্যবাধকতা নাই[সম্পাদনা কৰক]\nপ্ৰধান প্ৰবন্ধ: কোৰআন ২:২৫৬\n282 "ঋণ আৰু মহিলাৰ সাক্ষ্যৰ আয়াত"[সম্পাদনা কৰক]\nআয়াত ২:২৮২ দুটা নিৰ্দিষ্ট ইছলামিক ন্যায়শাস্ত্ৰৰ বিষয় সামৰি লোৱা হৈছে: (১) ঋণ লোৱা আৰু (২) মহিলাৰ সাক্ষ্যৰ স্থিতি।\nপ্ৰধান প্ৰবন্ধ: ঋণৰ আয়াত\nআমিন আহছান ইছলাহীয়ে তেওঁৰ ছূৰা আল-বাক্বাৰাৰ তাফিৰত কয় যে যেতিয়া এক নিৰ্দিষ্ট সময়ৰ বাবে ঋণ লেনদেন হয়, ইয়াক আনুষ্ঠানিকভাৱে লিখি ৰাখিব লাগিব। ঋণদাতা আৰু ঋণদাতা দুয়োজনে লেখকক বিশ্বাস কৰিব লাগিব। দুজন সাক্ষী থাকিব লাগিব: দুজন পুৰুষ, বা এজন পুৰুষ আৰু দুজন মহিলা। লেখকৰ সুৰক্ষা নিশ্চিত কৰিব লাগিব। চুক্তিৰ দৈৰ্ঘ্য সঠিকভাৱে ক'ব লাগে।:2:282\nপ্ৰধান প্ৰবন্ধ: ইছলামত মহিলাৰ সাক্ষ্যৰ স্থিতি\nআল-জালালাইনে কয়, "ঋণ ৰক্ষা কৰিবলৈ মাতি পঠোৱা হৈছে, দুজন সাক্ষী পুৰুষে মুছলমান মুক্ত পুৰুষক পৰিপক্ব কৰে; বা যদি সাক্ষী দুজন পুৰুষ নহয় তেন্তে এজন পুৰুষ আৰু দুজন মহিলা":2:282\nআল-বাক্বাৰাত মুছাৰ বিষয়ে কেইবাবাৰো উল্লেখ কৰা হৈছে :\nমুছাৰ মূল্যাঙ্কন: কোৰআন ২:১৩৬\nযিজন ভৱিষ্যতবক্তাৰ সৈতে ঈশ্বৰে কথা পাতিছিল: কোৰআন ২:২৫৩\nটোৰাহ: কোৰআন ২:৪১-৪৪; ২:৫৩; ২:৮৭\nমুছাৰ অলৌকিক ঘটনা: কোৰআন ২:৫৬, কোৰআন ২:৬০, কোৰআন ২:৯২, কোৰআন ২:২১১\nমুছা আৰু ফাৰো\nমুছা আৰু তেওঁৰ অনুগামীসকল সুৰক্ষিত: কোৰআন ২:৫০\nফাৰো আৰু তেওঁৰ সৈন্যবাহিনী: কোৰআন ২:৫০\nফাৰোৱে ইস্ৰায়েলসকলক শাস্তি দিছিল: কোৰআন ২:৪৯\nপ্ৰতিশ্ৰুতি দিয়া দেশলৈ ভ্ৰমণ কৰক\nইস্ৰায়েলসকলে প্ৰতিশ্ৰুতি দিয়া দেশত প্ৰৱেশ কৰিছিল: কোৰআন ২:৫৮\nঈশ্বৰৰ সৈতে মুছাৰ বাৰ্তালাপ: কোৰআন ২:৫১\nইস্ৰায়েলসকলে পোৱালিটোক উপাসনা কৰিছিল: কোৰআন ২:৫১-৫৪, কোৰআন ২:৯২-৯৩\nইস্ৰায়েলসকলৰ অস্বীকাৰ: কোৰআন ২:২৪৬-২৪৯\nইস্ৰায়েলসকলৰ গুণাগুণসমূহ: কোৰআন ২:৪১-৪৪; ২:৫৫-৫৯; ২:৬১-৭১; ২:৭৪-৭৬; ২:৮৩; ২:৯৩-৬; ২:১০০-১০১; ২:১০৪; ২:১০৮; ২:১৪০-১৪২; ২:২৪৬-২৪৯\n↑ Salwa M. S. El - Awa, Introduction to Textual Relations in Qur'an, pg. 1. Part of the Routledge Studies in the Qur'an series. London: Routledge, 2005. আই.এচ.বি.এন. 9781134227471\n↑ Sale, George (1891). The Koran: Commonly Called the Alkoran of Mohammed .... প্ৰকাশক New York: John B. Alden.\n↑ 6.0 6.1 Sadr-'ameli Sayyid Abbas. "Surah Al-Baqarah, Chapter 2, Introduction". Al-islam. http://www.al-islam.org/enlightening-commentary-light-holy-quran-vol-1/surah-al-baqarah-chapter-2-introduction। আহৰণ কৰা হৈছে: 14 May 2015.\n↑ Mahmoud Ayoub, The Qurʾan and its interpreters, pg. 55. Albany: State University of New York Press, 1984. আই.এচ.বি.এন. 9780791495469\n↑ 11.0 11.1 Mubarakpuri, Safiur Rahman (2000). Tafsir Ibn Kathir (10 Volumes; Abridged). Darussalam. পৃষ্ঠা. 70–87. ISBN 9781591440208.\n↑ Mubarakpuri, Safiur Rahman (2000). Tafsir Ibn Kathir (10 Volumes; Abridged). Darussalam. পৃষ্ঠা. 87–91. ISBN 9781591440208.\n↑ Mubarakpuri, Safiur Rahman (2000). Tafsir Ibn Kathir (10 Volumes; Abridged). Darussalam. পৃষ্ঠা. 91–118. ISBN 9781591440208.\n↑ Mubarakpuri, Safiur Rahman (2000). Tafsir Ibn Kathir (10 Volumes; Abridged). Darussalam. পৃষ্ঠা. 118–134. ISBN 9781591440208.\n↑ R. G. Ghattas and Carol B. Ghattas, A Christian Guide to the Qur'an: Building Bridges in Muslim Evangelism, pg. 40. Kregel Academic, 2009. আই.এচ.বি.এন. 9780825493423\n↑ "ترجمة السورة البقرة | مركز نور إنترناشيونال". ترجمة السورة البقرة | مركز نور إنترناشيونال. https://noorinternational.net/ar/Translation/AyatTranslations?SoraNum=2&LanguageID=2। আহৰণ কৰা হৈছে: 2021-07-08.\n↑ Kathryn Kueny, The Rhetoric of Sobriety: Wine in Early Islam, pg. 66. Albany: State University of New York Press, 2001. আই.এচ.বি.এন. 9780791450536\n↑ Karen Steenbrink, "Muslims and the Christian Other: Nasara in Qur'anic Readings." Taken from Mission isaMust: Intercultural Theology and the Mission of the Church, pg. 200. Eds. Frans Jozef Servaas Wijsen and Peter J. A. Nissen. Volume 40 of Church and Theology in Context Series. Amsterdam: Rodopi, 2002. আই.এচ.বি.এন. 9789042010819\n↑ "Surah Al-Baqara Verse 256 | 2:256 البقرة - Quran O" (en ভাষাত). qurano.com. https://qurano.com/en/2-al-baqara/verse-256/। আহৰণ কৰা হৈছে: 2020-12-04.\n↑ "Quran 2:282 Translation Yusuf Ali (Orig. 1938)". Islam Awakened. https://www.islamawakened.com/quran/2/282/। আহৰণ কৰা হৈছে:7May 2020.\n↑ "Surah Al-Baqara Verse 282 | 2:282 البقرة - Quran O" (en ভাষাত). qurano.com. https://qurano.com/en/2-al-baqara/verse-282/। আহৰণ কৰা হৈছে: 2020-12-04.\n↑ Amīn Aḥsan Iṣlāḥī (2007). Tafsir of Surah al-Fātihan and Surah al-Baqarah. The Other Press. ISBN 978-983-9154-88-7. https://books.google.com/books?id=EVAeEovCXB4C.\n↑ 27.0 27.1 Ibn Kathir. "Tafsir Ibn Kathir (English): Surah Al Baqarah Pt II". Quran4U. Tafsir. http://www.quran4u.com/Tafsir%20Ibn%20Kathir/002%20Baqarah%20II.htm। আহৰণ কৰা হৈছে: 22 December 2019.\n↑ al-Jalalayn. "The Tasfirs". altafsir.com. https://www.altafsir.com/Tafasir.asp?tMadhNo=1&tTafsirNo=74&tSoraNo=2&tAyahNo=282&tDisplay=yes&UserProfile=0&LanguageId=2। আহৰণ কৰা হৈছে:7May 2020.\nকোৰআন ২:৩০, ৫০+ ঐতিহ্যসমূহ, islamawakened.com\nৱিকিউৎসত পবিত্ৰ কোৰআন (মৌলানা মহম্মদ আলী)/২ গৰু সম্পৰ্কীয় কৰ্ম পঢ়ক।\n"গৰু", বিশ্ব ডিজিটেল পুথিভঁৰালৰ জৰিয়তে আল-বাকাৰাহৰ ত্ৰৈমাসিক ১৩ শতিকাৰ এখন পাণ্ডুলিপি\nকোৰাআনিক আয়াতসমূহ, ত্ৰৈশ শতিকাৰ পৰা আল-বাক্বাৰাৰ বাবে এখন পাণ্ডুলিপি\nসাঁচ:Sura সাঁচ:Characters and names in the Quran\n"https://as.wikipedia.org/w/index.php?title=আল-বাক্বাৰা&oldid=303996"ৰ পৰা অনা হৈছে\nএই পৃষ্ঠাখন ১৭ অক্টোবৰ, ২০২১ তাৰিখে ১৮:৪১ বজাত অন্তিম সংশোধন কৰা হৈছিল।


কঁহুৱা বন - অসমীয়া ৱিকিপিডিয়া\nপ্ৰজাতি: S. spontaneum\nকঁহুৱা বন বা খাগৰী বা বনৰীয়া কুঁহিয়াৰ (বঙালী: কাশ, হিন্দী: काँस, নেপালী: काँस, ওড়িয়া: କାଶତଣ୍ଡି, তামিল: நாணல்) হৈছে এবিধ তৃণ জাতীয় উদ্ভিদ। এই বনবিধৰ বৈজ্ঞানিক নাম ছ্যাচাৰাম স্পণ্টেনিয়াম (Saccharum spontaneum)। ই ছ্যাচাৰাম গণ আৰু স্পণ্টেনিয়াম প্ৰজাতিৰ অন্তৰ্ভুক্ত। অসমত কঁহুৱা নামেৰে জনাজাত এই বনবিধ ভাৰতবৰ্ষৰ বিভিন্ন ৰাজ্যৰ উপৰিও দক্ষিণ আফ্ৰিকা আৰু হিমালয়ৰ কাষৰীয়া ঠাই নেপাল, ভূটান আদিত প্ৰচুৰ পৰিমাণে পোৱা যায়। এই বনবিধ সাধাৰণতে নদী কাষৰীয়া অঞ্চলত প্ৰচুৰ পৰিমাণে গজে।\nএই বনবিধ ভাৰতৰ গঁড়ৰ প্ৰধান খাদ্য। ইয়াৰোপৰি গৰু, মহ আদিৰ খাদ্য হিচাপেও ইয়াৰ ব্যৱহাৰ হয়। গাঁও অঞ্চলত এইবিধ বন ঘৰৰ চাল চোৱা কামত প্ৰায়ে ব্যৱহাৰ কৰা দেখা যায়। ইয়াৰোপৰি ঠাই সাৰিবলৈ ব্যৱহাৰ কৰা শোটা আদি বনাবলৈয়ো কঁহুৱা বনৰ ব্যৱহাৰ হয়। ইয়াৰোপৰি কঁহুৱা বন আয়ুৰ্বেদিক চিকিৎসাৰ বাবেও ব্যৱহাৰ হয়।\nকঁহুৱা এবিধ তৃণ জাতীয় উদ্ভিদ। ই একবীজপত্ৰি। ইয়াৰ শিপা গুচ্ছ মূল জাতীয়। এই বনবিধৰ জীৱনকাল দুবছৰ। ইহঁতৰ উচ্চতা তিনি মিটাৰলৈকে হয়। নৈ পাৰৰ বালি অঁহিয়া মাটিত ইয়াৰ বিকাশ ভাল হয়। কঁহুৱা বনৰ বীজবোৰে পানীৰ মাধ্যমেৰে ভ্ৰমণ কৰে। শৰৎ ঋতুৰ সময়ছোৱাত কঁহুৱা বনবোৰে ফুলিবলৈ আৰম্ভ কৰে। ইয়াৰ ফুলবোৰ বগা বৰণৰ আৰু আকাৰত দীঘলীয়া।\n↑ "কঁহুৱা বন". প্ৰাকৃতিক সম্পদ সংৰক্ষণ সেৱা উদ্ভিদ তথ্যকোষ, ইউ.এছ.ডি.এ.ৰ পৰা 26 October 2015 তাৰিখে আহৰণ কৰা হৈছে।. https://plants.usda.gov/core/profile?symbol=SASP.\nৱিকিপ্ৰজাতিত কঁহুৱা বন সম্পৰ্কীয় তথ্য\nৱিকিমিডিয়া কমন্সত কঁহুৱা বন সম্পৰ্কীয় মিডিয়া ফাইল।\n"https://as.wikipedia.org/w/index.php?title=কঁহুৱা_বন&oldid=246921"ৰ পৰা অনা হৈছে\nএই পৃষ্ঠাখন ২৮ ছেপ্টেম্বৰ, ২০২০ তাৰিখে ২১:৩৭ বজাত অন্তিম সংশোধন কৰা হৈছিল।


FACT CHECK: শ্বাহৰুখ খানৰ এই ভাইৰেল ফটোখন তেওঁৰ পুত্ৰ ড্ৰাগছ কেছত গ্ৰেপ্তাৰ হোৱাৰ পাছৰ নহয়! - Factcrescendo Assamese\nবলিউডৰ অভিনেতা শ্বাহৰুখ খানৰ পুত্ৰ, আৰিয়ান খান, এক ড্ৰাগছ কেছত গ্ৰেপ্তাৰ হোৱাৰ পাছৰে পৰা অভিনেতাজনৰ বিষয়ে ছ’চিয়েল মিডিয়াত বহুল ভাৱে চৰ্চা চলিব ধৰিছে । এই সম্পৰ্কে বিভিন্ন ফটো তথা দাবী ভাইৰেল হৈ পৰিছে ।\nশেহতীয়াকৈ ছোচিয়েল মিডিয়াত শ্বাহৰুখ খানৰ এখন বিশেষ ফটো ভাইৰেল হৈ পৰিছে । ফটোখনত অভিনেতাজনক যথেষ্ট চিন্তিত তথা মানসিক ভাৱে ভাগি পৰা যেন দেখা গৈছে । দাবী কৰা হৈছে যে এই ফটোখন শ্বাহৰুখ খানৰ পুত্ৰ ড্ৰাগছ কেছত গ্ৰেপ্তাৰ হোৱাৰ পাছৰ হয় আৰু উক্ত ফটোখন পুত্ৰৰ বাবে উদ্বিগ্ন হৈ পৰা এক পিতৃৰ কৰুণ ছবিৰ প্ৰতিফলন হয় । উল্লেখযোগ্য যে আৰিয়ান খানৰ জামিন বহু চেষ্টাৰ পাছত অতি শেহতীয়াকৈ মঞ্জুৰ হৈছে আৰু তেওঁ বহুতদিন জেইলত কটাবলগীয়া হ’ল ।\nউক্ত ফটোখন অসমত বিভিন্ন ফেচবুক ব্যৱহাৰকাৰীয়ে “#এক উদ্বিগ্ন পিতৃৰ কৰুণ ছবি! তেখেত বলিউডৰ বাদশ্বাহ ।\nঅর্থ,যশ, খ্যাতি,বিনিয়োগ,ক্ষমতা সকলোবোৰ মিলাই যেন এখেত বলিউডৰ সম্রাট। তেখেতৰ আর্ট, পাৰফৰ্মেঞ্চ লৈ আদিক লৈ বহু দেশত চৰ্চা চলে । ইমান কিছু থকাৰ পিছতো যেন কবিয়ে কোৱাৰ দৰে – “সকলোবোৰ ইয়াতে আছে , কিন্তু একোৱেই নাই মোৰ লগত।”\n#গোটেই জীৱন মানুহৰ মনোৰঞ্জনৰ বাবে কিমান যে এক্সপেৰিমেন্ট কৰিছিল, সময় ব্যয় কৰিছিল কিন্তু নিজৰ সন্তান যে কেতিয়া, কত, কেনেকৈ, কাৰ লগত উঠা বহা কৰিছিল সেই খবৰ লোৱাৰ সময় হয়তো হোৱা নাছিল !\n#সময় থাকোঁতে নিজৰ সন্তানক সময় দিয়ক।\nসন্তানৰ বাবে সম্পদ নহয়, নিজৰ সন্তানক সম্পদ হিচাপে গঢ়ি তোলক।” বুলি এক দীঘল শিৰোনাম দি আপলোড কৰিছে । চুটিকৈ কবলৈ গলে উক্ত ফেচবুক পোষ্ট বোৰে দাবী কৰিছে বা বুজাইছে যে শ্বাহৰুখ খানৰ ভাইৰেল ফটোখন তেওঁৰ পুত্ৰ, আৰিয়ান খান, এক ড্ৰাগছ কেছত গ্ৰেপ্তাৰ হোৱাৰ পাছৰ হয় । এনে ধৰণৰ পোষ্ট:\nআমি, ফেক্ট ক্ৰেচেণ্ডো অসমীয়াই, এই দাবীৰ সত্যতা সম্পৰ্কে এক অনুসন্ধান কৰিছিলোঁ আৰু শেষত জানিব পৰিছিলোঁ যে উক্ত দাবী আচলতে ভুৱা হয় আৰু এই ফটোখন বহু পুৰণি হয়, ২০১৭ চনৰ হয় আৰু বৰ্তমানৰ শ্বাহৰুখ খানৰ পুত্ৰ, আৰিয়ান খান, এক ড্ৰাগছ কেছত গ্ৰেপ্তাৰ হোৱাৰ লগত কোনো সম্পৰ্ক নাই ।\nপ্ৰথমে আমি উক্ত ভাইৰেল ফটোখন গুগলত ৰিভাৰ্ছ ইমেজ চাৰ্চ কৰিলোঁ আৰু অমৰ উজালা নামৰ ৱেবছাইটত ফটোখন আন কিছু ফটোৰ সৈতে ২০১৭ চনত প্রকাশিত এক লিখনিৰ অংশ হিচাবে পালোঁ । আমি দুয়োখন ফটো মিলাই চোৱাত স্পষ্ট হৈ পৰিল যে দুইখন ফটো একেইখনেই হয়, ভাইৰেল ফটোখন কিছু সম্পাদনা কৰি শ্বাহৰুখ খানৰ চকুৰ কাষত অলপ আন্ধাৰ কৰি দিয়া হৈছে আৰু মুখ মণ্ডল অলপ ৰঙচুৱা কৰি দিয়া হৈছে ।\nScreenshot, Amar Ujala article\nAmar Ujala Link\nউক্ত লিখনিটোত কোৱা হৈছে যে বলিউডৰ নায়িকা আলিয়া ভাটৰ জন্মদিনৰ পাৰ্টিত তোলা শ্বাহৰুখ খানৰ মেকআপ বিহীন চেহেৰাৰ উক্ত ফটো কেইখন ভাইৰেল হৈ পৰিছে ।\nআমি ইয়াৰ পাছত “২০১৭ চনৰ আলিয়া ভাটৰ জন্মদিনৰ পাৰ্টি আৰু শ্বাহৰুখ খান’ কীৱৰ্ডছ ব্যৱহাৰ কৰি গুগলত চাৰ্চ কৰিলোঁ আৰু ইণ্ডিয়ান এক্সপ্ৰেছৰ ৱেবছাইটত ২০১৭ চনৰ, ১৬ মাৰ্চ তাৰিখে প্ৰকাশিত এক বাতৰি দেখা পালোঁ । উক্ত বাতৰিত উল্লেখ কৰা হৈছে যে সেইদিনা শ্বাহৰুখ খানৰ গাড়ীখনে দুৰ্ঘটনাবশত এজন ফটোগ্ৰাফাৰৰ ভৰিত খুন্দিওৱাত তেওঁক হস্পিটেললৈ লৈ গৈছিল ।\nScreenshot Indian Express Article\nবাতৰিটোত শ্বাহৰুখ খানৰ কেইবাখনো ফটো প্ৰকাশ কৰা হৈছে আৰু ভালদৰে লক্ষ্য কৰিলে দেখা যাই যে উক্ত ফটোকেইখনৰ ভাইৰেল ফটোখনৰ সৈতে সাদৃশ্য আছে আৰু ভাইৰেল ফটোখনও সেইদিনা তোলা ফটোৰ মাজৰেই এখন হয় ।\nআমি নিশ্চিত হলোঁ যে উক্ত দাবীটো ভুৱা হয় আৰু শ্বাহৰুখ খানৰ এই ভাইৰেল ফটোখন প্ৰকৃততে ২০১৭ চনৰ হয় আৰু শেহতীয়াকৈ শ্বাহৰুখ খানৰ পুত্ৰ, আৰিয়ান খান, এক ড্ৰাগছ কেছত গ্ৰেপ্তাৰ হোৱাৰ লগত কোনো সম্পৰ্ক নাই । ভাইৰেল ফটোখন কিছু সম্পাদনা কৰি শ্বাহৰুখ খানৰ চকুৰ কাষত অলপ আন্ধাৰ কৰি দিয়া হৈছে আৰু মুখ মণ্ডল অলপ ৰঙচুৱা কৰি দিয়া হৈছে, যি প্ৰকৃত ফটোখন লক্ষ্য কৰিলে স্পষ্টকৈ ধৰিব পাৰি ।\nTitle:শ্বাহৰুখ খানৰ এই ভাইৰেল ফটোখন তেওঁৰ পুত্ৰ ড্ৰাগছ কেছত গ্ৰেপ্তাৰ হোৱাৰ পাছৰ নহয়!\nTagged Aryan KhanFact CrescendoFact Crescendo AssameseKing KhanShahrukh KhanSRKআৰিয়ান খানফেক্ট ক্ৰেছেণ্ডো অসমীয়াশ্বাহৰুখ খান\nNovember 23, 2021 November 23, 2021 Manjori Borkotoky


কোন হ’ব তালিবান চৰকাৰৰ মুৰব্বী: চৰ্চাত হাইবাটুল্লাহ আখুনজাদা -\nHomeআন্তঃৰাষ্ট্ৰীয়কোন হ’ব তালিবান চৰকাৰৰ মুৰব্বী: চৰ্চাত হাইবাটুল্লাহ আখুনজাদা\nPrevious articleচৌদিশে গো-মাতাৰ জয়ধ্বনি, দেশৰ ৰাষ্ট্ৰীয় পশু হ’ব গৰু!\nNext articleহুলেৰে হুল কঢ়া নীতি! আইএছৰ বিৰুদ্ধে একত্ৰিত আমেৰিকা-তালিবান


Bourbon আৰু দীঘল আছিল নেকি ? শৈশৱৰ স্মৃতিবোৰ সুৱৰি সাংবাদিকে প্ৰশ্ন কৰিলে Britanniaক !– News18 assam\nBiscuits Story: Bourbon আৰু দীঘল আছিল নেকি ? শৈশৱৰ স্মৃতিবোৰ সুৱৰি সাংবাদিকে প্ৰশ্ন কৰিলে Britanniaক ! তাহানিৰ Orange Cream বিস্কুট পুনৰ ঘূৰাই অনাৰ আহ্বান সাংসদৰ, কি উত্তৰ দিলে Britanniaই ?\nphoto Credits: Twitter/@tvotpatrick\nমাইক্ৰ'ব্লগিং প্লেটফৰ্মত (Twitter) Bourbon বিস্কুটৰ এখন ফটো পোষ্ট কৰি সাংবাদিক সংঘৱীয়ে ব্ৰিটানিয়াক টেগ কৰি লিখিছিল, "এইটো কেৱল মোৰ কল্পনা (নে লোভ) কিন্তু বাৰ্বন বিস্কুট দীঘলীয়া নাছিল নেকি?" Britanniaই সোনকালেই উত্তৰ দিছিল, টুইট কৰিছিল, "আকাৰৰ কোনো পৰিৱৰ্তন নহয়, বীৰ। আমি জানো যে প্ৰত্যাশাবোৰ ডাঙৰ, অৱশ্যে"।\nLast Updated : September 22, 2021, 10:49 IST\nআমাৰ শৈশৱৰ স্মৃতিবোৰ প্ৰায়ে মিনিটত নোহোৱা হৈ যায় আৰু কেতিয়াবা সেইটো বিস্কুটৰ (Biscuit) দৰে সৰু কিবা হৈ পৰে। সাংবাদিক বীৰ সংঘৱীয়ে বাৰ্বন বিস্কুটৰ ওপৰত আলোচনা কৰাৰ পিছত টুইটাৰ ব্যৱহাৰকাৰীসকলে এইদৰে ক'ব লগা হৈছে। মাইক্ৰ'ব্লগিং প্লেটফৰ্মত (Twitter) Bourbon বিস্কুটখনৰ এখন ফটো পোষ্ট কৰি সংঘৱীয়ে ব্ৰিটানিয়াক টেগ কৰি লিখিছিল, "এইটো কেৱল মোৰ কল্পনা (নে লোভ) কিন্তু বাৰ্বন বিস্কুট দীঘলীয়া নাছিল নেকি?" Britanniaই সোনকালেই উত্তৰ দিছিল, টুইট কৰিছিল, "আকাৰৰ কোনো পৰিৱৰ্তন নহয়, বীৰ। আমি জানো যে প্ৰত্যাশাবোৰ ডাঙৰ, অৱশ্যে"। তাৰ পিছত সংঘৱীয়ে সুধিছিল, "কেতিয়াৰ পৰা কোনো পৰিৱৰ্তন নহয়?" যাৰ উত্তৰত ব্ৰিটানিয়াই কৈছিল, "অন্ততঃ যোৱা ৬ বছৰত নহয়, বীৰ। আৰু আমি আশা কৰোঁ যে আপুনি আমাক তাতকৈ অধিক সঘনাই পাই আহিছে।"\nতৃণমূল কংগ্ৰেছৰ সাংসদ মহুয়া মৈত্ৰইও টুইট কৰি যোগদান কৰে, "মই সন্মত বীৰ! কিন্তু যিটোৱে মোক ইমান বিচলিত কৰিছে সেয়া হ'ল যে মোৰ শৈশৱৰ প্ৰিয় অৰেঞ্জ ক্ৰীম এতিয়া লাভজনক নহয়- পুনৰ পেকেজ কৰা ট্ৰিটটো আনকি ওচৰৰ নহয় 🙁 অনুগ্ৰহ কৰি তেওঁলোকক ঘূৰাই আনিব @BritanniaIndLtd"। সংঘৱীয়ে উত্তৰ দি কৈছিল, "তেওঁলোকে তেওঁলোকৰ বহুতো ৰেচিপি সলনি কৰিছে। আনকি ২০১৫ চনৰ পুনৰ নিৰ্মাণৰ পিছত বাৰ্বনৰ সোৱাদ বেলেগ।"\nI agree Vir! But what has upset me so much are that my childhood favourite Orange Cream is no longer availablr- the repackaged Treat is not even close :-( please @BritanniaIndLtd bring them back\n— Mahua Moitra (@MahuaMoitra) September 21, 2021\nবিস্কুটৰ পৰিৱৰ্তনশীল গাঁথনি আৰু আকাৰৰ ওপৰত সকলোৰে বেলেগ বেলেগ মন্তব্য আছিল। কোনে কি কৈছিল ?\n... And talking about orange flavors, how about bringing back the Orange Delight from your vaults? https://t.co/gmu4SpTNOj\n— Shilpa Sonkar (@IAmShilps) September 21, 2021\nThis conversation around the biscuits is interesting...\nSomewhere whatalot of these snacks tasted like earlier, don't now! May be we have grown up, or these brands have truly gone down!\n— Manmeet (@manmeet_n) September 21, 2021\nI second and third and fourth the motion. Please bring back orange cream biscuit @BritanniaIndLtd\nI still enjoy your thin arrowroot. Marie can never complete with thin arrowroot.\n— G. Venkatesh (@GVenkat161175) September 21, 2021\nশেষত পুনৰ সংঘৱীয়ে টুইট কৰি ইয়াক ২০১৪ চনত পৰিৱৰ্তন কৰা বুলি উল্লেখ কৰে।\nAccording to biscuit nerds @BritanniaIndLtd changed the size of the Bourbon biscuit in 2014.\nThat’s how they can assure us that it hasn’t got smaller over the last six years\nIt got smaller seven years ago. https://t.co/3Dsba07o20\nFoodIndian CompanyJournalistMPTrending WidgetTwitter


বন্ধ থাকিব দন্ত সেৱা! ২.৫ লাখ লোকৰ বিপৰীতে আছে মাত্ৰ এজন দন্ত চিকিৎসক – News Time Assam by Pratham Khabar\nঘৰ/দৈনিক বাতৰি/বন্ধ থাকিব দন্ত সেৱা! ২.৫ লাখ লোকৰ বিপৰীতে আছে মাত্ৰ এজন দন্ত চিকিৎসক\nঅৱশ্যে দন্ত চিকিৎসাৰ জৰুৰীকালীন সেৱা চলি থাকিব\n২২, ২৭, আৰু ২৮ অক্টোবৰত বন্ধ থাকিব DENTAL OPD সেৱা। দন্ত সেৱা বন্ধ থাকিব ১, ২, আৰু ৩ নৱেম্বৰতো।\nদন্ত চিকিৎসকসকলে চৰকাৰৰ পৰা সুবিধা নোপোৱাৰ অভিযোগ। দন্ত চিকিৎসকৰ পদোন্নতিৰ ব্যবস্থা কৰাৰ দাবী দন্ত চিকিৎসক সন্থাৰ। চৰকাৰৰ লগত বাৰম্বাৰ আলোচনাৰ পিছতো কোনো সমাধানৰ সূত্ৰ নোলোৱাত এই সিদ্ধান্ত দন্ত চিকিৎসক সন্থাৰ।\nঅৱশ্যে দন্ত চিকিৎসাৰ জৰুৰীকালীন সেৱা চলি থাকিব।\nউল্লেখ্য যে, বৰ্তমান ২.৫ লাখ লোকৰ বিপৰীতে মাথোঁ এজন দন্ত চিকিৎসকৰ ব্যৱস্থা আছে।\nDaily News Dental Doctor Doctor News News Time Assam Pratham Khabar Protest


চেপিয়েনছ: এ ব্ৰিফ হিষ্ট্ৰী অৱ হিউমেনকাইণ্ড - অসমীয়া ৱিকিপিডিয়া\nচেপিয়েনছ: এ ব্ৰিফ হিষ্ট্ৰী অৱ হিউমেনকাইণ্ড\nএ ব্ৰিফ হিষ্ট্ৰী অৱ হিউমেনকাইণ্ড\nচেপিয়েনছ্: এ ব্ৰিফ হিষ্ট্ৰী অৱ হিউমেনকাইণ্ডৰ বেটুপাত (পৰ্টুগীজ ভাষাত)\nচেপিয়েনছ্: এ ব্ৰিফ হিষ্ট্ৰী অৱ হিউমেনকাইণ্ড\nইতিহাস, সাংস্কৃতিক বিপ্লৱ\n২০১১ (হিব্ৰু), ২০১৪ (ইংৰাজী)\nহ'ম' ডিউছ: এ ব্ৰিফ হিষ্ট্ৰী অৱ টুমুৰ'\nচেপিয়েনছ্: এ ব্ৰিফ হিষ্ট্ৰী অৱ হিউমেনকাইণ্ড (হিব্ৰু: קיצור תולדות האנושות; Ḳitsur toldot ha-enoshut) হৈছে প্ৰসিদ্ধ লেখক য়ুভাল নোৱাহ হাৰাৰীৰ এখন বহুপঠিত গ্ৰন্থ। ২০১১ চনত হিব্ৰু ভাষাত প্ৰকাশ পোৱা কিতাপখন হাৰাৰীয়ে জেৰুজালেমৰ হিব্ৰু বিশ্ববিদ্যালয়ত দিয়া কেইটামান বক্তৃতাৰ আধাৰত লিখিছে। গ্ৰন্থখন ২০১৪ চনত ইংৰাজীলৈ অনূদিত কৰা হয়। বিশেষকৈ হ’মচেপিয়েনছসকলক কেন্দ্ৰ কৰি হাৰাৰীয়ে প্ৰস্তৰ যুগৰ পুৰাতন মানৱৰ পৰা একবিংশ শতিকাৰ জীৱশ্ৰেষ্ঠ মানৱলৈকে হোৱা বিৱৰ্তনক জৰীপ কৰিছে। প্ৰাকৃতিক বিজ্ঞান বিশেষকৈ বিৱৰ্তনীয় জীৱবিজ্ঞানে অংকন কৰা এক ৰূপৰেখাক লৈ মানৱ ইতিহাসৰ বিৱৰণ দাঙি ধৰিছে।\n2.1 জনসাধাৰণৰ স্বীকৃতি\nছেপিয়ানছসকলৰ ইতিহাসক হাৰাৰীয়ে মূলতঃ চাৰিটা ভাগত বিভক্ত কৰিছে:\nচেপিয়েনছসকলে বিশ্বত আধিপত্য বিস্তাৰ কৰাৰ ক্ষেত্ৰত হাৰাৰীয়ে যুক্তি দিয়ে যে তেওঁলোকেই একমাত্ৰ জীৱ যি বৃহৎ সংখ্যাত নমনীয়ভাৱে সহযোগিতা কৰিব পাৰে। তেওঁৰ মতে প্ৰাগঐতিহাসিক যুগৰ চেপিয়েনছসকলেই একমাত্ৰ কাৰণ যাৰ বাবে আন কিছুমান প্ৰজাতি যেনে নিএণ্ডেৰথেলছ বা মেগাফ’নাসকলৰ বিলুপ্তি ঘটিছিল। তেওঁ ইয়াকো কয় যে ভগৱান, ৰাষ্ট্ৰ, টকা-পইচা, মানৱ অধিকাৰ আদি কিছুমান কাল্পনিক বস্তুৰ ওপৰত থকা অগাধ বিশ্বাসৰ বাবে চেপিয়েনছসকলে বৃহৎ সংখ্যাত সহযোগিতা কৰিব পাৰিছিল। তেওঁ যুক্তি দিয়ে যে এই বিশ্বাসসমূহে জাতিগত, যৌন আৰু ৰাজনৈতিক বৈষম্যৰ জন্ম দিয়ে। ধৰ্ম, ৰাজনৈতিক গঠন, ট্ৰেড নেটৱৰ্ক আৰু আইনী সংস্থা সহিতে সকলো বৃহৎ মানৱীয় সহযোগিতাই চেপিয়েনছসকলৰ স্বতন্ত্ৰ জ্ঞানৰ উত্থানৰ কথাকে সূচায় বুলি হাৰাৰীয়ে দাবী কৰে। তদুপৰি হাৰাৰীয়ে টকা-পইচাক পাৰস্পৰিক বিশ্বাসৰ প্ৰণালী হিচাপে আৰু ৰাজনৈতিক আৰু অৰ্থনৈতিক প্ৰণালীক কম-বেছি পৰিমাণে ধৰ্মৰ সৈতে একেই বুলি ভাবে।\nকৃষি-বিপ্লৱ সম্পৰ্কত হাৰাৰীৰ মূল দাবী এয়ে যে যেতিয়া চেপিয়েনছসকলৰ লগতে আন কিছুমান সহবিকশিত প্ৰজাতিৰ জনসংখ্যা বৃদ্ধি পাবলৈ ধৰিলে তেতিয়া তেওঁলোকৰ জীৱন চিকাৰী জীৱনতকৈ বেয়াৰ ফালে ঢাল খাবলৈ ধৰিলে। কিয়নো আহাৰ আৰু দৈনন্দিন জীৱন তেওঁলোকৰ বাবে কম বৈচিত্ৰ্যময় হৈ উঠিছিল।\nমানৱসমাজৰ একত্ৰীকৰণৰ বিষয়ে ক’বলৈ গৈ হাৰাৰীয়ে যুক্তি দিয়ে যে ইতিহাসত চেপিয়েনছসকলৰ প্ৰৱণতা ক্ৰমান্বয়ে ৰাজনৈতিক আৰু অৰ্থনৈতিক আন্তঃনিৰ্ভৰশীলতাৰ দিশে আগবাঢ়িছিল। শতিকাজুৰি অধিকাংশ মানুহেই সাম্ৰাজ্যত বাস কৰি আহিছে আৰু পুঁ‌জিবাদীৰ গোলকীকৰণে এক প্ৰভাৱিত ৰূপত তেনে এক গোলকীয় সাম্ৰাজ্যই গঠন কৰি আছে। হাৰাৰীয়ে কয় যে টকা-পইচা, সাম্ৰাজ্য আৰু বিশ্বধৰ্মৰ নিচিনা বস্তুবোৰে এই প্ৰক্ৰিয়াত ইন্ধনৰ দৰে কাম কৰি আছে।\nহাৰাৰীয়ে বৈজ্ঞানিক বিপ্লৱক ইউৰোপীয় চিন্তাধাৰাৰ উদ্ভাৱনৰ ৰূপত চায়-যাৰ দ্বাৰা অভিজাতসকলে তেওঁলোকৰ অজ্ঞানতাক স্বীকাৰ কৰে আৰু সেই অজ্ঞানতাক দূৰ কৰিবলৈ প্ৰয়াস কৰে। হাৰাৰীয়ে ইয়াক আধুনিক ইউৰোপীয় সাম্ৰাজ্যবাদৰ এক ইন্ধন হিচাপে আৰু মানৱীয় সংস্কৃতিৰ বৰ্তমানৰ একত্ৰীকৰণ হিচাপে বিবেচনা কৰে। আজিৰ যুগৰ মানুহতকৈ তুলনামূলকভাৱে অতীতৰ লোকসকল বেছি সুখী আছিল বুলি হাৰাৰীয়ে বিবেচনা কৰে। সুখৰ ইতিহাসৰ বিষয়ে গৱেষণাৰ অভাৱৰ কথাও হাৰাৰীয়ে জোৰ দি কয়। জেনেটিক ইঞ্জিনিয়াৰিং, অমৰত্ব আৰু অজৈৱিক জীৱনৰ সূচনা কৰি আধুনিক প্ৰযুক্তিয়ে কিদৰে অতি সোনকালেই এটা প্ৰজাতিৰ বিলুপ্তি ঘটাব পাৰে তাকে লৈ হাৰাৰী চিন্তিত হৈছে। হাৰাৰীৰ ৰূপৰেখাৰ ভিতৰত এটা প্ৰজাতিৰ সৃষ্টি কৰিব পৰা ক্ষমতাৰে মানুহ ভগৱান হৈ উঠিছে।\nহাৰাৰীয়ে কয় যে জাৰেদ ডায়মণ্ডৰ “Guns, Germs, and Steel” (১৯৯৭) কিতাপখনৰ পৰা তেওঁ যথেষ্ট অনুপ্ৰেৰণা পায়। এটা ডাঙৰ প্ৰশ্ন সোধা আৰু বিজ্ঞানসন্মতভাৱে তাৰ উত্তৰ দিয়াৰ ক্ষেত্ৰত কিতাপখনে তেওঁক সহায় কৰে।\nজনসাধাৰণৰ স্বীকৃতি[সম্পাদনা কৰক]\n২০১১ চনত হিব্ৰু ভাষাত প্ৰথম প্ৰকাশ পোৱা কিতাপখন ২০১৪ চনত ইংৰাজীলৈ অনুবাদ কৰা হয়। ইয়াৰ পাছত গ্ৰন্থখন ৪৫টা ভাষালৈ অনূদিত হৈছে। কিতাপখনে দ্যা নিউয়ৰ্ক টাইমছৰ বেষ্ট ছেলাৰৰ তালিকাটো ঠাই পাইছিল আৰু দ্য নেশ্বনেল লাইব্ৰেৰী অৱ্ চাইনাৰ ৱেনজিং গ্ৰন্থ পুৰস্কাৰ পাবলৈ সক্ষম হৈছিল।\nবিল গেট্‌চয়ে কিতাপখনক তেওঁৰ দহখন প্ৰিয় গ্ৰন্থৰ ভিতৰত ৰাখে।\n↑ Harari, Yuval Noah; Vintage (2014). “Sapiens: A Brief History of Humankind”. আই.এচ.বি.এন. 9780099590088.\n↑ "Sapiens". IDEAS with Paul Kennedy. CBC.\nYuval Harari interviewed by Alan Philps about his book, “The World Today”, September 2015, Volume 71, Number 5.\nBill Gates. How Did Humans Get Smart?, “Gates Notes”, May 17, 2016.\nDirk Lindebaum. Sapiens: A brief history of humankind (Book Review), “Management Learning”, 46 (5) 2015, pp. 636–638. DOI: 10.1177/1350507615602981\n"https://as.wikipedia.org/w/index.php?title=চেপিয়েনছ:_এ_ব্ৰিফ_হিষ্ট্ৰী_অৱ_হিউমেনকাইণ্ড&oldid=233596"ৰ পৰা অনা হৈছে\nএই পৃষ্ঠাখন ০১ জুন, ২০২০ তাৰিখে ১৪:২৫ বজাত অন্তিম সংশোধন কৰা হৈছিল।


karbi-anglong-police-nabs-big-car-lifting-racket-operational-from-guwahati-tv-gautam– News18 Assam\nগুৱাহাটীত আপোনাৰো বাইক বা গাড়ীখন চুৰি হৈছে নে কি? এই প্ৰতিবেদন আপোনাৰ কাৰণেই!\nআৰক্ষীয়ে আটক কৰিছে গুৱাহাটীৰ পৰা গাড়ী চুৰি চক্ৰৰ সৈতে জড়িত চাৰিটাকৈ কুখ্যাত গাড়ী চোৰক। কুখ্যাত গাড়ী চোৰ চাৰিটা ক্ৰমে, প্ৰশান্ত সিং, ৰাজীৱ কুমাৰ সিং, আব্দুল বাৰিক আৰু চক্ৰটোৰ মাষ্টাৰ মাইণ্ড অজয় বিশ্বাস।\nNews18 Assam | News18 Assam | June 27, 2020, 4:51 PM IST\nআপোনাৰ বাৰু হেৰাইছে নেকি কোনো বিলাসী বাহন? চোৰ হ'ল নেকি আপোনাৰ মৰমৰ ৰয়েল এণ্ডফিল্ডখন ? নিৰ্মাণকাৰ্যত থকা ডাম্পাৰখনো হেৰাইছে নেকি ? তেন্তে আপোনাৰ বাবে আমাৰ এই বাতৰি ৷ কাৰণ গুৱাহাটী মহানগৰীত কাৰ্বি আংলং আৰক্ষীয়ে অভিযান চলাই এটা কুখ্যাত গাড়ী চুৰি চক্ৰ উৎখাত কৰাৰ লগতে জব্দ কৰিছে কেবাখনো বিলাসী বাহন, ডাম্পাৰ, মটৰ চাইকেল আদি ৷ জালত পৰিছে ৪ টা কুখ্যাত গাড়ী চোৰ ৷\nউল্লেখ্য যে কোৰোণাতংকৰ মাজতো ৰাজ্যত সক্ৰিয় গাড়ী চুৰি চক্ৰ। গুৱাহাটীত গাড়ী চুৰি চক্ৰৰ বিৰুদ্ধে কাৰ্বি আংলং আৰক্ষীৰ অভিযান। অভিযানত গুৱাহাটীৰ হেঙেৰাবাৰী অঞ্চলৰ পৰা জব্দ চাৰিখনকৈ চুৰি বিলাসী গাড়ীৰ লগতে এখন ৰয়েল এণ্ডফিল্ড মটৰ চাইকেল আৰু এখন ডাম্পাৰ।\nবিলাসী চুৰি বাহন কেইখনৰ ভিতৰত আছে দুখন হুণ্ডাই ক্ৰেটা, এখন আই 20 আৰু এখন বলে'ৰ গাড়ী। আৰক্ষীয়ে আটক কৰিছে গাড়ী চুৰি চক্ৰটোৰ সৈতে জড়িত চাৰিটাকৈ কুখ্যাত গাড়ী চোৰক। কুখ্যাত গাড়ী চোৰ চাৰিটা ক্ৰমে, প্ৰশান্ত সিং, ৰাজীৱ কুমাৰ সিং, আব্দুল বাৰিক আৰু চক্ৰটোৰ মাষ্টাৰ মাইণ্ড অজয় বিশ্বাস। গুৱাহাটীৰ প্ৰতীক্ষা চিকিৎসালয়ৰ কাষৰ এখন অতিথিশালাৰো গৰাকী ৰাজীৱ কুমাৰ সিং।\nগাড়ী চোৰকেইটাৰ পৰা আৰক্ষীয়ে জব্দ কৰে ম'বাইল ফোনৰ লগতে চুৰি কাৰ্যত ব্যৱহৃত বহু হাথিয়াৰ আৰু ভুৱা নম্বৰ প্লেট ৷ শুক্ৰবাৰে নিশা মানজা আৰক্ষী থানাৰ ভাৰপ্ৰাপ্ত বিষয়া জিতুমণি ডেকাৰ নেতৃত্বত আৰক্ষীৰ এটা দলে চলাইছিল এই অভিযান । অভিযানকাৰী আৰক্ষী দলটোক সহায় কৰিছিল গুৱাহাটীৰ ক্ৰাইম ব্ৰাঞ্চে।\nউল্লেখ্য যে কিছুদিন পূৰ্বে মানজা আৰক্ষী থানাত ১৮/২০২০ নম্বৰত ৰুজু হৈছিল ডাম্পাৰ চুৰিৰ এটা গোচৰ। উক্ত গোচৰৰ ভিত্তিত মানজা আৰক্ষীয়ে অনুসন্ধান কৰি গুৱাহাটীৰ হেঙেৰাবাৰীত চলাইছিল এই অভিযান।\nউক্ত অভিযানকালতে গোপনে মজুত কৰি থোৱা অৱস্থাত জব্দ কৰে চুৰি গাড়ী কেইখন । ইফালে এই বৃহৎ গাড়ী চুৰি চক্ৰটোৰ পৰা আৰু বহু চুৰি বিলাসী গাড়ী উদ্ধাৰ হোৱাৰ সম্ভৱনা প্ৰকাশ কৰিছে কাৰ্বি আংলং আৰক্ষীয়ে।


3rd-time-in-february-lpg-gas-price-hiked-25-rupees-in-wednesday-midnight-skd– News18 Assam\nফেব্ৰুৱাৰীত এই লৈ তিনিবাৰ বাঢ়িল ৰন্ধন গেছৰ চিলিণ্ডাৰৰ দাম।\nNews18 Assam | News18 Assam | February 25, 2021, 11:01 AM IST\nদুই সপ্তাহৰ ভিতৰত আৰু এবাৰ বাঢ়িল ৰন্ধন গেছৰ চিলিণ্ডাৰৰ। প্ৰতিটো চিলিণ্ডাৰত বাঢ়িল ২৫ টকাকৈ। বুধবাৰে মাজনিশা তেল প্ৰতিষ্ঠানসমূহে এই ঘোষণা কৰাৰ পিছত কলকাতাত প্ৰতিটো চিলিণ্ডাৰৰ দাম হ’লগৈ ৮২০.৫০ টকা। লগতে ১৯ কেজিৰ চিলিণ্ডাৰৰ ৫ টকা কমি হয়গৈ ১৫৮৪ টকা।\nএই লৈ ৰন্ধন গেছৰ দাম বাঢ়িল তিনিবাৰ। বাজেটৰ ৭২ ঘণ্টাৰ ভিতৰত ২৫ টকা বাঢ়িছিল গেছৰ দাম। একে মাহতে আকৌ এবাৰ বৃদ্ধি পাইছিল চিলিণ্ডাৰৰ দাম। ১৩ ফেব্ৰুৱাৰীত বৃদ্ধি পাইছিল ৫০ টকা। ১২ দিনৰ পিছত পুনৰ বাঢ়িল ২৫ টকা। এটা মাহতে মুঠ ১০০ টকা বৃদ্ধি পালে ৰন্ধন গেছৰ দাম।\nএফালে তেলৰ দাম বৃদ্ধি, কোনো কোনো ৰাজ্যত ১০০ টকা হৈছেগৈ পেট্ৰ’লৰ দাম। এই অৱস্থাত গেছৰ দাম বৃদ্ধিয়ে চিন্তিত কৰি তুলিছে মধ্যবিত্তক।\nফেব্ৰুৱাৰীত গেছৰ দাম নাবাঢ়ে বুলি ঘোষণা কৰাৰ পিছত তিনিবাৰ বৃদ্ধি পালে। গেছৰ দাম ৮০০ টকা হ’লে বিনামূল্যে উজ্জ্বলা যোজনাৰ গেছ সংযোগ লৈ কি কৰিব দৰিদ্ৰ লোকে?\nৰঙা জলকীয়া নে সেউজীয়া জলকীয়া? কোনবিধ আপোনাৰ স্বাস্থ্যৰ বাবে উপকাৰী?\nFacebookত উপলব্ধ হ’ব নতুন Tools, আপোনাৰ পোষ্টত সকলোৱে কৰিব নোৱাৰিব Comment\nৰাজহুৱা স্থানত আৰক্ষীৰ সন্মুখতে কৰিছিল এই কৰ্ম! আৰক্ষীয়ে বিহিলে ৯০০০ টকাৰ জৰিমনা\nফেচবুকত শীঘ্ৰেই উপলব্ধ হ'ব নতুন সুবিধা\nআৰক্ষীৰ সন্মুখতে কৰিছিল এই কৰ্ম! আৰক্ষীয়ে বিহিলে ৯০০০ টকাৰ জৰিমনা


xukhdukh.com October 21, 2015 AJOY LAL DUTTA, CHINTAN, অজয় লাল দত্ত, চিন্তন,\nসচেতন সমাজৰ জয়গান\nশিক্ষাই পোহৰ আনে, জ্ঞানৰ পোহৰ। এই আলোকেৰে মানুহে নিজৰ একোটা শুদ্ধ-অশুদ্ধৰ বিচাৰধাৰা গঢ় দি লয়। সমাজ এখনেও তেনেদৰেই সামাজিক পৰিঘটনাবোৰৰ পৰাই শিক্ষা লভি পূৰঠ অৱস্থালৈ গতি কৰে। এয়া ব্যক্তি আৰু সমাজৰ বিৱৰ্তনৰ এক বাস্তৱ আৰু অবিৰত যাত্ৰা। এই কথাখিনিকে বহু ঘাত-প্ৰতিঘাত, সংঘাত, তেজৰ নৈ আদি প্ৰত্যক্ষ কৰা বুঢ়া লুইত অথবা তাৰ পাৰৰ মানুহখিনিয়ে যেন প্ৰতীয়মান কৰিলে। সমাজ সচেতনতাই কিদৰে ষড়যন্ত্ৰকাৰী, দুস্কৃতিকাৰী সকলৰ বাবে প্ৰত্যাহ্বান কঢ়িয়াই আনিব পাৰে, তাৰেই দৃষ্টান্তমূলক উদাহৰণো দাঙি ধৰিলে। ব্যক্তি এজনৰ দেহত ভাইৰাছ বা বেমাৰে আক্ৰমণ কৰাৰ লগে লগেই যিদৰে দেহৰ প্ৰতিৰোধী শক্তিয়ে এখন যুঁজত অংশ লয়, তেনেদৰেই সমাজেও নিজক বচাবলৈ সেইদৰেই যুঁজত নামিবই লাগিব, এয়াও এক শাশ্বত সত্য। এগৰাকী প্ৰখ্যাত মনিষীয়ে সেয়েই কৈ গৈছিল, সমাজৰ উন্নতিৰ বাবে কাম নকৰা নালাগে, কিন্তু সমুখত ধ্বংসাত্মক দুস্কৃতি দেখিও যেতিয়া সচেতন মানুহে হাত সাৱতি থাকিব, তাতকৈ দুৰ্ভাগ্য হয়তো এখন সমাজৰ বাবে একো নাথাকিব!\nহয়, আমাৰ সমাজৰ বাবে এনে দুৰ্দিন যে এতিয়াও অহা নাই তাৰেই প্ৰমাণ দিলে অসমৰ ৰাইজে। ভৱানীপুৰৰ সত্ৰত গো-মুণ্ড স্থাপন, গুৱাহাটীৰ কুমাৰপাৰাৰ পথেদি দুৰ্গাদেৱীৰ বিসৰ্জনৰ সমদল যোৱাক বাৰণ কৰিবলৈ দিয়া আবেদন, এঠাইত প্ৰতিমালৈ মল নিক্ষেপণৰ দৰে স্পৰ্শকাতৰ বিষয়ত, অসমৰ মানুহে যি পুৰঠ প্ৰতিৰোধী শক্তিৰ পৰিচয় দিলে, সেয়া অতিকৈ শলাগনীয়। বিভেদৰ বীজ সিঁচি তাৰেই ঘৃণাৰ খেতি কৰাৰ সপোন দেখা ষড়যন্ত্ৰকাৰীয়ে তিনিও ঠাইতে মুখ-ঠেকেচা খাবলগীয়া হোৱাটো আমাৰ সমাজখনৰ বাবে সঁচাই ইতিবাচক কথা। যিটো সময়ত সমগ্ৰ দেশতে খাদ্যৰ প্ৰকাৰ, ধৰ্মীয় বিচাৰ আদিৰ ভেটিত সাম্প্ৰদায়িক বিষবাস্প প্ৰৱাহৰ অপচেষ্টা চলিছে, যুক্তিবাদী লেখক, চিন্তাবিদক শাৰীৰিক অথবা মৌখিক আক্ৰমণৰ ঘটনাৱলী দেশে প্ৰত্যক্ষ কৰিছে, সংবিধান ঘোষিত ধৰ্ম-নিৰপেক্ষতাৰ কথা সোঁৱৰাই দিয়া সকলক বুজাবলৈ ব্যৱহাৰ কৰা ‘চেকুলাৰ’ শব্দক ‘গালি’লৈ পৰ্যবসিত কৰিছে, সেই সময়ত অসমীয়া সমাজে দেখুওৱা সৰ্বধৰ্মীয় ৰাজহুৱা সভাৰ সহনশীলতা, ধৰ্মীয় সহিষ্ণুতা তথা সামাজিক সহাৱস্থানৰ এই উদাহৰণ প্ৰকৃততে দেশজুৰি শিৰোনাম দখল কৰা বাতৰি হোৱাৰেই যোগ্য আছিল, দুৰ্ভাগ্যজনক ভাৱে কিন্তু, তাৰ প্ৰচাৰ বিশাল ৰূপত হোৱা দেখা নগ’ল।\nদেশৰ কাৰ্যপালিকাৰ নেতৃত্বই ধৰ্মীয় ভাবাবেগৰ দ্বাৰা পৰিচালিত এচাম মানুহৰ আগ্ৰাসী ৰূপক যি ধৰণে প্ৰতিহত কৰিব লাগিছিল, সেয়া কৰিব নোৱাৰিলে। তাৰ আঁৰত নেতৃত্বৰ দুৰ্বলতা আছে নে মৌনতাৰে এনে অপশক্তিলৈ অনুমোদন জনাইছে, সেই প্ৰশ্ন তুলি দেশৰ আগশাৰীৰ চল্লিশতকৈ অধিক বিশিষ্ট সাহিত্যিক, কবি, বুদ্ধিজীৱিয়ে চৰকাৰী বঁটা-বাহন এই বিফলতাৰ প্ৰতিবাদত ওভোতাই দি এক নজিৰবিহীন প্ৰতিবাদ কৰি দেখুৱালে। যদিও অৰুণ জেটলীৰ দৰে দ্বায়িত্বশীল মন্ত্ৰীয়ে এই প্ৰতিবাদকো ভেঙুচালি কৰি ব্লগ লিখিলে, যুক্তি দেখুৱালে, তাৰ বিপৰীতে কিন্তু বিশ্বৰ বহু বৰেণ্য চিন্তাশীল ব্যক্তিৰ সমাজেও ভাৰতীয় বঁটা ওভোতাই দিয়া প্ৰতিবাদৰ প্ৰতি প্ৰকাশ কৰিলে সহমৰ্মিতাহে! এতিয়া খোদ ৰাষ্ট্ৰপতিয়ে নিজা ভাষণেৰে নাগৰিক সকলক ভাৰতীয় বৈচিত্ৰ্য আৰু পাৰস্পৰিক সন্মানেৰে সহ-অৱস্থানৰ ধৰ্ম-নিৰপেক্ষ ইতিহাসৰ কথা সোঁৱৰাই দিব লগা অৱস্থা হৈছে। ৰাষ্ট্ৰপতিয়ে হস্তক্ষেপ কৰি দেশৰ ‘কনচায়েন্স কিপাৰ’ হবলৈ বাধ্য হোৱাৰ পৰিস্থিতি ‘সৃষ্টি’ৰ বাবে আচলতে ‘সাহিত্যিক নে শাসক’ দায়ী, সেই কথাৰ বিচাৰ কৰাৰো সময় আজি সমাগত হৈ পৰিছে।\nউত্তৰ প্ৰদেশৰ দাদ্ৰিত গো-মাংস খোৱাৰ সন্দেহত গণপ্ৰহাৰেৰে কৰা হত্যাৰ সন্দৰ্ভত, দেশত সাংস্কৃতিক ৰাষ্ট্ৰীয়তাবাদৰ নামত সংঘ চলোৱা সংগঠনৰ মুখপত্ৰত প্ৰদৰ্শিত যুক্তিয়েও সকলোৱে সচকিত কৰি তুলিছে। এতিয়া হত্যাৰ দৰে ঘৃণনীয় অপৰাধক মহীয়ান কৰিবলৈ যুক্তি হিচাবে তুলি ধৰা হৈছে বেদৰ শ্লোকৰ উক্তি! যিদৰে গো-মাতাক হত্যা কৰাজনক হত্যা কৰাৰ সপক্ষে এইবাৰ বেদৰ শ্লোকৰ উদ্ধৃতি দিয়া হৈছে, একেদৰেই হয়তো কাইলৈ দুষ্টক দমন কৰাৰ বাবে ব্যক্তি হত্যাৰ সপক্ষে কৃষ্ণই অৰ্জুনক অস্ত্ৰ ধৰিবলৈ বুজোৱা ক্ষণৰ গীতাৰ বাণী তুলি নধৰিব, তাৰ কি মানে আছে? ইছলামিক মৌলবাদীয়ে নিজে সংজ্ঞা দি, নিজে একপক্ষীয়কৈ চিনাক্ত কৰা ‘কাফেৰ’ হত্যাই আল্লাৰ কৰুণা লাভৰ অন্যতম পথৰ দৰে দিয়া ‘বাণী’ৰ সৈতে এই হিন্দুত্বৰ মৌলবাদী সকলৰ এনে অপযুক্তিৰ পাৰ্থক্যইবা ক’ত? আধুনিক বিশ্বৰ একবিংশ শতিকাৰ মহাশক্তি হোৱাৰ সপোন দেখা, দেশৰ সাংস্কৃতিক মন্ত্ৰীয়ে এন্ধাৰ হোৱাৰ পাছত নাৰী ঘৰত থকাৰহে পোষকতা কৰাৰ খবৰে সংবাদ শিৰোনামতো স্থান পাইছে। সংঘৰ শীৰ্ষ নেতাই নাৰী গৃহিনী হোৱাটোহে সমাজৰ বাবে মংগলজনক বুলি কোৱা মন্তব্যও প্ৰকাশ পাইছে। বিশ্বাস কৰিবলৈ টান যেন লাগিলেও সেয়াই আজিৰ সংবাদ শীৰ্ষ! যি সময়ত বিশ্বই কল্পনা চাওলা, সুনিতা উইলিয়ামচৰ দৰে মহাকাশলৈ যোৱা ভাৰতীয় নাৰীৰ জয়গান গাইছে, মেৰী কমৰ দৰে মাতৃয়ে বক্সিংৰ ৰিঙ কঁপাইছে, চানিয়া-চাইনাৰ দৰে ভাৰতীয় কন্যাই বিশ্বৰ শীৰ্ষতম স্থান দখল কৰি ক্ৰীড়াংগন কঁপাই তুলিছে, সেই সময়তে হয়তো মনু-সংহিতাই দিয়া নীতি-নিয়মেৰে এই সকলক ‘নিয়ন্ত্ৰণ’ কৰাৰ পৰামৰ্শয়ো শিৰোনামত স্থান পাব! মান্ধাতা যুগীয় নীতি-নিয়ম, পৰম্পৰাৰ গইনা লৈ যে ভাৰতীয় নাৰীৰ বাবে নতুন ‘আচাৰ-সংহিতা’ও এই সকল ‘সাংস্কৃতিক সংঘী’য়ে জাৰি নকৰিব তাৰো জানো নিশ্চয়তা আছে?\nকাৰণ মুখত অনলাইন, আধুনিক, ডিজিটেল শব্দৰ আখৈ ফুটিলেও, কিন্তু ভিতৰি এতিয়া শাসনৰ বাঘজৰী ধৰা সকলো এইবোৰ সংজ্ঞা-সূত্ৰ-পৰামৰ্শ আগবঢ়োৱা নেতৃত্বৰ ওচৰতহে বেছি দায়বদ্ধ!\nতাতোকৈ আচৰিত কথা যে ভাৰতীয় বিজ্ঞানী সমাজে গণিত, মহাকাশ বিজ্ঞান, নিউক্লীয়েৰ, চিকিতসা শাস্ত্ৰ আদি মৌলিক বিষয়তো গৱেষণাৰে যুগে যুগে নিজা সময়ৰেখাত মাইলৰ খুঁটি স্থাপন কৰিছে আৰু আন্তৰ্জাতিক বিদ্বত সমাজেও এই কথা স্বীকাৰ কৰেই। কিন্তু বৰ্তমানৰ ৰাজনৈতিক নেতৃত্বৰ অধীনত সৃষ্ট তোষামোদ বুলিয়েই কওকবা উদ্দেশ্য প্ৰণোদিত চাৰ্কাচৰ ফলতেই হওক, বিজ্ঞানৰ মহাসভাত ভাৰতীয় সকলে কেইবাহাজাৰ বছৰ পূৰ্বেই বেলেগ গ্ৰহলৈ যোৱাৰ যান চলাইছিল, গনেশৰ মূৰ কাটি লগোৱাৰ কথাৰে পৌৰাণিক যুগতে এই দেশত আছিল প্লাষ্টিক চাৰ্জাৰীৰ ইতিহাস আদি বক্তব্যই কোনো বিৰোধ নোহোৱাকৈ উচ্চাৰিত হোৱাৰ প্ৰসংগই, এতিয়া বিশ্বৰ বৈজ্ঞানিক সমাজৰ মাজতো ‘উদ্বেগ’ৰ সৃষ্টি কৰিছে বুলিও বিদেশী কাকতে প্ৰকাশ কৰিছে। পৌৰাণিক লোকগাঁথা, কল্প-কাহিনী, মহাকাব্য, প্ৰচলিত লোক-বিশ্বাস আদিক বিজ্ঞানৰ সৈতে একাকাৰ কৰি পেলোৱাৰ ‘সাংস্কৃতিক-ৰাষ্ট্ৰীয়তাবাদী’ৰ সৃষ্ট অনুকূল(?) পৰিবেশে কোনটো বিকাশ কোনটো প্ৰগতিৰ বাটেদি দেশক বাট বোলাব, তাকে লৈয়ো প্ৰশ্ন উদয় হবলৈ ধৰিছে!\nদেশে স্বাধীনতা লাভৰ পাছত এখন গণতান্ত্ৰিক দেশৰ ৰূপত সংবিধান প্ৰদত্ত সংসদে বহুতো গৱেষণালব্ধ ও ব্যৱহাৰিক সংশোধনীৰে ঠিক কৰা আইনৰ ভিত্তিত চলে এইখন দেশ। ইণ্ডিয়ান পেনেল কোডেহে সংজ্ঞা দিয়ে অপৰাধৰ! এতিয়া বেদ অথবা মহাকাব্যৰ উক্তিৰে অপৰাধ বিবেচনাৰ পৰ্যায়লৈ উভতি যাব লাগিবনে এইখন সমাজ? শীৰ্ষ-স্থানীয় ন্যায়াধীশৰ নিযুক্তিৰ বাবে এইখন চৰকাৰে গঠন কৰা নিযুক্তি পৰিষদ উচ্চতম ন্যায়ালয়ে স্বতন্ত্ৰ ন্যায়পালিকাৰ ওপৰত ৰাজনৈতিক হস্তক্ষেপৰ সম্ভাৱনাৰ বাবে ভংগ কৰি দিছে। এই ক্ষণতেই এতিয়া অপৰাধৰ সংজ্ঞাও নতুনকৈ, চৰকাৰ চলোৱা সকলৰ পিতৃ-সংগঠনৰ মুখপত্ৰই দিয়াৰ প্ৰচেষ্টাৰ দ্বাৰা, দেশৰ ন্যায়পালিকাকো বিমোৰত পেলাব লগা বহু নতুন প্ৰশ্ন চিহ্নৰহে অৱতাৰণা কৰা নাইনে? ধৰ্মীয় বিশ্বাস আৰু ইণ্ডিয়ান পেনেল কোডৰ সংজ্ঞাৰ মাজত অপৰাধৰ নতুন মেৰপেচে ন্যায়হীনতাত ইতিমধ্যেই অতিষ্ঠ ভাৰতীয় নাগৰিকক কিদৰে আশ্বস্ত কৰিব সেয়াও লক্ষণীয় হব!\nএই আৱহাৱাৰ মাজত, ছ’চিয়েল মেডিয়াতো ঘৃণাৰ ভাৱ বহন কৰা পোষ্ট তথা কথা-বতৰাৰ বিপক্ষে নৱ-প্ৰজন্মই সচেতন ভূমিকা লোৱা দেখা গৈছে। শগুণৰ পোৱালিয়ে এবাৰ মানুহৰ মাংস খাবলৈ জেদ ধৰাত শগুণটোৱে মন্দিৰত গো-মাংস আৰু মছজিদত গাহৰি মুণ্ড পেলাই থৈ অহাৰ পাছত সৃষ্টি হোৱা সাম্প্ৰদায়িক সংঘৰ্ষত বহুতো মানুহৰ মৃতদেহৰ লানি লগাৰ দৰে নতুন ‘নীতিশিক্ষা’ দিয়া আধুনিক সাধুকথাৰ প্ৰচাৰ প্ৰত্যক্ষ কৰিছো। আনকি ধৰ্মীয় মৌলবাদী সংগঠনে কিদৰে ব্ৰেইন ৱাচৰ বাবে ছ’চিয়েল মেডিয়াত পোষ্ট, ভিডিঅ’ আদিৰ কুটিল ব্যৱহাৰ কৰে, তাৰো সচেতনতা মূলক ভিডিঅ’ বিভিন্নজনে বনাই শ্বেয়াৰ কৰিবলৈ আৰম্ভ কৰিছে। আধুনিক শিক্ষাৰে শিক্ষিত ন-পুৰুষেই এতিয়া ঘৃণা আৰু বিভেদৰ বিৰুদ্ধে সমাজত সম্প্ৰীতিৰ জগাই তোলাৰ বাবে চেষ্টাত অগ্ৰসৰ হৈছে। আনকি, এনে পৰিবেশত বয়োজ্যেষ্ঠ সাহিত্যিক সকলৰ সৈতে খোজমিলাই, এগৰাকী ১৭বছৰীয়া যুৱ সাহিত্যিকে সাহিত্য অকাডেমী যুৱ বঁটা ঘূৰাই দি নৱ-প্ৰজন্মৰ প্ৰতিবাদী প্ৰতিভূ ৰূপে পৰিগণিত হৈছে। আন এগৰাকীয়ে আকৌ, অল্প শিক্ষিত শিক্ষামন্ত্ৰীৰ হাতৰ পৰা ব্যৱস্থাপনাৰ উচ্চ-শিক্ষাৰ স্নাতকোত্তৰ ডিগ্ৰী গ্ৰহণ কৰিবলৈ অস্বীকাৰ কৰিও স্ব-অভিব্যক্তি প্ৰকাশ কৰিছে। এইবোৰো সচেতন সমাজৰ জয়গানৰ টুকুৰা-স্তৱকেই নহয়নে?\nসাধাৰণ ৰাইজৰ মাজতো বৃদ্ধি পাইছে সচেতনতা। বেছি ভাগ লোকেই এতিয়া বুজি উঠিছে, কেৱল ভাষেনেৰে ভোক নুগুচে। হোলচেল মূল্য সূচকাংকত চৰকাৰে খাদ্যৰ মূল্যবৃদ্ধিৰ হাৰ মাহৰ পাছত মাহ ঋণাত্মক দেখুৱালেও দেখুন, খুচুৰা দোকানত দালি ভাত খোৱাৰ সমল কিনাৰ স্বপ্নও ক্ৰমাত আকাশকুসুমহে হৈ পৰিছে। এইবাৰৰ অৰ্থনীতিৰ নোবেল বঁটা পোৱা গৰাকীয়েও ভাৰতৰ অৰ্থনৈতিক বিকাশৰ তথ্যত আঁসোৱাহ থকা বুলি কৰা গুৰুত্বপূৰ্ণ মন্তব্যই, এই বিপৰিত্যৰ কাৰকলৈকে আঙুলি টোৱাইছে নেকি, সেয়াও বিশ্লেষণ যোগ্য কথা হৈ পৰিছে। আনফালে, চৰকাৰী অফিচত দুৰ্নাতিৰ দুৰ্গন্ধ নাশৰ কোনো ৰেশ নেদেখালৈ নিকা ভাৰতৰ সপোনো যে অসাৰ্থক কাৰচাজি মাত্ৰ সেয়া ৰাইজে অনুমান কৰিব পাৰিছে। দুখীয়াজনৰ পেট যি ধৰ্মৰেই নহওক কিয়, ধৰ্মৰ বেপাৰী সকলৰ শগুন দৃষ্টিৰ ৰাজনীতিয়ে কেতিয়া পূৰাব নোৱাৰে, সেই কথাও নকৈ অনুভৱ কৰিবলৈ লৈছে। সমাজখনে যেন ক্ৰমাত উপলদ্ধি কৰিছে, দেশৰ দৰিদ্ৰতা, নিৰক্ষতা, অপুষ্টি, স্বাস্থ্য অথবা প্ৰাকৃতিক দুৰ্যোগত পিষ্টজনক উদ্ধাৰ কৰাটোহে আজিৰ পালনীয় মানৱ ধৰ্ম হৈ উঠিছে।\nসঁচাই আধুনিক পৃথিৱীৰ উন্নতিৰ জখলাডালৰ পৰা দৃষ্টি আঁতৰাই ঠেক, মৌলবাদী চিন্তাৰ গৰাহলৈ সমাজখনক লৈ যোৱাৰ প্ৰচেষ্টাবোৰ আমিয়েই প্ৰতিহত কৰিব লাগিব। যি কোনো ঘটনাত উত্তেজিত নহৈ, কাৰ কি গোপন উদ্দেশ্য, ষড়যন্ত্ৰ নিহিত থাকিব পাৰে, তাকো শান্ত মগজুৰে বিশ্লেষণ কৰি পৰিপক্ক সমাজৰ পৰিচয় দিব লাগিব। এই পৰিপক্কতাৰ প্ৰদৰ্শনেই হব সেই অপশক্তি স্বৰূপ জোকবোৰৰ মুখত দিব লগা চূণ স্বৰূপ। এয়াও সমাজক ধ্বংসৰ পথলৈ নিব খোজা সামাজিক ভাইৰাছৰ পৰা প্ৰতিৰোধৰ এক এৰাব নোৱাৰা যুদ্ধই, সেই কথাও আমি অনুভৱ কৰি আমাৰ নিজা নিজা কৰ্তব্য নিৰূপণ কৰি লব লাগিব। আপোনাৰ মুখত সচেতন সমাজৰ জয়গানৰ গুণগুণনি শুনিলে, অপশক্তি যে দূৰতে বিদূৰ হব, সেই কথাও কিন্তু নিশ্চিত।\nBy xukhdukh.com on October 21, 2015


পুনৰুদ্ধাৰ কৰা লোকসকলে পুনৰ কোভিড-19ৰ বাবে কিয় ইতিবাচক পৰীক্ষা কৰে? – Fayda Yarar\nপুনৰুদ্ধাৰ কৰা লোকসকলে পুনৰ কোভিড-19ৰ বাবে কিয় ইতিবাচক পৰীক্ষা কৰে?\nৰোগটোৰ পৰা আৰোগ্য হোৱাৰ পিছত ইতিবাচক ফলাফল ঘূৰাই পোৱা সকলৰ বাতৰিৰ সৈতে শেহতীয়া দিনবোৰত আৰোগ্য হোৱা লোকসকলৰ ক্ষেত্ৰত কোভিড-19 পৰীক্ষা পুনৰ কিয় ইতিবাচক হয় সেই প্ৰশ্ন উত্থাপন কৰা হৈছে। কেৱল তুৰ্কীতে নহয়, বহুতো দেশত এনে ঘটনা ঘটিছে, য'ত ৰোগীসকলে ৰোগটোৰ পৰা সম্পূৰ্ণৰূপে আৰোগ্য হোৱাৰ পিছত চি.ও.ভি.আই.ডি. 19-ৰ বাবে ইতিবাচক পৰীক্ষা কৰিছে। এনে ক্ষেত্ৰত, ইয়াৰে কিছুমান ৰোগীক পুনৰ সংৰক্ষণ কৰা হৈছে। কিন্তু এইটো কিয় হৈ আছে? বিজ্ঞানৰ বাবে এটা ব্যাখ্যা আছে।\nবিশ্ব স্বাস্থ্য সংস্থাৰ নিৰ্দেশনা অনুসৰি, নিদানিকভাৱে আৰোগ্য হৈ থকা ৰোগীসকলে কৰোনা ভাইৰাছৰ বাবে দুবাৰ পৰীক্ষা কৰা উচিত। এজন ব্যক্তিৰ নতুন প্ৰকাৰৰ কৰোনা ভাইৰাছৰ সংস্পৰ্শলৈ অহা টো দুটা পদ্ধতিৰ দ্বাৰা চিনাক্ত কৰিব পাৰি – শৰীৰত ভাইৰাছৰ উপস্থিতি পৰীক্ষা কৰি বা ভাইৰাছৰ বিৰুদ্ধে যুঁজিবলৈ আমাৰ শৰীৰে মুকলি কৰা এণ্টিবডীৰ উপস্থিতিৰ দ্বাৰা। দ্বিতীয় পৰীক্ষাটোক দ্ৰুত বা চেৰোলজিকেল পৰীক্ষা বুলিও কোৱা হয়। এজন ব্যক্তি ভাইৰাছৰ দ্বাৰা সংক্ৰমিত হোৱাৰ মাত্ৰ এসপ্তাহপিছতহে ইয়াক ব্যৱহাৰ কৰা হয়। এই সময়ত শৰীৰে এণ্টিবডী প্ৰস্তুত কৰিব লাগিব যি পিছত আমাৰ তেজৰ নমুনাত দেখা যায়।\nসেয়েহে, যদি এজন ব্যক্তিক ইনকিউবেচন ম্যাদৰ আগতে যিকোনো সময়তে এণ্টিবডী পৰীক্ষাৰ বাবে পৰীক্ষা কৰা হয়, পৰীক্ষাৰ ফলাফল ঋণাত্মক হোৱাৰ সম্ভাৱনা আছে। বৃহৎ পৰিমাণত পৰীক্ষা কৰাৰ বাবে আৰু এটা গোট বা সম্প্ৰদায়ত ৰোগৰ বিস্তাৰ মূল্যাঙ্কন কৰাৰ বাবে চেৰোলজিকেল পৰীক্ষাবোৰ উপযোগী। প্ৰসাৰৰ গতিপথ মূল্যাঙ্কন কৰিবলৈ আৰ্হি প্ৰস্তুত কৰাত ফলাফলবোৰ উপযোগী।\nকিছুমান ৰোগীৰ ৰোগৰ পৰা বাচি যোৱাৰ পিছত পুনৰ কোভিড-19-ৰ বাবে কিয় ইতিবাচক পৰীক্ষা কৰা হয়?\nযদি সংগ্ৰহ কৰা নমুনাত এটা মৃত ভাইৰাছ থাকে, ই হ'ব পাৰে। ৰোগসৃষ্টিকাৰীক পৰীক্ষাগাৰৰ ভিতৰত সংস্কৃত কৰিব নোৱাৰি, কিন্তু পৰীক্ষাটোৱে পৰীক্ষাৰ বাবে সংগ্ৰহ কৰা বাৰত ইয়াৰ উপস্থিতি সূচিত কৰিব পাৰে। সেয়েহে, ৰোগীয়ে ৰোগৰ দ্বিতীয় সপ্তাহত নেতিবাচক পৰীক্ষা দিব পাৰে আৰু তাৰ পিছত পুনৰ ইতিবাচক পৰীক্ষা দিব পাৰে।\nআনহাতে, বিশ্ব স্বাস্থ্য সংস্থাই ৰিভাৰ্চ ট্ৰেন্সক্ৰিপ্টেজ-পলিমেৰেজ চেইন ৰিএক্সন (আৰটি-পিচিআৰ)ৰ পৰামৰ্শ দিয়ে, যি হৈছে কোভিড-19 কেছ চিনাক্ত কৰাৰ বাবে আটাইতকৈ সচৰাচৰ ব্যৱহৃত ভেৰিফায়াৰ পৰীক্ষা। এই পৰীক্ষাটোত ৰোগী এজন বাহক হয় নে নহয় নিৰ্ধাৰণ কৰিবলৈ নাক, ডিঙি বা তলৰ শ্বাসতন্ত্ৰৰ অঙ্গৰ পৰা লোৱা স্পুটাম বা স্বাবত আৰএনএ-ৰ উপস্থিতি পঢ়ে। আৰ.টি.-পি.চি.আৰ. হৈছে এক অধিক সঠিক পৰীক্ষা, কিয়নো ভাইৰাছটো চিনাক্ত কৰোঁতে, জীৱাণুৰ উপস্থিতি চিনাক্ত কৰিবলৈ নিউক্লিক এচিড বহুবাৰ প্ৰসাৰিত কৰা হয়। প্ৰথম সপ্তাহৰ ভিতৰত চিনাক্তকৰণ আৰটি-পিচিআৰ পৰীক্ষা ব্যৱহাৰ কৰি ভালদৰে কৰা হয়। অৱশ্যে, কেতিয়াবা, এই পৰীক্ষাটোৱে ভাইৰাছটোৰ উপস্থিতি চিনাক্ত কৰিব নোৱাৰে। আৰ.টি.-পি.চি.আৰ. পৰীক্ষাই 10 জন ৰোগীৰ ভিতৰত তিনিজনৰ বাবে অশুদ্ধ ফলাফল দিব পাৰে। যদি আপুনি বিচাৰে তেন্তে কৰোনাভাইৰাছৰ বাবে কি ভাল? আপুনি ঘৰত কোভিড-19 ৰ বাবে ঔষধ প্ৰবন্ধটো পঢ়িব পাৰে, প্ৰাকৃতিক ভেষজ চিকিৎসা।\nSonraki ঘৰৰ পৰা কাম কৰাটো কিয় অধিক ক্লান্তিকৰ? »


পেঙেৰীত চোৰাং কয়লা পৰিবাহী ট্ৰাক জব্দ - Doornitir Darpan\nHome/Uncategorized/পেঙেৰীত চোৰাং কয়লা পৰিবাহী ট্ৰাক জব্দ\nদুৰ্নীতিৰ দপণ সেৱা,ডিগবৈ, ৮ জুনঃ তিনিচুকীয়া জিলাৰ অসম অৰুনাচল প্ৰদেশ সীমান্ত বৰ্তী অঞ্চল জাগুনৰ নামফাইৰ পৰা বোজাই কৰি নিয়া এখন চোৰাং কয়লা পৰিবাহী ট্ৰাক আজি পেঙেৰীত জব্দ কৰাৰ বাতৰি পোৱা গৈছে। ডিগবৈ আৰক্ষী থানাৰ অন্তৰ্গত পেঙেৰী বনাঞ্চলৰ মাজেৰে যোৱা ডিগবৈ পেঙেৰী সংযোগী পথত পেঙেৰী আঞ্চলিক ছাত্ৰ সন্থাৰ এটা দল আৰু ৰাইজে অবৈধ কয়লা ভৰ্টি ২০ চকীয়া এই ট্ৰাকখন জব্দ কৰে। আজি দিনৰ ভাগত পেঙেৰী বনাঞ্চলৰ মাজৰে নথি পত্ৰ বিহীন ভাবে আহি থকা অৱস্থাত কয়লা ভৰ্টি আৰ জে ১৪ জি চি ৭৪৩৯ নম্বৰৰ ৰাজস্থানৰ পঞ্জীয়নকৃত ২০ চকীয়া ট্ৰাকখন জব্দ কৰি ডিগবৈ আৰক্ষী থানাত চমজাই দিয়ে।  ট্ৰাকৰ ড্ৰাইভাৰ জনে কোনো কাগজ পত্ৰ নাই বুলি জানিবলৈ দিয়ে। প্ৰশাসনৰ নিষেধাজ্ঞাকো নেওচি কোনে এইদৰে দিন দুপৰতে চোৰাং কয়লা কঢ়়িয়াই আনিছিল সেই কথা পোহৰলৈ অহা নাই যদিও কয়লাখিনি জাগুনৰ নামফাই বনাঞ্চলৰ পৰা অনা হৈছিল বুলি বিশেষ সূত্ৰে জানিব পৰা হৈছে। বৰ্তমানে মাৰ্ঘেৰিটাৰ পৰা লিডু লেখাপানী পৰ্যন্ত ৩৮ নং ৰাষ্ট্ৰীয় ঘাইপথছোৱাত প্ৰকাণ্ড প্ৰকাণ্ড পুখুৰীৰ সৃষ্টি হৈ যাতায়তৰবাবে অনুপযোগী হৈ পৰাৰ লগতে উক্ত পথেদি কয়লাৰ সৰবাহত প্ৰশাসনে বাধা আৰোপ কৰাত উক্ত কয়লা চক্ৰটোৱে সংগোপনে বৰডুমচা, পেঙেৰী আৰু ডিগবৈ আৰক্ষীক মেনেজ কৰি বৰডুমচা হৈ পেঙেৰী পথেদি কয়লা ট্ৰাকখন পাৰ কৰিব খোজোতেই আজি আছুৰ ৰোষত পৰে। আনফালে, সন্ধিয়ালৈ উক্ত কয়লা চক্ৰটোক ৰক্ষনাt বেক্ষন দিবলৈ এটা চক্ৰ উঠি পৰি লগা বুলি জানিব পৰা গৈছে।\nসৰ্বভাৰতীয় দল নেচনেল পিপলছ পাৰ্টি (NPP)ৰ ৰাষ্ট্ৰীয় দলৰ মৰ্যাদা লাভ\nচেপ্তেম্বৰ 18, 2018\nগুৱাহাটী উচ্চ ন্যায়ালয়ৰ গুৰুত্বপুৰ্ণ ৰায়দান : মঞ্জুৰ কৰিলে সুবোধ বিশ্বাসৰ জামিন আবেদন\nওদালগুৰিত ডাম্পাৰৰ দৌৰাত্ম\nঅক্টোবৰ 19, 2018\nসৰহবৰহী মহিলা,অভিনেত্ৰী সৰুমাই ফুকনৰ মৃত্যু; দেৰগাঁৱত শোক\nশচীন বৰুৱাৰ মৃত্যুত দেৰগাঁৱত শোক\n8:19 পূর্বাহ্ণত জুন 17, 2019\nI not to mention my guys happened to be viewing the great secrets and techniques on your site then at once gotahorrible feeling I had not thanked you for them. These men happened to be certainly joyful to read them and have really been tapping into these things. Appreciation for being so thoughtful and then for settling on this sort of really good topics most people are really needing to discover. My personal sincere regret for not expressing appreciation to you earlier.\n12:49 পূর্বাহ্ণত জুন 19, 2019\nI in addition to my buddies appeared to be studying the best tips and hints found on your web site then immediately gotahorrible suspicion I had not expressed respect to you for them. My people are already so excited to see all of them and now have extremely been loving them. Appreciate your genuinely simply accommodating and then for finding varieties of high-quality useful guides most people are really desperate to be informed on. Our honest regret for not expressing gratitude to you sooner.


Class 10 Science Chapter 11 Assamese Medium | মানুহৰ চকু আৰু বাৰেবৰণীয়া পৃথিৱী » Assamese Medium\nClass 10 Science Chapter 11 Assamese Medium | মানুহৰ চকু আৰু বাৰেবৰণীয়া পৃথিৱী\nClass 10 Science Chapter 11 Assamese Medium তথা মানুহৰ চকু আৰু বাৰেবৰণীয়া পৃথিৱী দশম মান শ্ৰেণীৰ বিজ্ঞানৰ আন এক গুৰুত্বপূৰ্ণ অধ্যায়। পোহৰৰ প্ৰতিফলন আৰু প্ৰতিসৰণ অধ্যায়ৰ লগত কিছু মিল থকা অধ্যায়টো হল Class 10 Science Chapter 11 Assamese Medium তথা মানুহৰ চকু আৰু বাৰেবৰণীয়া পৃথিৱী।\nবিজ্ঞানৰ ধাৰণা আমি আগতে আলোচনা কৰিছোঁ আৰু সেই বাবেই আমি এতিয়া পোনে পোনে Class 10 Science ৰ সকলো অধ্যায়ৰ কেৱল প্ৰশ্ন উত্তৰ আগতে আলোচনা কৰিব বিছাৰিছো। আপুনি যদি কোনো অংশত কোনো প্ৰশ্ন উত্তৰ বুজি পোৱাত অসুবিধা পাই তেন্তে আমাক Comment Section ত জনাব নেপাহৰিব।\nআমি ইয়াত কেৱল Class 10 Science Chapter 11 Assamese Medium ৰ প্ৰশ্ন উত্তৰ আলোচনা কৰা নাই, ইয়াৰ আগত আমি Class 10 Science Assamese Medium ৰ বেলেগ বেলেগ অধায়াসমূহ আলোচনা কৰিছোঁ, আপুনি বিচাৰিলে তলত দিয়া লিংকত ক্লিক কৰি পঢ়িব পাৰে বা Class 10 Science PDF Solution ডাউনলোড কৰিব পাৰে।\nClass 10 Science Chapter 11 Assamese Medium: প্ৰশ্ন উত্তৰ\nপাঠ্য পুথিৰ প্ৰশ্ন উত্তৰ: Page No. 190\nClass 10 Science Chapter 11 Assamese Medium: অনুশীলনীৰ প্ৰশ্ন উত্তৰ\nঅতিৰিক্ত কিছু প্ৰশ্ন উত্তৰ\nClass 10 Science Chapter 11 Assamese Medium ৰ শেষ বাক্য\nপ্ৰশ্ন উত্তৰ বুলি কলে আমি Class 10 Science Chapter 11 Assamese Medium ৰ পাঠ্যপুথিৰ অতি চমু প্ৰশ্ন, চমু প্ৰশ্ন, বহল প্ৰশ্ন উত্তৰ আৰু আনুসংগিক কিছু প্ৰশ্ন উত্তৰ আলোচনা কৰাৰ প্ৰয়াস কৰা হৈছে যি আগন্তুক HSLC 2022 Final Exam ৰ বাবে অতি প্ৰয়োজনীয়।\n১। চকুৰ উপযােজন ক্ষমতা কি?\nউ : চকুৰ লেন্‌ছৰ ফ’কাছ দৈর্ঘ্য সালসলনি কৰিব পৰা সামর্থক চকুৰ উপযােজন ক্ষমতা বােলে।\n২। মায়’পিয়াগ্রস্ত বিকাৰ থকা মানুহ এজনে 1.2m তকৈ বেছি দূৰৰ বস্তু স্পষ্টকৈ দেখা নাপায়। যথােচিত দৃষ্টি ঘূৰাই আনিবলৈ কেনেধৰণৰ লেন্‌ছ ব্যৱহাৰ কৰিব লাগিব?\nউ : উপযুক্ত ক্ষমতাৰ অৱতল লেন্‌ছ ব্যৱহাৰ কৰিব লাগিব।\n৩। স্বাভাৱিক দৃষ্টিৰ মানুহ এজনৰ বাবে দূৰ বিন্দু আৰু নিকটবিন্দু কি?\nউঃ দূৰবিন্দু হ’ল চকুৱে স্পষ্টকৈ দেখিব পৰা আটাইতকৈ দূৰৰ বিন্দু। স্বাভাৱিক দৃষ্টিৰ ক্ষেত্ৰত দূৰবিন্দু অসীমত। আনহাতে, নিকটবিন্দু হ’ল চকুৱে স্পষ্টকৈ দেখিব পৰা আটাইতকৈ ওচৰৰ বিন্দু। স্বাভাৱিক দৃষ্টিৰ ক্ষেত্ৰত এই দূৰত্ব 25 cm.\n৪। দৃষ্টিৰ বাবে আমাক এটাৰ পৰিৱর্তে দুটা চকুৰ প্রয়ােজন কিয়?\nউঃ এটা চকুৰ বাবে দৃষ্টিক্ষেত্ৰৰ প্ৰসাৰ 150° আনহাতে দুটা চকুৰ বাবে প্ৰসাৰ প্রায় 180° । সেয়েহে দুয়ােটা চকুৱে দৃষ্টিক্ষেত্ৰ বহল কৰে।\n৫। ছাত্ৰ এজন শেষৰ বেঞ্চত বহিলে ব’ৰ্ডখন চোৱাত অসুবিধা পায়। ল’ৰাজনে ভােগা বিকাৰটো কি হ’ব পাৰে? ইয়াৰ সংশােধন কেনেকৈ কৰিব পাৰি?\nউঃ এই ক্ষেত্ৰত ল’ৰাজনে মায়’পিয়া দৃষ্টিগ্রস্ততাত ভূগিছে। উপযুক্ত ক্ষমতাৰ অৱতল লেন্‌ছ ব্যৱহাৰ কৰি এই বিকাৰ দূৰ কৰিব পাৰি।\n১। মানুহৰ চকুৱে চকুৰ লেন্‌ছৰ ফ’কাছ দৈর্ঘ্য সালসলনি কৰি বিভিন্ন দূৰত্বত অৱস্থিত বস্ত্ৰ ফ’কাছ কৰিব পাৰে। হয়াৰ কাৰণ হ’ল—\n(a) প্ৰেছবায়পিয়া। (b) উপযােজন ক্ষমতা (c) নিকট দৃষ্টিগ্রতা (d) দূৰ দৃষ্টিগ্রস্ততা।\nউঃ (b) উপযােজন ক্ষমতা।\n২। মানুহৰ চকুৱে বস্তু এটা প্রতিবিম্ব গঠন কৰাৰ স্থান —\n(a) কর্ণিয়া (b) চকুৰ পতা (c) চকুৰ মণি (d) অক্ষিপট\nউঃ (d) অক্ষিপট।।\n৩। নিয়মীয় দৃষ্টিৰ সদ্য প্রাপ্তবয়স্কৰ বাবে স্পষ্টকৈ দেখা নুন্যতম দূৰত্ব —\n(a) 25 m (b) 2.5 cm (c) 25 cm (d) 2.5 m\nউ : (c) 25 cm.\n৪। চকুৰ কি অংগৰ বাবে চকুৰ লেছৰ ফ’কাছ দৈর্ঘ্যৰ পৰিৱৰ্তন হয়-\n(a) চকুৰ মণি (b) অক্ষিপট (c) চিলিয়াৰী (d) চকুৰ পতা\nউঃ (c) চিলিয়াৰী।\n৫। এজন মানুহৰ দূৰ দৃষ্টিগ্রস্ততা সংশােধনৰ বাবে -5.5 ডায়’প্টাৰ ক্ষমতাৰ লেন্‌ছৰ আৱশ্যক। তেওঁৰ নিকট দৃষ্টি গ্ৰস্ততাৰ সংশােধনৰ বাবে আৱশ্যকীয় লেন্‌ছৰ ক্ষমতা -1.5 ডায়’প্টাৰ হ’লে— (i) দূৰ দৃষ্টিগ্রস্ততা (ii) নিকট দৃষ্টিগ্রস্ততাৰ সংশােধনৰ বাবে আৱশ্যক হােৱা লেন্‌ছৰ ফ’কাছ দৈর্ঘ্য কিমান?\nউঃ (i) দূৰ দৃষ্টিগ্রস্ততা সংশােধনৰ ক্ষেত্ৰত:\nP= – 5.5D, f= ?\n= – 0.18 m\n. দূৰ দৃষ্টিগ্রস্ততা সংশােধনৰ বাবে আৱশ্যকীয় লেন্‌ছৰ ফ’কাছ দৈর্ঘ্য হ’ব 0.18 m\n(ii) নিকট দৃষ্টিগ্রস্ততা সংশােধনৰ বাবে:\nP= 1.5D, f=?\n= +0.67 m\nগতিকে, নিকট দৃষ্টিগ্রস্ততাৰ বাবে লেন্‌ছৰ ফ’কাছ দৈর্ঘ্য হ’ব +0.67 m\n৬। নিকট দৃষ্টিগ্রস্ত মানুহ এজনৰ দূৰবিন্দু চকুৰ সন্মুখত 80cm দূৰত্বত। এই বিকাৰৰ সংশােধনৰ বাবে প্রয়ােজন হােৱা লেন্‌ছ প্রকৃতি কি আৰু ক্ষমতা কিমান?\nউঃ ইয়াৰ দূৰবিন্দু দূৰত্ব 80cm.\nu =x (অসীমত)।\n1/f = 1/-80 – 1/x\n⇒ 1/f = 1/-80 – 0\n⇒ 1/f = -1/80\n⇒ f= -80cm\nযিহেতু ফ’কাছ দৈর্ঘ্য ঋণাত্মক, গতিকে লেন্‌ছখন অৱতল।\n⇒ P = 1/-0.8\n⇒ P =10/-8\n⇒ P = – 125 D.\nমানুহজনক – 1,25 Dক্ষমতাযুক্ত অৱতল লেন্‌ছ লাগিব।\n৭। দুৰ দৃষ্টিগ্রস্ততা সংশােধন দেখুৱাই ৰশ্মিচিত্র অংকন কৰা। দূৰ দৃষ্টিগ্র চকু এটাৰ বাবে নিকটবিন্দু 1m। এই বিকাৰৰ সংশােধনৰ বাবে প্রয়ােজন হােৱা লেন্‌ছৰ ক্ষমতা কিমান? ধৰি লােৱা স্বাভাৱিক চকুৰ বাবে নিকট বিন্দু 25cm.\nউঃ এই ক্ষেত্ৰত হাইপাৰ মেট্ৰ’পিয়া বিকাৰযুক্ত চকুৰ বাবে উত্তল লেন্‌ছ ব্যৱহাৰ কৰিব লাগিব।\nu= – 25 cm, V = – 1m = – 100 cm\n1/f = 1/v-1/u\n⇒ 1/f = 1/-100 – 1/(-25)\n⇒ 1/f = 1/100+ 1/25\n⇒ 1/f = -1+ 4⁄100\n⇒ 1/f = 3/100\n⇒f= 100/3cm\n= +1⁄3 m\nআকৌ, লেন্‌ছৰ ক্ষমতা\n= +3 D\nগতিকে, সংশােধৰ বাবে লেন্‌ছৰ ক্ষমতা হ’ব +3 D\n৮। সাধাৰণ চকুৰে এটা 25cmতকৈ ওচৰত ৰখা বস্তু দেখা নাপায় কিয়?\nউঃ চিলিয়াৰী পেশীয়ে 25cm’তকৈ কম দূৰত্বত থকা বস্তু এটা লক্ষ্য কৰিবলৈ চকুৰ লেখনক বেছি বেঁকা কৰিব নােৱাৰে। ফলত চকুৰ অভিসাৰী ক্ষমতা হ্রাস পায়। ইয়াৰ ফলত প্রতিবিম্ব ৰেটিনাত গঠিত হয়। সেইবাবে বস্তু এটা স্পষ্টকৈ দেখা নাপায়।\n৯। চকুৰ পৰা লক্ষ্যবস্তুৰ দূৰত্ব বঢ়াই নিলে চকুৰ ভিতৰত প্রতিবিম্বৰ দূৰত্বৰ কি হয় ?\nউঃ চকুৰ লেন্‌ছ আৰু ৰেটিনাৰ মাজৰ দূৰত্ব সদায় সমান থাকে। যাৰ ফলত লক্ষ্যবস্তু চকুৰ পৰা আঁতৰাই নিলেও চকুৰ ভিতৰত প্ৰতিবিম্বৰ দূৰত্বৰ কোনাে পৰিৱৰ্তন নহয়। এই ক্ষেত্ৰত চকুৰ লেন্স সংলগ্ন পেশীৰ সংকোচন আৰু প্ৰসাৰণে এনেদৰে নিয়ন্ত্রণ কৰে যে প্রতিবিম্ব ৰেটিনাত গঠন হয়।\n১০। তৰাই তিৰবিৰাই কিয়?\nউঃ বায়ুমণ্ডলৰ ঘনত্ব ওপৰৰ পৰা তললৈ বেছি। বেছি ঘনত্বত বায়ু পােহৰৰ বাবে ঘনত্বৰ মাধ্যমৰূপে আচৰণ কৰে। তৰাৰ পােহৰ পৃথিৱীৰ বায়ুমণ্ডলত অবিৰতভাৱে প্রতিসৰন হয়। প্রতিসৰণ ঘটা মাধ্যমটোত প্রতিসৰণাংক ক্রমান্বয়ে সলনি হৈ থাকে। যিহেতু বায়ুমণ্ডলে তৰাৰ পােহৰ অভিলম্বৰ দিশত বেঁকা কৰি দিয়ে গতিকে তৰাটোৰ আপাত স্থান, প্রকৃত স্থানতকৈ কিছু বেলেগ হয়। পৃথিৱীৰ ভৌতিক অৱস্থা সুস্থিৰ নহয় বাবে তৰাৰ আপাত স্থান, পৰিৱর্তন হৈ থাকে। ফলত তৰাৰ পৰা অহা পােহৰৰ গতিপথৰ কিছু পৰিৱৰ্তন হৈ থাকে বাবে তৰাৰ আপাত স্থান পৰিৱৰ্তন হৈ থাকে আৰু চকুত সােমােৱা তৰাৰ পােহৰ কম বেছি হয়। সেয়েহে তৰাবােৰ কেতিয়াবা উজ্জ্বল বা ম্লান যেন দেখা যায়। এয়াই তৰাৰ তিৰবিৰণি।।\n১১। গ্রহই তিৰবিৰাই নাথাকে কিয়?\nউ: গ্ৰহবােৰ পৃথিৱীৰ একেবাৰে ওচৰত থাকে বাবে গ্রহবােৰক পােহৰৰ উৎস হিচাপে দেখা যায়। যদিহে এটা গ্রহ পােহৰৰ বহুতাে বিন্দু উৎসৰ সমষ্টি বুলি ধৰা হয় তেন্তে আমাৰ চকুত আহি পৰা পােহৰৰ সকলাে বিন্দু উৎসৰ গড় মান শূন্য হয়। ফলত গ্ৰহবােৰ তিৰবিৰাই নাথাকে।\n১২। ৰাতিপুৱা সূর্যক ৰঙচুৱা দেখি কিয় ?\nউ: পুৱা সুৰ্যৰ পৰা অহা পােহৰ ৰশ্মি বায়ুমণ্ডলৰ মাজেদি বহুদূৰ অতিক্ৰম কৰিবলগা হয়। এই পােহৰ ৰশ্মি আহোঁতে পােহৰৰ বিক্ষেপনৰ ফলত ৰং নাইকীয়া হয় আৰু ৰঙা ৰং পৃথিৱীত প্ৰৱেশ কৰেহি। যাৰ ফলত আমি ৰাতিপুৱা সূৰ্যৰ ৰং ৰঙা দেখা পাওঁ।\n১৩। মহাকাশচাৰী এজনে আকাশৰ ৰং নীলা দেখাৰ পৰিৱৰ্তে কলা দেখে কিয়?\nউঃ মহাকাশত বায়ুমণ্ডল নথকা বাবে ইয়াত পােহৰৰ বিক্ষেপণ নঘটে। সেইবাবে সূৰ্যৰ পৰা অহা বগা পােহৰত থকা নীলা ৰশ্মিৰ বিক্ষেপণ নহয়। সেয়েহে মহাকাশচাৰী এজনে আকাশৰ নীলা ৰঙৰ পৰিৱৰ্তে কলা দেখে।\n১। চকুৱে কত প্রতিবিম্ব গঠন কৰে?\n২। দৃষ্টিৰ বিকাৰ কাক বােলে? ই কেই প্ৰকাৰৰ আৰু কি কি?\nউ: যি অৱস্থাত মানুহে স্পষ্টভাৱে আৰু অনায়াসে বস্তুবােৰ দেখা নাপায় তেতিয়া তাক দৃষ্টিৰ বিকাৰ হােৱা বুলি কোৱা হয়। চকুৰ বিকাৰ তিনি প্রকাৰৰ। যেনে-\n(ক) মায়’পিয়া বা নিকট দৃষ্টিগ্রস্ততা।\n(খ) হাইপাৰমেট্ৰ’পিয়া বা দূৰ দৃষ্টিগ্রস্ততা।\n(গ) প্ৰেছবায়’পিয়া বা জৰাদৃষ্টি।\n৩। আকাশৰ ৰং কিয় নীলা?\nউঃ বায়ুমণ্ডলৰ মাজেৰে পােহৰ পাৰ হওঁতে বায়ুৰ অণু, আৰু বায়ুত থকা ক্ষুদ্র কণিকাৰবাৰত পােহৰৰ বিক্ষেপণ ঘটে। এই প্রক্রিয়াত পােহৰৰ ৰশ্মিত থকা বেছি তৰংগ দৈঘ্যৰ ৰঙা, হলধীয়া আকাশী ৰঙৰ পৰিৱর্তে কম তৰংগ দৈর্ঘ্যৰ নীলা ৰং আটাইতকৈ বেছি বিক্ষেপিত হৈ আকাশত সিঁচৰিত হয়। ফলত আকাশখন নীলা দেখা যায়।\n৪। টিণ্ডেল পৰিঘটনা কি?\nউঃ পৃথিৱীৰ বায়ু মণ্ডলত থকা ধূলিকণা, ধােৱা, জল কণাৰ দ্বাৰা কলয়ডীয় কণাৰ সৃষ্টি হয়। এই কণাবােৰত পােহৰৰ ৰশ্মি আপতিত হলে পােহৰ বিক্ষেপণ ঘটে আৰু ইয়াৰ গতি দৃশ্যমান হয়। ইয়াকে টিণ্ডেল পৰিঘটনা বােলে। বগা পােহৰ অতি সূক্ষকণা থকা মাধ্যমৰ মাজেদি পাৰ হৈ গ’লে নীলা তৰংগ দৈৰ্ঘ্যৰ পােহৰ আটাইতকৈ বেছি বিক্ষিপ্ত হ’ব।\n৫। ৰামধেনু কিয় আৰু কেতিয়া সৃষ্টি হয়?\nউঃ আকাশত পানীৰ টোপালবােৰে ভাহি থকা সৰু সৰু প্রিজমৰদৰে কার্য কৰে। পােহৰৰ ৰশ্মি এই টোপালবােৰত পৰিলে প্ৰথম অৱস্থাত পােহৰৰ বিছুৰণ ঘটি পােহৰৰ ৰশ্মি সাতটা ৰঙলৈ ভাগ হয়। ইয়াৰ পছত টোপালটোৰ বিপৰীত পৃষ্ঠত পােহৰৰ আটাইকেইটা ৰঙৰ আভ্যন্তৰীণ পূর্ণ প্রতিফলন ঘটে। এই প্রতিফলিত ৰশ্মিবােৰ পানীৰ টোপালটোৰ পৰা বাহিৰলৈ ওলাই আহােতে পুনৰ প্ৰতিসৰণ হৈ পর্যবেক্ষকৰ চকুত পৰে। পর্যবেক্ষকজনে এনে ক্ষেত্ৰত পােহৰৰ সাতােটা ৰং আকাশত স্পষ্টকৈ দেখিবলৈ পায়। এয়েই ৰামধেনু।\n৬। এজন মানুহে দৃষ্টিৰ বিকাৰৰ প্ৰতিকাৰ হিচাপে +1.5D ক্ষমতাৰ লেন্স ব্যৱহাৰ কৰিবলগীয়া হৈছে\n(i) তেওঁ দৃষ্টিৰ কি বিকাৰত ভুগিছে? (ii) প্রতিকাৰী লেন্সখনৰ ফ’কাছ দৈর্ঘ্য কিমান? (iii) প্রতিকাৰী লেন্সৰ প্রকৃতি কি?\nউ : (i) হাইপাৰমে ট্রপিয়া।\n(ii) f= 1/1.5 ⇒ 10/15 ⇒ 0.67m\n(iii) উত্তল লেন্স।\nশেষ বাক্য বুলিবলৈ একো নাই যদিও আজি আমি Class 10 Science Chapter 11 Assamese Medium তথা দশম মান শ্ৰেণীৰ বিজ্ঞানৰ মানুহৰ চকু আৰু বাৰেবৰণীয়া পৃথিৱীৰ সম্পূৰ্ণ প্ৰশ্ন উত্তৰ আলোচনা কৰিবলৈ প্ৰয়াস কৰিছোঁ।\nইয়াত আলোচনা কৰা প্ৰশ্নৰ ওপৰিও যদি আপোনাৰ কিবা সুধিব লগা থাকে তেন্তে আপুনি Comment Section ত জনাবলৈ নাপাহৰিব। আপুনি Assamese Medium Facebook Page ক Follow কৰি পোনপটীয়াকৈ আমাক যিকোনো প্ৰশ্ন সুধিব পাৰে। আমি যথাসাধ্য উত্তৰ দিবলৈ প্ৰয়াস কৰিম।\n31/01/2022 at 4:45 PM\n[…] মানুহৰ চকু আৰু বাৰেবৰণীয়া পৃথিৱী […]\n[…] Class 10 Science Chapter 11 Assamese Medium: মানুহৰ চকু আৰু বাৰেবৰণীয়া পৃথিৱী […]


ms-dhoni-has-lot-to-offer-to-team-india-dont-pressure-him-for-retirement-says-nasser-hussain-skd– News18 assam\n‘ধোনী গুচি গ’লে কেতিয়াও উভতি নাহে, সন্যাসৰ বাবে বাধ্য নকৰিব’\n২০১৯ চনৰ বিশ্বকাপৰ ছেমি ফাইনেলৰ পিছৰে পৰা ক্ৰিকেটৰ পৰা আঁতৰি আছে ধোনী।\nLast Updated : April 12, 2020, 10:49 IST\nএম এছ ধোনী এনেকুৱা এগৰাকী খেলুৱৈ যাৰ বিশ্বজুৰি আছে কোটি কোটি সমৰ্থক। এগৰাকী অধিনায়ক হিচাপে টি–২০ বিশ্বকাপ, বিশ্বকাপ, চেম্পিয়ন্স ট্ৰফী দখল কৰিবলৈ সক্ষম হৈছে ধোনীয়ে। ২০১৯ চনৰ বিশ্বকাপৰ ছেমি ফাইনেলৰ পিছৰে পৰা ক্ৰিকেটৰ পৰা আঁতৰি আছে ধোনী। এনে অৱস্থাত ধোনীৰ অনুৰাগীসকলৰ মনত প্ৰশ্নৰ উদয় হৈছে যে মাহীৰ কেৰিয়াৰ শেষ নেকি? কেইবাগৰাকীও ক্ৰিকেট বিশেষজ্ঞৰ মতে, ধোনী টীম ইণ্ডিয়ালৈ উভতি আহিলেও শীঘ্ৰে আন্তঃৰাষ্ট্রীয় ক্ৰিকেটৰ পৰা বিদায় ল’ব।\nকিন্তু এইক্ষেত্ৰত আন এক মন্তব্য কৰিছে ইংলেণ্ডৰ প্ৰাক্তন অধিনায়ক নাছিৰ হুছেইনে। এক অনুষ্ঠানত নাছিৰ হুছেইনে কয় যে এম এছ ধোনীক সন্যাসৰ বাবে বাধ্য কৰা উচিত নহয়, কিয়নো এবাৰ গুচি গ’লে তেওঁ পুনৰ উভতি নাহে। হুছেইনে কয়, ‘ধোনীয়ে এতিয়াও টীম ইণ্ডিয়াত স্থান পোৱা উচিতনে? এই প্ৰশ্নটো সকলো সদস্যৰ ক্ষেত্ৰতে প্ৰযোজ্য হয়। মোৰ মতে, এতিয়াও ধোনীৰ ভাৰতীয় ক্ৰিকেটক দিবলৈ বহু বাকী আছে।’\nনাছিৰ হুছেইনে কয় – হয়, এখন–দুখন মেচত ধোনীয়ে লক্ষ্য অনুসৰণ কৰিবলৈ গৈ বিফল হৈছে, যিদৰে বিশ্বকাপত ইংলেণ্ডৰ বিৰুদ্ধে খেলা মেচত বিফল হৈছিল। কিন্তু ধোনীৰ ভিতৰত প্ৰচূৰ প্ৰতিভা আছে। আপোনালোকে যিটো বিচাৰিছে তাৰ পৰা সাৱধান হওক, কিয়নো যদিহে ধোনী এবাৰ গুচি যায়, পুনৰ উভতি নাহিব।\nFirst published: April 12, 2020, 10:49 IST\ncricketindian cricket teamMS DhoniSports


দূৰদৰ্শন এটি যন্ত্ৰ: লোকেল কুকুৰা বুলি কিনি অনা কয়লাৰৰ পোৱালি | নীলা চৰাই: অনলাইন অসমীয়া সাহিত্য, কবিতা, গল্প, প্ৰবন্ধ\nদূৰদৰ্শন এটি যন্ত্ৰ: লোকেল কুকুৰা বুলি কিনি অনা কয়লাৰৰ পোৱালি\nOctober 9, 2016 December 9, 2016 প্লাৱন চেতিয়া0Comments চিনেমা, প্ৰস্তুতি পৰাশৰ, যতীন বৰা, ৰাজেশ ভূঞা, হিমাংশু প্ৰসাদ দাস\nটিভি নামৰ সৰু বাকচটো কুৰি শতিকাৰ নৱম দশকৰ আৰম্ভণিৰ সময়ছোৱাৰ পৰা অসমৰ প্ৰায়বোৰ গাঁও অথবা সৰু চহৰৰ লোকৰ বাবেও চিনাকি আৰু আপোন হৈ পৰিছিল৷ হৈ পৰিছিল কাৰোবাৰ বাবে গৌৰৱৰ প্ৰতীক, আন কাৰোবাৰ বাবে আকাশ-কুসুম আৰু তাৰ সমান্তৰালকৈ টিভিটোৰ বাহিৰে-ভিতৰে ঘটিছিল অলেখ কাহিনী-উপকাহিনী৷ এইবোৰৰে আলম লৈ ৰচনা কৰা হিমাংশুপ্ৰসাদ দাসৰ ‘এখন গাঁৱত এটা টিভি আছিল’ নামৰ নাটখনে দৰ্শকৰ বিপুল সমাদৰ লাভ কৰিবলৈ সক্ষম হৈছিল৷\nসেই জনপ্ৰিয় নাটখনৰে চিত্ৰৰূপ, ৰাজেশ ভূঞা পৰিচালিত ‘দূৰদৰ্শন এটি যন্ত্ৰʼ চালো৷ আশা কৰাৰ সমান ভাল নাপালো৷ প্ৰথম কথা, চিনেমাখনৰ নামটো ভাল লগা নহ’ল৷ চিনেমাখনৰ নামটোতকৈ নাটকখনৰ নামটোৱেই বেছি চিত্তাকৰ্ষক আছিল৷\nচিনেমাখনৰ আৰম্ভণিতে যতীন বৰা-প্ৰস্তুতি পৰাশৰে মেদবহুল দেহা দুটাৰে কেঁকো-জেকোকৈ নাচি থকা এটা আমনিদায়ক গান৷ কৰিঅ’গ্ৰাফাৰে অলপ হিউমাৰ আনিবলৈ ৰাজেশ খান্না ষ্টাইলৰ ষ্টেপ দুটামান দিছিল; কিন্তু যতীন বৰাই সেইখিনি ফুটাই তুলিব নোৱাৰিলে৷ তেওঁৰ নিজৰ অতি পৰিচিত হাত দুখন মেলি আকাশলে চাই দিয়া চিগনেচাৰ ষ্টেপটো দি দিয়া হ’লেই অলপ কম বেয়া দেখালেহেঁতেন৷ তাতোকৈ বেছি ভাল আছিল গানটোৱেই যদি নাথাকিলহেঁতেন!\nটিভিটো ৰঙীণ, গাঁৱৰ ঘৰে-ঘৰে পকী দেৱাল (মন কৰিব, কাহিনী মতে পটভূমি এতিয়াৰ পৰা বিছ-পঁচিশ বছৰৰ আগৰ দুৰ্গম এখন গাওঁ), ঘৰবোৰ পকী, নামঘৰ পকী, ৰাস্তাত টাটা মেজিক, পালচাৰ ইত্যাদি ইত্যাদিবোৰ আওকাণ কৰাৰ পাছত চিনেমাখনত আছে সঁচাকৈ হাঁহি উঠা দুটামান দৃশ্য আৰু জোৰ-জবৰদস্তি হঁহুৱাবলৈ চেষ্টা কৰা দুটামান দৃশ্য৷ শেষৰ দৃশ্যটোত নায়কে আঁচলতে কি ক’ব বিচাৰিছিলে, পৰিচালকে নিজেই বুজি নাপালে যেন লাগিল৷ তাৰ মাজে মাজে চলি থাকিল এটা প্ৰেম-কাহিনী (নাটকৰ দুই মিনিটৰ প্ৰেম-কাহিনীটো গোটেই চিনেমাখন জুৰি টানি থাকিবলৈ চিত্ৰনাট্যকাৰে যে যথেষ্ট কষ্ট কৰিব লগীয়া হৈছিল, সেইটো সহজে গম পোৱা যায়)৷ মাজে মাজে কমেডিৰ খাতিৰত নাটকখনৰ দুটামান দৃশ্য চিনেমাখনলৈ হুবহু আমদানি কৰা হ’ল ঠিকেই, কিন্তু সেই দৃশ্যকেইটাৰ চিত্ৰায়ন চিনেমাখনৰ লগত খাপ নোখোৱা যেন লাগিল৷\nচিনেমাখনৰ একমাত্ৰ ভাল লগা দিশটো হ’ল নাটকখনৰ শক্তিশালী কাহিনীটো (অৱশ্যে নাটকখনৰো অন্তিম দৃশ্যটো গোটেই নাটকখনৰ তুলনাত দুৰ্বল আছিল)। হিমাংশুপ্ৰসাদ দাসৰ নাটকখন চাই ভাল পোৱা দৰ্শকসকলে ৰাজেশ ভূঞাৰ চিনেমাখন সমান ভাল নাপাব৷ কিন্তু বিগত সময়ছোৱাত মুক্তি পোৱা অসমীয়া চিনেমাবোৰৰ ভিতৰত ‘দূৰদৰ্শন এটি যন্ত্ৰ’ সামগ্ৰিকভাৱে উন্নত৷ কিন্তু আৰু অলপ সময় লৈ, উন্নততৰ পৰিকল্পনাৰে আগবঢ়া হ’লে এখন অতীব সুন্দৰ অসমীয়া চিনেমা হোৱাৰ থল আছিল৷\nমাপকাঠিডাল যদি ছয়াবিনৰ পৰা গাহৰি মাংসলৈ লোৱা হয়, তেনেহ’লে ‘দূৰদৰ্শন এটি যন্ত্ৰ’ হ’ব লোকেল কুকুৰা বুলি কিনি অনা কয়লাৰৰ পোৱালি!\n← শিল্পী সকলোৰে ঊৰ্ধ্বত?\nঅসমীয়া কৃষ্টিৰ চমু আভাস (৯) | অন্তিম খণ্ড →


7th Pay Commission: চৰকাৰী কৰ্মচাৰীৰ বাবে ভাল খবৰ! জানুৱাৰীৰ দৰমহাৰ সৈতে পাব অতিৰিক্ত টকা!– News18 assam\n7th Pay Commission: চৰকাৰী কৰ্মচাৰীৰ বাবে ভাল খবৰ! জানুৱাৰীৰ দৰমহাৰ সৈতে পাব অতিৰিক্ত টকা!\nকেন্দ্ৰীয় চৰকাৰৰ লাখ লাখ কৰ্মচাৰীক চিলড্ৰেন এডুকেচন এলাউঞ্চ Children Education Allowance - CEA)ৰ সুবিধা প্ৰদান কৰা হয়।\n7th Pay Commission Latest News: কেন্দ্ৰীয় চৰকাৰৰ অধীনৰ কৰ্মচাৰীৰ বাবে ভাল খবৰ। দেশৰ লাখ লাখ কৰ্মচাৰীয়ে শীঘ্ৰে নৱবৰ্ষৰ উপহাৰ লাভ কৰিব। কেন্দ্ৰীয় চৰকাৰে শীঘ্ৰে পাবলগীয়া ডি এৰ ওপৰত সিদ্ধান্ত গ্ৰহণ কৰিব পাৰে, যাৰ ফলত উপকৃত হ’ব ৪৮ লখ কৰ্মচাৰী আৰু ৬০ লাখ পেঞ্চনভোগী। ইয়াৰ উপৰি জানুৱাৰী মাহৰ দৰমহাৰ সৈতে ৪৫০০ টকা অতিৰিক্তভাৱে আহিব পাৰে।\nকেন্দ্ৰীয় চৰকাৰৰ লাখ লাখ কৰ্মচাৰীক চিলড্ৰেন এডুকেচন এলাউঞ্চ Children Education Allowance - CEA)ৰ সুবিধা প্ৰদান কৰা হয়। যদি আপুনি এতিয়ালৈ ইয়াৰ বাবে ক্লেইম কৰা নাই তেন্তে এতিয়া আপুনি সহজে কৰিব পাৰে। ইয়াৰ বাবে আপুনি কোনো অফিচিয়েল নথি দিব নালাগে।\nREAD| মাৰ্চৰ পূৰ্বে কৰি লওক এই কাম, মোদী চৰকাৰে চিধাই আপোনাৰ একাউণ্টলৈ পঠিয়াব ১০ হাজাৰ টকা\nসপ্তম দৰমহা আয়োগৰ মতে, চৰকাৰে কেন্দ্ৰীয় কৰ্মচাৰীৰ সন্তানৰ শিক্ষাৰ বাবে ২২৫০ টকা এডুকেচন এলাউঞ্চ প্ৰদান কৰে। বিগত বৰ্ষত কোৰোণাৰ বাবে বহু কৰ্মচাৰীয়ে ইয়াৰ বাবে ক্লেইম কৰিব পৰা নাছিল। এতিয়া ইয়াৰ বাবে আবেদন কৰিব পাৰে। চৰকাৰে এই সিদ্ধান্তৰ সুবিধা ২৫ লাখ কেন্দ্ৰীয় কৰ্মচাৰীয়ে পাইছিল।\nকেন্দ্ৰীয় চৰকাৰৰ কৰ্মচাৰীসকলে ২টা সন্তানৰ শিক্ষাৰ বাবে প্ৰতিজনৰ ২২৫০ টকাকৈ লাভ কৰে। যদি কোনো কৰ্মচাৰীৰ দুটা সন্তান আছে তেন্তে তেওঁৰ একাউণ্টত ৪৫০০ টকা আহিব।\nFirst published: January 18, 2022, 10:53 IST